
CHESTIUNI  VITALE 

x. 

Cum  să  venim  Ia  Hristos? 

E  destulă  lumină  in  Hristos  pentru  ce 
cari  n’au  altă  dorinţă  decât  de  a  vedea  şi 
destul  întuneric  pentru  cei  cu  o  dispoziţie 
contrară.  Pascal. 

De  muiteori  am  întâlnit  persoane,  care  declarau  că  nu  pot 
crede  în  lisus  Hristos,  din  cauza  minunilor  cuprinse  în  Noul 
Testament.  Indemnându-i  eu  însumi  să  citească  această  carte,  i 
auziam  după  câtva  timp  zicând:  Am  urmat  sfatul  dumitale,  am 
început  să  citim  Biblia,  dar  dela  primele  pagini  am  fost  izbiţi  de 
lucruri  cu  neputinţă  de  admis,  cum  ar  fi,  spre  exemplu,  naşterea 
miraculoasă  a  lui  lisus  Hristos.  îndoeli  mai  puternice  ca  înainte 
ne-au  cuprins  iarăşi,  şi  a  trebuit  să  ne  întrerupem  cetitul. 

Mărturisesc  că,  privind  din  punctul  lor  de  vedere,  le  înţeleg 
obiecţiunea.  l-aş  întrebă  însă  şi  eu  la  rândul  meu,  dacă  e  drept 
să  părăseşti  o  interprindere  sub  pretext  că  e  grea  şi  că  începu¬ 
turile  ei  sunt  grele.  Procedând  aşa,  n’ai  să  izbuteşti  în  nimic. 
Dinpotrivă,  se  ştie  că,  în  general,  operele  cele  mai  binecuvân¬ 
tate  şi  mai  folositoare  au  avut  începuturi  penibile.  Vai  celui  ce 
se  descurajează  prea  repede,  mai  ales  când  e  vorba  de  o  ches¬ 
tiune^  aşâ  de  însemnată ! 

într’adevăr  toată  vieaţa  noastră  va  fi  înrâurită  de  părerea  pe 
care  ne-o  facem  despre  lisus  Hristos.  Să  se  tot  muncească  omul, 
%  figura  lui  Hristos  se  impune  istoriei  din  ce  în  ce  mai  mult  ca 
punct  central  al  ei,  ca  o  personalitate  care  stăpâneşte  pe  toate 
celelalte.  Vieaţa  omenirii  în  genere  şi  a  fiecărui  om  în  particular, 
se  învârteşte  în  jurul  acestui  punct.  Pe  măsură  ce  generaţiile  se 
succed,  e  din  ce  în  ce  mai  puţin  posibil  să  scapi  de  întrebarea 
aceasta:  Ce  trebuie  să  cugetăm  despre  Hristos? 

Răspunsul  dat  va  fi  pentru  om  cheia  existenţii  pământeşti 
şi  a  eternităţii  lui. 

Dacă  e  aşa,  problema  e  destul  de  interesantă  pentruca  să 
merite  o  sforţare  şi  chiar  sforţări  energice.  Voiu  merge  mai  de¬ 
parte  chiar  şi  voiu  afirmă  sincer  că  nici  o  problemă  nu  cere  mai 
multă  atenţiune  ca  aceasta  şi  numai  spiritele  superficiale  se  pot 
mulţămi  cu  o  privire  fugitivă  aruncată  asupra  Profetului  din 
Nazaret. 

Am  vorbit  mai  înainte  de  ceeace  ne  omoară :  păcatul  Acum 
von;  vorbi  de  ceeace  ne  face  să  trăim  sau  cel  puţin  pretinde  că 
ne  face  să  trăim.  Dupăce  am  descris  boala,  vom  indica  remediul. 
Merită  să  examinăm  de  aproape  această  putere,  care  ni  se  oferă, 
spre  a  ne  scăpă  de  moarte  şi  de  păcat. 

Admitem  însă  că,  până  să  ajungă  a  crede  în  Hristos,  mulţi 
cetitori  întimpină  greutăţi  foarte  mari  şi  tocmai  ca  să  înlăturăm 
sau  cel  puţin  să  micşorăm  pe  unele  din  ele,  începem  şi  noi  rân¬ 
durile  ce  urmează.  Trebue  să  distingem  însă  în  această  privinţă 
două  metode  diferite,  întrebuinţate  pentru  a  aduce  sufletele  la 
Hristos.  O  metodă  pe  care  o  vom  numi  veche,  deşi  adesea  e 
întrebuinţată  şi  în  momentele  de  faţă,  şi  pe  care  altădată  mulţi 
apărători  ai  creştinismului  au  respins-o.  După  această  metodă, 
trebue  să  plecăm  dela  faptele  mari  ale  Evangheliei,  considerate 
ca  dogme:  naşterea  supranaturală,  minunile,  divinitatea  lui  Hristos, 
învierea  etc.,  spre  a  le  impune  spiritului  ca  atari,  cu  un  mare 
lux  de  argumente  adesea  toarte  discutabile.  Ne  adresăm  unor 
inteligenţe,  pe  care  vrem  să  le  convingem  prin  raţionamente.  E 
vorba  să  facem  să  pătrundă  în  creer  un  credo,  de  care  să  atârne 
vieaţa.  Biblia  a  vorbit,  n’ai  decât  să  te  închini  înaintea  autorităţii 
ei  mai  mult  sau  mai  puţin  recunoscute.  Vai  celui  ce  ar  îndrăzni 
să  ridice  obiecţiuni !  îndată  ar  fi  răsturnate  cu  versete  meşteşugit 
apropriate. 

Astăzi,  când  principiul  autorităţii  în  toate  domeniile  e 
din  ce  în  ce  mai  sdruncinat;  azi,  când  individul  are  o  valoare  pe 
cari  n’o  avea  altădată,  ţine  să-şi  dea  seamă  el  însuşi  de  ceeace-! 
înveţi.  Nu  mai  e  de  ajuns  să-i  spui  să  creadă  cutare  sau  cutare 
lucru,  pe  motiv  că  s’a  crezut  în  el  până  acum.  El  vrea  să  ştie 
de  ce  trebue  să  creadă.  De  aci  discreditul  în  care  a  căzut  vechia 
metodă.  Ea  a  făcut  Ioc  alteia  mult  mai  adaptate  trebuinţelor  mo¬ 
derne,  care  pleacă  mai  de  jos,  spre  a  se  ridica  mult  mai  sus, 
căci  a  găsit  un  punct  de  sprijin  mult  mai  solid  decât  raţiunea 
omenească,  care  totdeauna  e  supusă  greşelii.  După  această  me¬ 
todă,  nu-mi  mai  iau  libertatea  şi  autoritatea  necesară  spre  a  im¬ 
pune  cetitorilor  un  Hristos  divin,  un  Hristos  miraculos.  Fac  să 
strălucească  înaintea  lor  înainte  de  toate  caracterul  moral  al  o- 

mului  lisus.  Nu-1  mai  propun  inteligentei  ci  conştiinţei,  şi  de¬ 
clar  că  orice  om  demn  de  acest  nume,  adică  orice  om,  care 
mai  are  încă  un  caracter  moral,  chiar  înjosit  prin  păcat,  e  o- 
bligat  sa  se  plece  în  faţa  acestei  autorităţi  spirituale,  care-i  Hri- 
stos.  Dar,  odată  săvârşit  acest  act  de  supunere,  pot  fi  sigur  că, 
daca  omul  acesta  este  sincer  şi  drept,  nu  va  rămânea  pe  loc,  ci 
va  merge  mai  departe,  va  merge  mai  sus  şi  va  ajunge  la  afir¬ 
mările  impuse  de  metoda  cea  veche.  Numai  că,  la  el  afirmările 
acestea  vor  avea  o  temelie  morală  inatacabilă,  care  lipsea  acesteia 
din  urmă. 

Ajung  la  acelaş  vârf,  nu  printr’un  salt  mortal,  ci  urmând  pe 
o  cărare  ce  nu  mă  înşeală,  şi  când  am  ajuns  aci,  pot  fi  sigur 
că  am  pus  piciorul  pe  vârf,  pe  când  prin  saltul  mortal  riscam 
foarte  mult  să  trec  peste  vârf,  să-mi  pierd  echilibrul,  şi  să  mă 
prăbuşesc  de  partea  ceialaltâ,  Culeg  un  fruct,  dar  îl  culeg  după 
ce  am  plantat  arborele  şi  am  asistat  la  răsărirea  Iui  şi  apoi  fructul 
acesta  e  şi  mai  copt  şi  mai  gustos. 

Observaţi  cât  de  dreaptă  e  metoda  aceasta.  Ea  întrece  pe 
cealaltă.  Ea  se  adresează  conştiinţei  care  e  comună  tuturor  oa¬ 
menilor,  pe  când  raţiunea  e  privilegiul  numai  al  unei  elite.  Toţi 
oamenii  pot  înţelege  ceva  prin  conştiinţă  şi  numai  o  minoritate 
poate  înţelege  cu  raţiunea;  însă  mie  îmi  trebue  un  Hristos  ac¬ 
cesibil  tuturor,  fiindcă  pretinde  a  aveâ  drepturi  asupra  întregei 
omeniri.  Observaţi,  pe  de  altă  parte,  că  această  metodă  nu  e 
alta  decât  cea  urmată  de  lisus  faţă  de  apostolii  săi. 

Aceştia  tTau  ajuns  dintr’odată  să  înţeleagă  pe  lisus  Hristos 
ca  Dumnezeu  Mântuitor.  La  ei  s’a  făcut  o  evoluţiune  foarte  lentă. 
Plecaţi  dela  lisus,  dulgherul  din  Nazaret,  s’au  ridicat  în  mod  pro¬ 
gresiv  la  sfinţenia  lui  desăvârşită  şi  de  aci  până  la  divinitatea 
lui;  şi,  în  această  ascensiune,  câte  încetineli,  câte  şovăiri  şi  câte 
căderi!  lisus  din  partea  lui  nu  i-a  forţat  cu  nimic.  A  ţinut  să-i 
lase  să  ajungă  prin  ei  înşişi  la  credinţa  în  dumnezeirea  lui.  Ni¬ 
ciodată  nu  le-a  zis  în  faţă:  Eu  sunt  fiul  lui  Dumnezeu;  —  când 
Toma  a  strigat:  Domnul  meu  şi  Dumnezeul  meu!  El  le-a  de¬ 
clarat  că  sunt  foarte  fericiţi  crezând  acest  lucru. 

îmi  veţi  zice,  poate :  Bine,  dar  noi  nu  suntem  în  aceleaşi 
condiţii  ca  apostolii.  Noi  n’avem  luminele  pe  care  le  aveau  ei. 
Prin  educaţie  omul  poate  ajunge  îndată,  fără  criză  şi  fără  evo¬ 
luţiune,  la  credinţa  în  Fiul  Iui  Dumnezeu.  Nu  tăgăduesc.  Ferească 
Dumnezeu !  Nu  vreau  să  mai  ridic  în  sufletul  cetitorilor  mei  în- 
doeli  sau  obiecţiuni,  pe  care  le-ar  fi  ignorat  până  acum.  Am 
prea  mult  respect  faţă  de  credinţa  filială,  ca  să  îngăduesc  a  se 
atinge  de  ea  o  mână  necurată.  De  asemenea,  mărturisesc  că  stu¬ 
diul  acesta  nu  e  pentru  aceia  cari  au  această  credinţă  naivă,  ci 

pentru  aceia  care  n’au  putut-o  păstră,  care  au  văzut-o  prăbuşin- 
du-se  puţin  câte  puţin  şi  care  totuş  ar  vrea  să  creadă.  Dease- 
menea,  studiul  acesta  e  şi  pentru  aceia,  care  se  află  într'o  po¬ 
ziţie  analogă  cu  a  apostolilor  în  momentul,  în  care  pentru  prima 
dată  întâlniră  pe  viitorul  lor  învăţător.  Pe  aceştia  din  urmă  aş 
vrea  să-i  iau  de  mână,  după  ce  m’am  coborît  până  la  ei  şi  m’am 
aşezat  în  faţa  obiecţiunilor,  spre  a  le  arătă  cărarea,  care  duce  cu 
siguranţă  spre  vârf. 

Tot  ce  le  cer,  e  să  fie  absolut  sinceri,  cum  sunt  şi  eu  cu  ei. 
Dacă  raţionamentele,  pe  care  le  vor  ceti  îi  duc  la  o  convingere 
lăuntrică,  s’o  recunoască  sincer  şi  să  se  declare  învinşi. 

De  altă  parte,  dacă  conştiinţa  le  impută  cutare  sau  cutare 
păcat,  cutare  sau  cutare  obstacol,  care-i  împedecă  de  a  crede, 
s’o  mărturisească,  renunţând  Ia  ei  fără  şovăire. 

Orice  om  cinstit,  care  se  aşează  pentru  prima  dată  în  faţa 
lui  lisus  Hristos,  va  trece  probabil  prin  următoarele  trei  faze, 
cari  sunt  ca  trei  vârfuri  ascunse,  unul  după  altul. 

Mai  întâiu,  vede  în  Hristos  un  personagiu  istoric,  care  a 
trăit  într’un  mediu  oarecare  şi  într'o  epocă  anumită;  apoi  con¬ 
stată  în  acest  personagiu  un  caracter  unic,  desăvârşita  lui  sfin¬ 
ţenie  îl  ridică  pe  o  treaptă  şi  mai  înaltă:  dela  sfinţenie  conclude  la 
dumnezeirea  Iui.  Să  examinăm  repede  pe  fiecare  din  aceste  faze. 

Toată  lumea  recunoaşte  azi  că  acum  1Q  veacuri  a  trăit 
în  Palestina  un  dulgher  oarecare,  cu  numele  lisus  Hristos.  Do¬ 
cumente  pozitive  atestă  lucrul  acesta,  nu  numai  Evangheliile 
noastre  şi  cărţile,  care  le  însoţesc,  ci  o  literatură  abundentă,  care 
a  urmat  după  ele  şi  care  umple  cele  două  sau  trei  veacuri  pri¬ 
mare  ale  erei  creştine,  fără  să  mai  vorbim  de  autorii  de  atunci 
care  citează  numele  lui  Hristos,  ca  Suetoniu,  Tacit  şi  Pliniu  cel 
Tânăr.  Dacă-mi  ziceţi  că,  cu  toate  acestea  s’ar  putea  foarte  bine 
ca  lisus  să  fi  fost  un  personaj  inventat  sau  cel  puţin  înflorit 
prin  legende,  aş  răspunde  cu  Rousseau  că  atunci,  greutatea  ar  fi 
şi  mai  mare,  deoarece  inventatorul  âr  fi  mai  mare  ca  obiectul 
invenţiunii  sale. 

Nu,  nu,  dela  apariţia  lui  lisus  pe  pământ,  numele  lui  umple 
aşa  de  mult  istoria  întreagă,  încât  e  absolut  imposibil  ca  un  om 
cu  mintea  întreagă,  să-i  tăgăduiască  existenţa.  Chiar  dacă  ar  dis¬ 
părea  toate  cărţile,  cari  vorbesc  de  El,  am  avea  încă  monumente, 
inscripţii  pe  piatră,  care  nu  s’ar  putea  distruge.  Catacombele 
Romei  sunt  pline  de  asemenea  monumente  şi  inscripţii,  fără  să 
mai  vorbesc  de  milioanele  de  mărturii,  care  au  trăit  şi  trăesc 
şi  azi  pe  pământul  nostru. 

Dealtminteri,  istoria  lui  e  aşa  de  necrezut,  încât  prin  chiar 
faptul  acesta  poartă  caracterul  legendelor.  Legenda  n’ar  fi 


putut  pune  însă  naşterea  eroului  ei  —  Mântuitorul  lumii  —  într’o 
iesle,  nu  i-ar  fi  dat  ca  prim  mediu  de  desvoltare  atelierul  unui 
lucrător  şi  nu  l-ar  fi  lăsat  să  moară  pe  cruce.  Deşi  avem  puţine 
documente,  care  să  dateze  din  epoca  aceea,  totuş  figura  aceasta 
ne  e  mai  bine  cunoscută  decât  a  celor  mai  mulţi  oameni  mari 
ai  istoriei,  mai  bine  cunoscută  chiar  decât  a  unui  Alexandru  Ma- 
cedon  sau  a  unui  Cesar.  Ori  pe  cine  întâlneşti  îţi  poate  spune 
ceva  despre  umilul  Galilean,  sunt  rari  însă  în  popor  aceia  cari 
ar  fi  în  stare  să  ne  vorbească  de  unul  sau  altul  din  aceşti  mari 
cuceritori.  Figura  lui  e  săpată  cu  caractere  neşterse  în  amintirea 
oamenilor.  Şi,  lucru  ciudat,  cu  cât  veacurile  se  scurg,  cu  atât 
figura  aceasta  devine  mai  clară  şi  mai  luminoasă.  Cu  cât  ne 
depărtăm  de  ea,  cu  atât  ea  pare  că  se  apropie  mai  mult  de  noi. 
Cu  toată  necredinţa,  cu  toată  opoziţia  uneori  aşa  de  grozavă, 
persoana  lui  iisus  capătă  din  ce  în  ce  mai  multă  importanţă. 
Chestiunea  de  a  şti  ce  e  El,  devine  o  chestiune  capitală,  care 
predomină  asupra  tuturor  celorlalte. 

Se  poate  foarte  bine  să  rămâi  azi  indiferent  în  faţa  unui 
Napoleon,  deşi  moartea  lui  e  la  o  dtpărtare  de  mai  puţin  de  100 
ani  de  noi,  pe  când  acela  care  a  dispărut  de  1900  de  ani,  se 
impune  din  ce  în  ce  mai  mult  atenţiunii  lumii.  Oricum,  trebue 
să  iei  o  hotărîre  pentru  ori  contra  lui.  El  apare  din  ce  în  ce  mai 
mult  ca  o  cheie  a  istoriei:  El  a  ştiut  să  împartă  istoria  în  două 
părţi  bine  deosebite,  iar  era  creştină  e  primită  de  toţi,  chiar  şi  de 
aceia  care  nu  cred  în  Întemeietorul  Creştinismului.  Civilizaţia  cu 
care  ne  mândrim  vine  direct  dela  El.  Poate  să  fie  primit  mult 
deia  Greci  şi  Romani,  ca  punct  de  plecare  însă  El  are  ţinutul 
acela  mic,  cunoscut  cu  numele  de  ludea. 

Se  poate  spune,  fără  teamă  de  contrazicere  că  Evanghelia  a 
pătruns  pe  nesimţite  in  toate  domeniile:  al  artei,  ştiinţei,  eco¬ 
nomiei  politice  şi  in  toate  formele  de  guvernământ.  Azi  totul  e 
imbibat  de  creştinism.  Marele  savant  din  Berlin,  Du  Bois-Rey- 
mond,  care  nu  s’a  dat  niciodată  ca  drept  credincios,  scria  acum 
câţiva  ani  următoarea  frază  caracteristică:  Deşi  e  un  paradox, 
totuş  tuturor  trebue  să  le  spunem  că  ştiinţa  modernă  îşi  dato¬ 
rează  origina  ei  Creştinismului». 

Ştiu  că  suntem  departe  de  o  societate  într’adevăr  creştină, 
in  care  civilizaţia  să  se  poată  numi  într’adevăr  creştină.  Totuş, 
orice  observator  atent  e  obligat  să  recunoască  infiltrarea  lentă  şi 
din  ce  în  ce  mai  adâncă  a  principiilor  evanghelice  în  toate  sfe¬ 
rele  lumii  civilizate. 

Să  nu  ni  se  spună  că  omenirea,  în  totalitatea  ei,  e  departe 
de  a  fi  câştigată  de  creştinism,  pe  motiv  că  dintr'uu  miliard  şi 
jumătate  de  locuitori,  planeta  noastră  nu  numără  decât  400  mi- 

lioane  de  creştini,  dintre  care  mulţi  n’au  decât  numele  de  creştini, 
deoarece  acest  fapt  ne-ar  miră  şi  mai  mult,  fiindcă  ar  însemnă 
să  atribuim  unei  mâni  de  oameni  cu  adevărat  credincioşi  tran¬ 
sformările  cele  mai  extraordinare.  Nu  înseamnă  asta  a  atribui 
Învăţătorului  lor,  în  acest  caz,  o  putere  nemărginită? 

Toate  astea  ne-au  făcut  să  atingem  doar  cu  degetul  existenţa 
profetului  din  Nazaret  şi  importanţa  capitală  a  apariţiei  lui  în 
sânul  omenirii.  Dar  dacă  vă  mai  îndoiţi  de  influenţa  Creştinis¬ 
mului  încercaţi  printr’o  sforţare  a  imaginaţiei  să  suprimaţi  figura 
lui  lisus  Hristos  cu  tot  ce  evanghelia  a  adus  cu  ea,  şi  imediat 
istoria  devine  neînţeleasă,  cădem  într’o  noapte  neagră,  ca  şi  cum 
soarele  s’ar  stinge. 

Aşa  se  şi  înţelege  cum  un  geniu  ca  Napoleon  a  putut  scrie 
spre  sfârşitul  vieţii  sale:  «Rămâi  extaziat  în  faţa  cuceririlor  lui 
Alexandru.  Ei  bine,  iată  un  cuceritor  care  confiscă  în  profitul  său, 
care  uneşte  şi  încorporează  la  sine,  nu  o  naţiune,  ci  neamul 
omenesc  întreg.  Ce  minune !  sufletul  omenesc,  cu  toate  facul¬ 
tăţile  lui,  devine  o  anexă  Ia  existenţa  lui  lisus  Hristos.  Şi  cum? 
Printr’o  minune,  care  întrece  toate  minunile.  El  vrea  iubirea  oa¬ 
menilor,  adică  ceeace  e  mai  greu  de  obţinut  în  lume,  ceeace  un 
înţelept  înzadar  cere  dela  câţiva  prietini,  un  tată  dela  copii,  o 
soţie  dela  bărbatul  său,  un  frate  dela  fratele  său;  într’un  cuvânt 
inima.  Pe  aceasta  o  vrea  şi  o  cere  în  mod  absolut.  Şi  izbuteşte. 
Hristos  vorbeşte  şi  de  astădată,  generaţiunile  îi  aparţin  legate  cu 
legături  mai  strânse  şi  mai  intime  ca  ale  sângelui,  printr’o  minune 
mai  sfântă  şi  mai  puternică  decât  orice  minune.  EI  aprinde  fla¬ 
căra  unei  iubiri,  care  face  să  moară  iubirea  de  sine,  care  preva¬ 
lează  asupra  oricărei  alte  iubiri». 

Nu  ştiu  dacă  aceste  cuvinte  sunt  autentice.  Probabil  cel 
puţin,  că  fondul  lor  este  exact.  In  orice  caz  sunt  frumoase  şi  îmi 
pare  că  le  susţin  rolul  considerabil  pe  care-1  atribuim  Hristo- 
sului  istoric  şi  prin  urmare,  absoluta  siguranţă  cu  privire  la  ca¬ 
racterul  istoric  al  vieţii  lui. 

Aceste  zise  şi,  nădăjduesc,  admise  de  cetitorii  mei,  —  vom 
face  un  pas  mai  departe  şi  vom  vedea  care  e  caracterul  esenţial 
al  acestui  personaj.  Ajungem,  dar,  la  a  doua  fază.  Omul  pus  în 
faţa  lui  Hristos,  observă  imediat  că  El  se  deosebeşte  în  chip 
absolut  de  ceilalţi,  nu  prin  ştiinţa,  nu  prin  filozofia  sau  gustu¬ 
rile  lui  artistice,  ci  prin  caracterul  moral  al  lui.  lisus  Hristos  e 
sfânt,  desăvârşit  de  sfânt,  adică,  fiindu-i  scârbă  de  păcat  nu-i 
face  niciodată  şi  în  acelaş  timp  face  binele,  pe  care-1  iubeşte  din 
toată  puterea  sufletului  său. 

Orice  om  poartă  ascunsă  în  adâncul  conştiinţei,  imaginea 
omului  ideal,  a  omului  desăvârşit.  El  întrezăreşte  imaginea  aceasta 
atât  în  visurile  cât  şi  în  meditaţiuniie  lui. 

Şi  dacă  e  cu  adevărat  om,  sufere  şi  plânge,  simţindu-se  in¬ 
capabil  de-a  o  imită  pe  deplin.  Să  tot  caute  pe  pământ,  nicăiri 
nu  va  întâlni  realizarea  visului  său,  nici  chiar  la  cei  maî  mari  eroi. 
In  fine,  ajuns  în  faţa  lui  Hristos,  îl  observă,  îl  contemplă  mult 
timp  şi  simte  o  emoţiune  adâncă.  Vede  pe  omul  visurilor  lui, 
pe  omul  ideal,  după  care  suspină  de  multă  vreme  Ca  Pilat,  dar 
cu  un  accent  cu  totul  deosebit  strigă:  Iată  omul!  a  găsit  ceiace 
îndeşert  căută,  pe  omul  desăvârşit,  adecă  nu  pe  omul  savant, 
ci  pe  omul  moral,  care  a  realizat  în  mod  desăvârşit  idealul  moral. 

Şi  impresiunea  lui  merge  accentuându-se  din  ce  îti  ce  mai 
rni.lt,  pe  măsură  ce-şi  prelungeşte  contemplarea.  In  contrast  cu 
o  mulţime  de  oameni,  care  se  coborau  tot  mai  jos,  pe  măsură 
ce  ei  ii  cunoştea  mai  bine,  —  lisus  Hristos,  din  contră,  se  urcă, 
se  urcă  din  ce  în  ce  mai  sus,  căci  caracterul  lui '  nu  ascunde 
nici  cea  mai  mică  pată,  nici  cea  mai  mică  umbră,  cu  tot  nu¬ 
mărul  crescând  al  observatorilor  şi  în  ciuda  dispoziţiei  lor  adesea 
rău  voitoare,  de  care  erau  animaţi. 

El  îi  apare  desăvârşit  de  Sfânt  în  raporturile  cu  Dumnezeu, 
căruia  îi  dă  primul  ioc,  în  raportul  cu  ceilalţi  oameni  pe  care-i 
iubeşte  din  toată  inima,  pentru  care  se  sacrifică  atunci  când  a 
venit  ceasul,  în  raporturile  cu  sine  însuş  —  dacă  mă  pot  exprimă 
astfel  —  căci  în  el  e  cea  mai  completă  armonie,  e  acordul  de¬ 
săvârşit  fără  vre-o  disonanţă.  Fie  că  vorbeşte,  fie  că  lucrează, 
aceiaşi  sfinţenie  se  observă,  aceaşi  consacrare  în  serviciul  binelui, 
aceeaşi  aversiune  către  rău.  Cuvintele  ca  şi  acţiunile  lui  ne  fac 
să  întrezărim  adâncul  inimii  sale,  sanctuarul  curăţiei  celei  mai  ab¬ 
solute.  Mai  mult:  El  care  nu  şi-ar  fi  permis  nici  cel  mai  mic  com¬ 
promis  cu  răul,  nu  simte  niciodată  trebuinţa  de  a  se  căi.  con¬ 
ştiinţa  nu-1  acuză  de  nimic,  se  simte  tot  aşa  de  sfânt  în  lumea 
gândurilor  ca  şi  în  a  faptelor  sau  a  vorbelor  sale.  Totdeauna 
aedaş  echilibru  armonios  în  vieaţa  lui  fizică  şi  spirituală,  în  orele 
de  lucru  ca  şi  in  cele  de  odihnă. 

Apostolii  cei  dintâi,  fură  izbiţi  de  acest  caracter.  Ei,  cari  trăiau 
neîncetat  în  contact  cu  el,  fuseseră  siliţi,  unii  după  alţii,  să  se 
plece  înaintea  acestei  sfmţenii  unice.  De  aci  exclamarea  lui  Simon 
Petru  după  pescuirea  minunată:  «Doamne,  ieşi  dela  mine,  că  om 
păcătos  sunt». 

De  aci,  deasemenea,  după  moartea  învăţătorului,  acuzaţia  pe 
care  acelaş  apostol  o  aruncă  contra  sinedriului:  «Voi  v’aţi  lâ- 
pădat  de  cel  Sfânt  şi  drept». 

Chiar  Iuda,  după  ce  trădase  pe  lisus  şi  înainte  de  a-şi  curmă 
vieaţa,  fusese  silit  să  strige:  «Am  dat  sânge  nevinovat!» 

Desigur  că,  dacă  ar  fi  cunoscut  vre  o  greşală  în  vieaţa  în¬ 
văţătorului  său,  ar  fi  semnalat-o  indată,  spre  a-*i  face  din  ea  o 

scuză.  N’o  putea  face  însă.  Conştiinţa  lui  ca  a  oricărui  om  drept 
e  obligată  să  recunoască  în  Hristos  pe  Sfântul  lui  Dumnezeu, 
după  expresiunea  pe  care  o  întrebuinţează  nenorocitul  îndrăcit 
din  Capernaum. 

Ceeace  afirmau  câţiva  oameni  acum  19  veacuri,  milioane  afirmă 
şi  azi.  Pe  măsură  ce  numele  lui  lisus  e  proclamat  printre  oameni, 
se  măreşte  şi  numărul  celor  care  îl  numesc  om  desăvârşit.  El 
devine  din  ce  în  ce  mai  mult  omul  normal,  tipul  omenirii,  icoana 
pe  care  trebuie  s’o  poarte  orice  suflet  omenesc  care  vrea  să-i 
realizeze  idealul.  Şi  asta  indiferent  de  treapta  de  cultură  sau  ci¬ 
vilizaţie,  indiferent  de  ţara  sau  epoca,  în  care  trăeşte.  lisus  e 
într’adevăr  omul  tuturor  ţărilor  şi  al  tuturor  epocelor,  omul  tip, 
omul  veşnic.  In  împărăţia  lui  Dumnezeu,  moneda  aceasta,  numită 
sufletul  omenesc,  nare  curs  decât  dacă  poartă  pe  ea  chipul 
fiiului  omului. 

Ajuns  la  această  convingere  despre  Hristos,  sunt  foarte 
aproape  de  a-1  consideră  ca  stăpân  al  meu,  căci,  treptat-treptat, 
El  devine  o  autoritate  pentru  » ine  şi  această  autoritate  merge 
neîncetat  crescând,  pe  măsură  ce-1  cunosc  mai  bine,  deoarece 
constat  din  ce  în  ce  între  el  şi  mine  un  abis,  pe  care  nimic  nu-1 
poate  umplea.  Eu  nu  sunt  nimic  faţă  de  El,  nu  ştiu  nimic,  nu 
vreau  nimic.  Deasemenea,  nesilit,  în  chip  foarte  firesc,  mă  aşez 
la  şcoala  lui,  mă  plec  înaintea  autorităţii  lui,  îi  iau  drept  «  Domnul 
meu*.  Produce  asupra  mea  o  impresie  aşa  de  curată  şi  adâncă, 
încât  sunt  gata  să  las  totul  în  manile  lui  şi  să  mă  declar  discipol 
al  lui,  dacă  vrea  să  mă  primească.  Dar,  supunându-mă,  îmi  aduc 
aminte  că  e  sfânt,  că  El  e  desăvârşirea  morală.  Nu  mă  va  putea 
înşelă  deci  niciodată,  merită  absoluta  mea  încredere.  Altminteri 
caracterul  moral  al  lui  ar  fi  atins.  Mă  aşez,  deci,  cu  încredere 
la  picioarele  lui  ca  să-i  ascult  învăţăturile,  gata  să  mă  plec  chiar 
înaintea  a  tot  ce  n’aş  putea  înţelege  deodată,  deoarece  îmi  vor¬ 
beşte  El  învăţătorul,  Domnul  şi  Stăpânul  meu. 

De  altă  parte,  in  lucrurile  pe  care  le  cunosc,  îl  găsesc  aşâ 
de  competent,  aşâ  de  infalibil,  încât  prin  analogie  îi  pot  afirmă, 
fără  teamă  de  a  mă  înşelă,  competenţa  şi  în  lucrurile  pe  care  nu 
le  cunosc  Astfel,  când  îmi  vorbeşte  de  mine  însumi,  când  îmi 
descrie  inima  mea  naturală,  constat  în  judecăţile  Iui  o  exacti¬ 
tate  aşa  de  mare,  mă  cunoaşte  mult  mai  bine  de  cum  mă  cunosc 
eu  însumi,  şi  judecăţile  lui  corespund  aşâ  de  bine  realităţii,  încât 
mă  pot  încrede  în  El  fără  şovăire,  când  îmi  vorbeşte  de  propria 
lui  persoană  sau  de  Dumnezeu. 

Dintre  toţi  oamenii  numai  E!  îmi  spune  adevărul  deplin 
asupra  mea.  Deduc  de  aci,  că  trebuie  să  mi-i  spună  şi  cu  privire 
la  sine  însuş,  la  Dumnezeu  şi  la  legăturile  pe  cari  le  întreţine 
cu  Părintele  ceresc. 

însă,  iată  ce  mă  face  să  întrezăresc  cu  privire  la  sine  însuş. 
Lucru  curios,  lucru  extraordinar,  această  fiinţă  morală  prin  exce¬ 
lenţă,  fiinţa  aceasta,  care  mă  cunoaşte  în  fond,  mă  aduce  pe 
nesimţite  să  văd  mult  mai  mult  în  El  decât  un  om  ordinar,  sau 
chiar  un  sfânt  desăvârşit.  El  se  lasă  numit  Fiul  unic  al  lui  Dum¬ 
nezeu,  afirmă  că  întreţine  cu  Tatăl  legături  absolut  unice  şi  chiar 
că  există  între  EI  şi  Tatăl  său  o  comunitate  de  esenţă,  care-1 
diferenţiază  de  restul  omenirii.  El  cere  onoruri,  ridică  pretenţii, 
care  nu  se  dau  decât  lui  Dumnezeu.  Şi  când,  printr’o  evoluţie 
lentă,  apostolii  au  ajuns  prin  ei  înşişi  să-l  proclame  ca  Domn 
al  lor,  când  sunt  gata  să  sacrifice  totul  pentru  El  şi  când  unul 
dintre  ei,  prosternându-se  la  picioarele  lui  spre  a-1  adoră,  strigă: 
«Domnul  meu  şi  Dumnezeul  meu!  >  nu  numai  că  nu  protestează, 
cum  ar  fi  trebuit  să  protesteze,  dacă  această  exclamare  eră  un 
blestem,  dar  îl  aprobă  chiar  şi  declară  pe  Toma  fericit  că  a  ajuns 
Ia  o  asemenea  convingere. 

Cu  câteva  ore  înainte  de  moarte,  pe  când  se  înfăţişa  îna¬ 
intea  marelui  Arhiereu,  El  îi  declară  în  termini  lămuriţi  că  e  fiul 
unic  al  lui  Dumnezeu  şi  că  inimicii  îl  vor  vedea  într’o  zi  şezând 
deadreapta  puterii  lui  Dumnezeu  şi  venind  pe  norii  cerului. 

Astfel,  din  cele  ce  preced,  îmi  pare  că  iese  în  evidenţă  ur¬ 
mătorul  fapt: 

1.  lisus  Hristos  a  crezut  că  e  Fiul  unic  al  lui  Dumnezeu  şi 
de  aceeaşi  natură  cu  El. 

2.  A  lăsat  pe  discipoli  să  creadă  acelaş  lucru,  i-a  încurajat 
şi  i-a  făcut  să  înţeleagă  că  convingerea  pe  care  şi-o  fac  despre 
persoana  lui  e  importantă  pentru  mântuirea  sufletelor  lor. 

Puţin  mă  impoartă,  în  definitiv,  dacă-mi  dau  seama  exact  de 
legăturile  pe  care  le  întreţine  Fiiul  cu  Tatăl;  puţin  mă  impoartă 
dacă-i  înţeleg  în  mod  desăvârşit  dumnezeirea.  Mi-e  deajuns  să 
ştiu  că  a  proclamat-o  El,  pentruca  şi  eu  s’o  proclam  la  rândul 
meu,  şi  nici  nu  şovăesc  în  asta,  deoarece  lisus  a  devenit  pentru 
mine  suprema  autoritate  morală,  dinaintea  căreia  mă  plec  cel 
puţin  ca  înaintea  propriei  mele  conştiinţe.  O  fiinţă  care-mi  co¬ 
mandă  ca  Dumnezeu  prin  conştiinţă,  o  fiinţă  care  a  precedat 
conştiinţa  şi  a  sancţionat-o,  o  fiinţă  pe  care  o  descopăr  in  fundul 
sanctuarului  sufletului  meu,  înveştmântată  cu  aceeaşi  autoritate 
ca  Dumnezeu,  nu  poate  fi  decât  o  altă  manifestare  a  lui  Dum¬ 
nezeu,  trebuie  să  fie  Dumnezeu.  De  altminteri,  de  ce  m’aş  mira 
că  nu  înţeleg  în  fond  natura  lui  Hristos  şi  a  lui  Dumnezeu,  când 
îmi  cunosc  aşa  de  puţin  propria  mea  natură? 

De  altfel,  această  convingere  intimă  la  care  am  ajuns  treptat- 
treptat,  prin  contemplarea  tainică  a  Eiiului  omului ;  această  con¬ 
vingere,  care  nu  mi-a  fost  impusă  de  nimeni,  dar  care  a  rezultat 

pentru  mine  dintr’o  dovadă  internă,  coincide  cu  o  mulţime  de 
fapte,  cari  vin  s'o  întărească.  Altădată  faptele  acelea  se  citau  ca 
argumente  pentru  dumnezeirea  lui  Hristos:  ele  trebuiau  să  pro¬ 
ducă  o  convingere.  Eu  cred  mai  degrabă  că  această  convingere 
absolut  intimă,  personală  şi  morală,  luându-şi  naştere  în  conştiinţă 
trebuie  să  fie  sprijinită  nu  produsă  de  faptele  acelea. 

Printre  aceste  fapte  trebuie  să  aşezăm  în  primul  loc  minu¬ 
nile  săvârşite  de  Hristos  şi  în  care  El  însuş  vedea  mărturia  dată 
lui  de  Tatăl  despre  origina  lui  divină  -  toate  aceste  minuni 
rezumându-se  în  învierea  sa  din  morţi.  Trebuie  să  aşezăm  apoi 
întemeierea  şi  continuarea  Bisericii  sale  dealungul  veacurilor  cu 
toate  furtunile  violente,  precum  şi  profunda  transformare  operată 
în  omenire  în  general  şi  într’o  mulţime  de  indivizi  în  particular. 
Dacă  tăgăduesc  dumnezeirea  creştinismului  şi  a  întemeietorului 
lui,  faptele  acestea  rămân  neexplicabile.  Dacă,  din  contră,  Hristos 
e  Dumnezeu  arătat  în  trup,  nu  mă  mai  mir  de  nimic  şi  pot  fi 
sigur  că,  mai  curând  sau  mai  târziu,  va  câştiga  o  victorie  de¬ 
plină  şi  definitivă. 

Toate  aceste  fapte  şi  altele  pe  care  le-am  mai  putea  cită 
încă,  cred  că  nu  trebuie  să  creeze  credinţa  în  Fiiul  lui  Dumnezeu, 
dar  îi  pot  da  o  bază  raţională,  pe  când  punctul  de  plecare  e  şi 
trebuie  să  rămână  cel  moral. 

Se  întâmplă  adesea  ca  unii  savanţi  prin  geniul  lor  să  afirme 
un  adevăr,  care  să  fie  la  început  o  ipoteză,  dar  o  ipoteză,  care 
răspunde  unei  convingeri  interioare.  Dacă  ipoteza  aceasta  e  ade¬ 
vărată,  faptele  îi  demonstra  realitatea  şi  îi  transformă  convingerea 
intimă  în  siguranţă  deplină.  De  sigur  că  la  început  a  fost  cre¬ 
dinţa,  şi  ea  ne  conduce  cu  aripi  ca  de  vultur  spre  vârfuri,  însă 
credinţa  nu  împiedecă  mersul  încet  al  raţionamentului.  Ambele 
metoade  prin  urmare  trebuie  să  se  completeze  reciproc,  fără  a 
se  exclude  una  pe  alta. 

Astfel,  plecând  dela  faptul  istoric  al  omului  lisus,  ne- am 
ridicat  puţin  câte  puţin,  rămânând  în  domeniul  moral,  până  la 
Iisusul  desăvârşit  de  sfânt,  spre  a  atinge  de  aci  pe  Omul-Dum- 
nezeu,  sau  mai  degrabă  pe  Dumnezeul-om,  pe  Hristos,  Fiiul  Iui 
Dumnezeu,  identic  cu  Tatăl  prin  esenţa  sa,  căruia  îi  datorim 
totdeodată  iubirea  absolută,  ascultarea  şi  vieaţa. 

Şi  dacă  mai  e  vre-o  îndoială  în  spiritul  vre-unuia  dintre  ce¬ 
titorii  mei,  terminând  aceste  rânduri,  aş  vrea  să-l  las  în  faţa  ur¬ 
mătoarei  duble  alternative : 

Sau  Hristos  s’a  înşelat  când  s’a  declarat  Fiu  unic  al  Iui 
Dumnezeu  şi  atunci  nu  mai  merita  încrederea  noastră,  căci  nu 
te  poţi  înşelă  asupra  unui  punct  aşâ  de  capital,  când  te  dai  drept 
adevărul  şi  lumina  lumii,  afară  numai  de  cazul  când  ne-ar  fi  înşelat 

pe  noi  înşine,  ceeace  ar  fi  şi  mai  râu,  şi  în  cazul  acesta  datoria 
oricărui  om  cinstit  ar  fi  să-i  declare  un  răsboiu  înverşunat  şi  să 
combată,  în  interesul  tututor,  fiinţa  cea  mai  ipocrită,  dacă  nu  cea 
mai  oarbă,  care  a  putut  există  vre-odată  pe  pământ. 

Sau  Iisus  Hristos  a  spus  adevărul,  deci  e  într’adevăr  Fiul 
lui  Dumnezeu  şi  atunci  merită  onorurile,  pe  care  le  cere  dela 
discipoli,  trebuie  să  fie  preferat  în  locul  tuturor  creaturilor,  trebuie 
iubit  ca  Dumnezeu  şi  trebuie  să  devină  Domnul  şi  Învăţătorul 
nostru. 

In  faţa  acestei  duble  alternative,  conştiinţa  fiecăruia,  întrebată 
sincer  în  faţa  lui  Dumnezeu,  nu  va  întârzia  de  a  luă  o  hotărîre 
oarecare.  Dint.  /.  Cornilescu. 


DESPRE  BISERICA  LUI  IISUS  HRISTOS. 

III. 

Autoritatea  ei. 

(Sfârşit;. 

Cuprinsul:  Interpretarea  acestui  cuvânt,  izvorul,  natura  şi  folosirea  acestei  autorităţi, 
învăţământul  prin  apostoli,  îndatorirea  pentru  ei  de  a  conservă  neatins  depozitul  cre- 

dinţii  a  căreia  mărturii  sunt  ei. 

Printre  cestiunile  relative  la  Biserică,  cea  despre  autoritatea 
ei  mai  ales  cere  să  fie  examinată  fără  prejudecată  şi  cu  cea  mai 
deplină  independenţă  de  spirit.  Ea  se  ridică,  e  lucru  ştiut,  ca  un 
zid  despărţitor  între  bisericile  catolice  şi  protestante.  Trebuie  oare 
să  desnădăjduim  prăbuşind  acest  zid?  De  sigur  că  nu;  adevărul 
exercită  asupra  spiritelor  drepte  o  stăpânire  mult  prea  absolută, 
decât  ca  noi  să  pierdem  orice  nădejde  de  a  le  adună  sub  acelaş 
steag.  Noi  vom  ajunge  acest  rezultat,  aşa  se  pare,  statorind 
astfel  de  principii,  cari  să  satisfacă  în  acelaş  timp  şi  drepturilor 
autorităţii  şi  celor  ale  libertăţii. 

Partizanii  cei  mai  decişi  ai  libertăţii,  în  sinul  protestantis¬ 
mului,  nu  înţeleg  să  o  confunde  cu  licenţa.  Ei  admit  aşadară, 
că  libertatea  trebuie  să-şi  aibă  regulele  sale;  sau,  sunt  tocmai 
regulele  libertăţii,  cari  constituesc  autoritatea.  Noi  nu  facem  din 
acest  cuvânt  sinonimul  puterii ,  domitiaţiunii,  absolutismului-,  rugăm 
pe  cetitorii  noştri  să  observe  bine  acest  lucru.  Pe  cât  de  vred¬ 
nică  de  cinste  este  în  ochii  noştri  autoritatea,  tot  atâta  groază 
ne  inspiră  dominaţiunea.  Puterea ,  oricare  ar  fi  ea,  care  vrea  să 
se  impună  inteligenţelor,  este  o  putere  nelegiuită;  este  tot  una 
cu  absolutismul  păgân.  Iisus  Hristos  a  lovit-o  cu  reprobarea  sa. 
Să  ascultăm  lecţia,  pe  care  el  a  dat-o  în  această  privinţă  aposto¬ 
lilor  săi:  "Ştiţi,  că  domnii  păgânilor  îi  domnesc  pe  ei  şi  cei  mari 

îi  stăpânesc  pre  dânşii.  Iar  între  voi  nu  va  îi  aşa;  ci,  care  dintre 
voi  va  vrea  să  fie  mai  mare,  să  fie  voauă  slugă,  şi  care  dintre 
voi  va  vrea  să  fie  întâiu,  să  fie  vouă  slugă;  precum  şi  Fiiui  Omului 
n’a  venit  să-i  slujească  lui,  ci  să  slujească  el  şi  să-şi  dea  sufletul 
său  răscumpărare  pentru  mulţi  >.  (Sf.  Mateiu,  XX.  v.  25,  26,  27,  28.). 

Autoritatea,  în  Biserica  creştină,  nu  este  aşadară  altceva, 
decât  o  slujire ;  un  ţel  de  sclăvie;  ceice  este  învestit  cu  ea,  trebuie 
să  se  considere  nu  ca  stăpânul  celorlalţi,  ci  ca  slujitorul  lor; 
autoritatea  creştină  este  jertfirea  individului  pentru  binele  ge¬ 
neral,  de  obşte. 

«Iar  voi  să  nu  vă  numiţi  Ravi,  continuă  Iisus  Hristos,  că  unul  este 
învăţătorul  vostru,  Hristos,  iar  voi  toţi  fraţi  sunteţi.  Şi  Tată  să 
nu  chiemaţi  vouă  pe  pământ,  că  unul  este  Tatăl  vostru,  cel  din 
ceruri.  Nici  să  vă  numiţi:  învăţători,  câ  unul  este  învăţătorul 
vostru  Hristos».  (Mateiu  XXIII.  v.  8,  9,  10.). 

Aceste  cuvinte  sunt  lămurite  şi  formale;  nu  poate  fi  cineva 
creştin  şi  să  admită,  ca  ceice  sunt  înzestraţi  cu  vr’o  dregătorie 
în  Biserică,  să  folosească  oarecare  putere,  să  stăpânească  asupra 
credincioşilor,  având  pretenţiunea  că  sunt  Stăpâni ,  Părinţi ,  sau 
învăţători ,  luând  aceşti  termeni  într’un  înţeles  riguros. 

Cu  toate  că  a  condamnat  dominaţiunea,  Iisus  Christos  a 
aşezat  în  Biserica  sa  slujitori,  cari  au  un  adivărat  drept  la  folo¬ 
sirea  autorităţii.  Acest  drept  le  vine  dela  Dumnezeu,  câtă  vreme 
li-s’a  dat  prin  punerea  mânilor,  care  este  un  act  religios,  din  aşe¬ 
zarea  dumnezeiască ,  comunicând  puterile  dregâtoriei  şi  darul, 
pentru  a  le  folosi  cu  rod  spre  binele  şi  interesele  Bisericii. 

Ar  fi  o  mare  eroare  să  se  amestece  autoritatea  cu  dreptul 
de  a  o  exercită.  Orice  autoritate  îşi  are  principiul  ci  în  Dumnezeu, 
care  singur  are  drepturi  asupra  omenirii.  Dumnezeu  învesteşte 
societăţile  cu  drepturile  sale  faţă  cu  indivizii.  Societăţile  deleagă 
sub  diferite  numiri,  dregători  (slujitori)  pentru  a  le  exersa  în  nu¬ 
mele  lor;  dar  există  între  societăţile  politice  şi  între  Biserică  sau 
Societatea  creştină ,  acea  deosebire,  că  aceasta  din  urmă  nu  de¬ 
leagă  dreptul  pentru  exerciţiul  autorităţii,  şi  câ  acest  drept  vine 
dela  Dumnezeu.  Noi  am  văzut  că  sf.  Pavei  le  spunea  păstorilor 
adunaţi  la  Efes,  că  «Dumnezeu  i-a  pus  pentru  ca  să  păstorească 
Biserica  Sa».  Totodată  am  expus  şi  învăţătura  descoperită  cu  pri¬ 
vire  la  punerea  mânilor,  prin  care  se  împărtăşesc  puterile  şi  darul . 
Dreptul  de  a  folosi  autoritatea  în  Biserică,  vine  aşadară  în  mod 
nemijlocit  dela  Dumnezeu. 

Biserica  numai  deosebeşte,  alege  pe  aceia,  pe  cari  ea  îi  ju¬ 
decă  cei  mai  vrednici  să  ajungă  în  dregătorie  şi  să  fie  îmbrăcaţi 
cu  dreptul  de  a  o  conduce. 

Cu  toatecă  dreptul  la  folosirea  autorităţii  emanează  dela 
Dumnezeu,  trebuie  totuşi  să  admitem,  că  autoritatea  nu  poate 
fi  exersată  de  către  păstori,  decât  în  numele  bisericii,  în  înţele¬ 
gere  cu  Biserica ,  care  a  primit  depozitul  autorităţii,  privită  în  ea 
însăşi,  dupăcum  a  primit  şi  pe  cel  al  credinţei.  Biserica,  după  cu¬ 
vântul  Mântuitorului,  este  judecătorul  suprem  al  împotrivirilor. 
Noi  cetim,  într’adevăr,  în  Evanghelia  după  Sf.  Mateiu  (cap.  XVIII, 
v.  15,  16,  17.)  «Şi  de-ţi  va  greşi  ţie  fratele  tău,  mergi  şi-l  mu¬ 
stră  pe  dânsul  între  tine  şi  între  el  singur;  deci,  de  te  va  as¬ 
cultă,  ai  dobândit  pe  fratele  tău.  Iar  de  nu  te  va  ascultă,  mai  ia 
împreună  cu  tine  încă  pre  unul  sau  doi,  ca  prin  gura  a  două 
sau  a  trei  mărturii  să  stea  tot  graiul.  Iar  de  nu-i  va  ascultă  pre 
ei,  spune-1  Bisericii  (soborului);  şi  de  nu  va  ascultă  nici  de  Bi¬ 
serică  (sobor),  să-ţi  fie  ţie  ca  un  păgân  şi  vameş». 

Biserica  este  deci  cel  mai  înalt  judecător  în  ultima  instanţă 
pentru  pricinile,  ce  se  iscă  între  credincioşi. 

Ea  se  mai  bucură  încă  şi  de  altă  autoritate,  cu  referire  la 
adevărurile  descoperite;  ea  este,  după  cuvântul  Sf.  Pavel,  stâlp 
şi  întărire  a  adevărului  (1.  Epistola  c.  Tim.  III.  15).  Vom  expune  în¬ 
dată  înţelesul  acestor  cuvinte  ale  Apostolului.  Mai  întâiu  avem 
să  dovedim  că  Biserica  este  societatea  tuturor  adevăraţilor  cre¬ 
ştini.  Sf.  Pavel  încă  nu  dă  despre  ea  o  altă  ideie. 

dar  voi  sunteţi,  le  zice  el  credincioşilor,  trupul  lui  Hristos». 
(I.  Epistolă  către  Corint.  XII,  27).  «Trupul  iui  Hristos,  zice  ei 
într’alt  loc,  este  Biserica  >.  (Colos.  I.  24).  «Hristos  este  capul 
acestui  trup,  care  este  Biserica ».  (Ibid.,  18).  « Hristos  este  capul 
Bisericii  şi  el  însuşi  este  Mântuitorul  trupului  său...  Hristos  a 
iubit  Biserica  şi  pre  sine  s’a  dat  pentru  dânsa,  ca  pre  ea  să  o 
sfinţească  curâţindu-o  cu  baia  apei  prin  Cuvânt,  ca  să  o  puie 
înainte  pe  ea  lui-şi  slăvită  Biserică,  neavând  întinăciune,  nici 
prihană  sau  altceva  de  acest  fel;  ci  ca  să  fie  sfântă  şi  fără  de 
prihană  (Efes.  V.  23,  25,  26,  27).  Sau  după  sf.  Pavel  «toate 
mădularele  trupului  lui  Hristos  sunt  legate  şi  împreunate  în  mod 
potrivit;  şi  întreg  trupul  îşi  scoate  din  cap  care  este  Hristos 
puterea  de  vieaţă,  care  dă  fiecărui  mădular  puterea  de  lipsă  în 
vederea  lucrării,  care-i  este  proprie  şi  care  face  creşterea  tru¬ 
pului  întreg.  (Efes.  IV.  16).  Diferiţi  slujitori  ai  Bisericii  întră  în 
această  totalitate  majestoasă,  al  căreia  unic  cap  este  Iisus  Hri¬ 
stos,  şi  primesc  ca  şi  simplii  credincioşi,  din  izvorul  unic  al  vieţii, 
virtutea,  care  le  e  de  lipsă  în  vederea  binelui  general.  (Ibid.  11). 

Nime  nu  poate  deci  contestă  aceste  două  principii:  1.  Bi¬ 
serica  este  totalitatea,  societatea  tuturor  adevăraţilor  creştini; 
2.  Biserica,  înţeleasă  astfel  în  generalitatea  ei,  este  judecătorul 
neînţelegerilor  dintre  credincioşi,  stâlpul  şi  întărirea  adevărului. 

Noi  am  dovedit,  într’un  articol  precedent,  că  Iisus  Hristos 
a  instituit  în  Biserica  sa  un  corp  de  păstori;  şi  că,  printre  aceşti 
păstori,  sunt  unii,  cari  au  o  autoritate  superioară,  în  calitate  de 
delegaţi  ai  apostolilor. 

Avem  acum  să  arătăm,  că  aceşti  păstori  sau  slujitori  ai  Bi¬ 
sericii 

1.  sunt  învestiţi  cu  o  anumită  autoritate; 

2.  că  ei  nu  pot  exercită  această  autoritate,  decât  în  numele 
şi  în  înţelegere  cu  Biserica. 

Iisus  Hristos,  fiind  în  ajunul  suirii  sale  la  cer,  vorbi  astfel 
cătră  apostolii  săi:  «Datu-mi-s’a  toată  puterea  în  cer  şi  pre  pă¬ 
mânt.  Drept  aceea  mergând  învăţaţi  toate  neamurile,  botezându-i 
pre  ei  în  numele  Tatălui  şi  al  Fiiului  şi  al  Sfântului  Duh,  învă- 
ţăndu-i  pre  dânşii  să  păzească  toate,  câte  am  poruncit  voauă; 
şi  iată,  eu  cu  voi  sunt  în  toate  zilele  până  la  sfârşitul  veacului , 
Amin.  (Mat.  XXVIII.  18  şi  urm.).  Aceste  cuvinte  din  urmă  do¬ 
vedesc,  că  Iisus  Hristos  se  adresă  apostolilor,  formând  un  corp 
de  păstori,  care  trebuia  să  se  perpetueze  prin  toate  veacurile. 
El  dă  prin  urmare,  următorilor  lor  legitimi,  ca  şi  lor,  autoritatea 
pentru  a  boteză  şi  pentru  a  învăţă  pe  credincioşi.  Numai  cât,  el 
are  grija  să  le  poruncească  păstorilor,  să  nu  înveţe  altceva  în 
afară  de  cele  ce  au  învăţat  dela  dânsul. 

Conformându-şi  învăţământul  lor  după  al  Domnului,  apo¬ 
stolii  şi  succesorii  lor  au  dreptul  să  fie  ascultaţi,  deopotrivă  cu 
însuşi  Iisus  Hristos.  Mântuitorul  o  porunceşte  aceasta  prin 
aceste  cuvinte  adresate  ucenicilor  săi,  pe  care  îi  trimetea  să  ve¬ 
stească  Evanghelia:  «Ceiace  ascultă  pe  voi,  pe  mine  mă  ascultă, 
şi  cela  ce  se  lapădă  de  voi,  de  mine  se  lapădă  (Sf.  Luca  X.  16)», 

Sf.  loan  a  complectat  istorisirea  sf.  Mateiu  cu  privire  la 
autoritatea  dată  de  Iisus  Hristos  apostolilor,  şi  ne-a  păstrat 
aceste  cuvinte  divine:  «Luaţi  Duh  Sfânt:  Cărora  veţi  iertă  pă¬ 
catele,  se  vor  iertă  lor;  şi  cărora  le  veţi  ţinea,  vor  fi  ţinute». 

Apostolii  şi  următorii  lor  au  primit  dela  Dumnezeu  un  ade¬ 
vărat  drept  de  a  folosi  autoritatea  pentru  a  naşte  (produce)  cre¬ 
dincioşi  pe  seama  Bisericii,  cu  ajutorul  Botezului,  pentru  a-i  în¬ 
văţă,  pentru  a-i  judecă  de  sunt  ei  vrednici  fii  ai  Bisericii  sau 
nu  sunt. 

Dar  toată  autoritatea  lor  nu  trebuie  folosită,  decât  în  nu¬ 
mele  Bisericii,  atât  cu  privire  la  cele  ce  se  ţin  de  judecata  cre¬ 
dincioşilor,  cât  şi  cu  considerare  la  cele  ce  privesc  învăţământul 
sau  aparţin  la  credinţă. 

Am  văzut  de  fapt,  că  Biserica  este  judecătorul  suprem  al 
pricinilor  dintre  credincioşi.  Prin  urmare,  păstorii,  în  judecăţile 
lor,  n’au  voie  să  lucreze  decât  de  acord  cu  ea.  Din  respect 

pentru  acest  principiu  atât  de  lămurit  propus  de  cătră  lisus  Chrî- 
stos,  apostolii  n’au  hotărît  nimic  ei  de  ei,  ci  numai  cu  concursul 
păstorilor  inferiori  şi  în  fiinţa  de  faţă  a  credincioşilor.  O  pildă 
izbitoare  găsim  despre  aceasta,  în  adunarea,  numită  în  deobşte 
întâiul  sinod  din  Ierusalim.  Pavel  şi  Barnava  mergând  în  acest 
oraş  ca  să  ceară  sfatul  Apostolilor  şi  al  bătrânilor ,  cari  se  găseau 
acolo,  cu  privire  la  necesitatea  tăierii  împrejur,  Apostolii  şi  bă¬ 
trânii  liotărîrâ,  că  nu  trebuie  să  oblige  la  acea  ceremonie  pre 
ceice  nu  erau  ludei;  dar  ei  luară  această  hotărîre  în  prezenţa 
credincioşilor,  după  cum  dovedesc  aceste  expresiuni  ale  scriito¬ 
rului  sfânt:  «Atunci  s’a  părut  apostolilor  şi  bătrânilor  împreună 
cu  toată  adunarea.  (Fapte  c.  XV.  v.  22).  Iuda  şi  Sila  ducând 
Bisericii  din  Antiochia  hotărîrea  apostolilor  şi  bătrânilor  din  Ie¬ 
rusalim,  adunară  mulţimea  pentru  a  le  da  cartea  cu  care  fuse¬ 
seră  însărcinaţi.  (Ibid.  v.  30). 

Insă  trebuie  să  observăm  că,  deşi  au  decis,  în  înţelegere 
cu  biserica,  Apostolii  şi  Bătrânii  zic,  în  fruntea  cărţii  lor,  «Pen- 
trucă  s’a  părut  Sfântului  Duh  şi  nouă  >.  De  aci  vedem,  că  dreptul, 
în  virtutea  căruia  exercitau  ei  autoritatea  în  numele  Bisericii,  nu 
le  venea  deîa  alegerea  sau  delegarea  din  partea  acestei  Biserici, 
ci  dela  Duhul  Sfânt,  care  le  fusese  împărtăşit  prin  punerea  mâ¬ 
ni  lor. 

Acesta  este  chipul  cum  are  să  fie  folosită  autoritatea  în  Bi¬ 
serică,  în  ceeace  se  atinge  de  chestiunile  disciplinare,  dupăcum 
a  fost  întrebarea  desbătută  în  sinodul  din  Ierusalim. 

Cât  priveşte  chestiunile  de  credinţă  sau  dogmele,  procedura 
trebuie  să  fie  aceiaş  şi  din  aceiaş  cauză. 

Vistieria  de  credinţă  fiind  încredinţată  Bisericii  însăşi,  pă¬ 
storii  nu  pot  fi  decât  ecourile  ei  în  definiţiunile  lor;  ei  nu  pot 
nici  să  înveţe,  nici  să  porunciască  în  numele  lor  personal. 

In  ce  mod  pot  păstorii  să  înveţe  în  numele  Bisericii  ?  Adunând 
cu  evlavie  credinţa  care  au  găsit-o  stabilită,  când  au  fost  ridicaţi 
în  slujbă  (dregătorie)  şi  transmiţându-o  neatinsă,  fără  modificări, 
aşa,  cum  au  primit-o.  Păstorul  este  ecou!  Bisericii  sale,  îndată 
ce  atestă  în  chip  curat  şi  simplu  credinţa,  în  a  căreia  posesiune 
a  găsit-o  (biserica),  el  nu  vorbeşte  în  numele  său  personal,  el 
nu  mărturiseşte  credinţa  sa  privată,  ci  credinţa,  care  există  înainle 
de  el  şi  pe  care  Biserica  lui  o  primise  mai  înainte.  Din  totali¬ 
tatea  mărturisirilor  făcute  de  păstori,  grăind  fiecare  în  numele 
Bisericii  sale  particulare,  rezultă  cu  necesitate  o  mărturisire  ge- 
gerală,  universală,  al  căreia  acord  este  manifestarea  necontestată 
a  credinţei  Bisericii. 

Dar  fiind  aceasta  Biserică  stâlpul  şi  întărirea  adevărului,  e 
de  lipsă,  ca  credinţa  ei  să  fie  conformă  cu  adevărul,  adecă  ca 

Biserica  să  ateste  în  mod  infalibil ,  prin  mărturisirea  sa  universală, 
adevărul  descoperit,  al  căreia  depozit  i-a  fost  ei  încredinţat. 

Păstorul  Bisericii  n’are  alt  drept,  în  ceeace  priveşte  adevă¬ 
rurile  revelate,  decât  să  facă  mărturisire  despre  credinţa  Bise¬ 
ricii  particulare,  a  căreia  conducere  i-a  fost  încredinţată  lui.  Acest 
adevăr  rezultă  din  aceste  precepte  ale  sf.  Pavel  către  Timotei: 
<0  Timotee,  lucrul  cel  încredinţat  ţie  păzeşte-1,  depărtându-te 
de  glasurile  deşarte  cele  spurcate,  şi  de  vorbele  cele  potrivnice 
ale  ştiinţei  cei  cu  nume  mincinos!»  (I.  Tim.  VI.  20).  «Chipul  cu¬ 
vintelor  celor  sănătoase  să  aibi,  care  ai  auzit  dela  mine,  întru 
credinţă  şi  întru  dragostea,  care  este  întru  Hristos  Iisus.  Lu 
ciul  bun  cei  încredinţat  ţie  să-i  păzeşti  prin  Duhul  cel  Sfânt  care 
lăcueşte  întru  noi.»  (11.  Tim.  I.  v.  13,  14). 

învăţământul  păstorilor  nu  trebuie  să  fie  decât  cel  al  apo¬ 
stolilor,  şi  învăţământul  apostolilor  este  un  depozit  Cui  i  s’a  în¬ 
credinţat  acest  depozit?  Bisericii,  care  asemenea  unui  stâlp,  unei 
stânci  neclintite,  oferă  spiritelor  un  sprijin  puternic,  pe  care  ele 
pot  a-şi  zidi  edificiul  credinţelor  lor  particulare. 

Aşa  se  explică,  că,  Biserica,  fiinţă  colectivă,  care  trăieşte 
dela  Iisus  Hristos,  este,  prin  mărturisirea  permanentă  şi  univer¬ 
sală  pe  care  o  face  despre  dogmele  descoperite,  stâlpul  şi  temelia 
adevărului. 

O  dogmă  dovedită  pe  calea  aceasta  în  toate  veacurile,  fără 
întrerupere.  într’un  mod  permanent,  trebuie  să  fie  cu  necesitate 
privită,  ca  una,  care  a  fost  propusă  de  Iisus  Hristos  şi  Apostoli; 
trebuie  să  fie  considerată  ca  parte  integrantă  a  revelaţiunii.  Bi¬ 
serica  este  în  felul  acesta  asemenea  unui  râu  majestos,  care  îşi 
ia  începutul  din  sinul  lui  Dumnezeu,  şi  care  rostogoleşte  din 
veac  în  veac,  apele  adevăratei  doctrine.  Datorinţa  fiecărui  credin¬ 
cios  este  să  urmeze,  încât  îi  este  cu  putinţă,  cursul  acestui  rîu; 
să  deosebească  apa  cea  curată,  care  vine  dela  isvor,  de  cea  care 
a  primit-o  dealungul  percursuiui  său.  Veacurile  formează  totatâţia 
afluenţi  ai  acestui  rîu  mistic;  toţi  aceşti  afluenţi  aduc  cu  ei  no- 
molul  (noroiul)  omenirii.  Urcând  înapoi  cursul  rîului,  descoperim 
aceşti  afluenţi,  îi  deosebim  de  rîul  însuşi;  suind  Ia  izvorul  lor, 
care  nu-i  tot  acelaş  cu  al  rîului,  şi  ne  şi  formăm  în  modul  acesta 
pentru  sine,  cu  ajutorul  Cuvântului  Iui  Dumnezeu  şi  al  mărturi- 
sirei  constante,  pe  care  ne-au  făcut-o  veacurile,  o  credinţă  firmă, 
curată  şi  luminată. 

Autoritatea  dogmatică  a  Bisericii  nu  este  deci  despotismul 
îndobitocitor  al  unuia  sau  al  mai  multor  păstori  ai  Bisericii,  care 
impune  o  credinţă  colectivă,  care  obligă  a  o  primi  orbeşte,  care 
caută  să  încovoae  cuvântul  divin  după  anumite  hotărîri,  ce  le 
convine  a  le  luă,  şi  având  pretenţia  că  fac  să  vorbească  Dum- 

nezeu,  când  Dumnezeu  n’a  vorbit  Autoritatea  Bisericii  aşa  cum 
am  expus-o  noi,  după  Sfânta  Scriptură,  nu  este  un  jug  pentru 
inteligenţe,  ea  este  un  mijloc ,  ce  li-s’a  dat  pentru  ca  să  cunoască 
în  mod  sigur  adevărul. 

Când  un  fapt  istoric  se  sprijineşte  pe  mărturii  multiple,  sigure, 
evidente,  autentice,  se  gândeşte  cineva  să  se  plângă  de  jugul, 
pe  care  l-ar  impune  aceste  mărturii,  cari  ne  obligă  să  primim 
faptul,  ce-1  dovedesc,  cu  risicul  de  a  cădea  în  scepticismul  cel 
mai  revoltător?  Dimpotrivă,  ne  bucurăm,  că  aceste  mărturii  au 
perpetuat  până  Ia  noi  amintirea  acestui  fapt,  care  ne  interesează. 
N’ar  fi  mult  mai  raţional  să  ne  plângem  de  jugul  Bisericii,  când 
prin  milioanele  de  mărturii  din  toate  veacurile,  ea  ne  afirmă  că 
Dumnezeu-Omul  sau  apostolii  săi  au  propus  cutare  şi  cutare 
dogmă. 

Când  mărturisirea  permanentă  şi  universală  a  Bisericii  n’ar 
avea  decât  o  valoare  istorică,  s’ar  putea  spune,  că  ea  formează 
cea  mai  înaltă  autoritate  pentru  orice  om  cu  raţiune.  Ce  trebuie 
ea  deci  să  fie  pentru  creştin,  care  cunoaşte  promisiunile  lui  lisus 
Hristos:  «Pe  această  piatră  (divinitatea  lui)  voiu  zidi  Biserica 
mea,  şi  porţile  iadului  nu  o  vor  birui  pe  dânsa».  (Mat.  XVj.  v.  18.). 
«Şi  iată,  eu  cu  voi  sunt  în  toate  zilele,  până  la  sfârşitul  vea¬ 
cului».  (Mat.  XXVIII,  v.  20). 

Afară  de  valoarea  ei  omenească,  mărturisirea  Bisericii  este 
garantată  de  însuşi  lisus  Hristos.  Autoritatea  lui  Dumnezeu  se 
uneşte  în  această  mărturisire,  cu  ceeace  autoritatea  omenească 
are  mai  impunător,  mai  în  stare  să  mulţumească  inteligenţa.  El 
este  autoritatea  în  gradul  ei  cel  mai  înalt;  sub  dulcea  Iui  stă¬ 
pânire,  libertatea  individuală  se  bucură  de  toate  drepturile  ei. 

Nu  abuzăm  cumva,  cugetându-ne,  că  această  teorie  despre 
autoritatea  Bisericii  este  tocmai  cea,  pe  care  ne-o  dau  cărţile 
sfinte;  că  ea  respectă  drepturile  inteligenţii  şi  cele  ale  adevărului; 
în  sfârşit,  că  toţi  creştinii,  catolici  şi  protestanţi,  nu  pot  refuză 
a-i  da  consimţământul  lor?  Toţi  admit  de  fapt  acest  articol  din 
Simbolul  Apostolilor:  « Cred  în  sfânta  Biserica  sobornicească  (uni¬ 
versală).  A  crede  în  sfânta  Biserică  sobornicească  înseamnă  a  ad¬ 
mite  mărturisirea  ei  permanentă  şi  universală,  ca  o  regulă 
sigură  pentru  a  deosebi  dogmele  revelate  de  opiniunile  omeneşti. 

Toţi,  catolici  şi  protestanţi,  sunt  datori  deci  să  zică  împreună 
cu  Ireneu,  ilustrul  şi  savantul  dascăl,  care  eră  aproape  de  tim¬ 
purile  apostolice: 

«Darul  credinţii  a  fost  încredinţat  Bisericii,  ca  toţi,  cari  fac 
parte  din  ea,  să-şi  scoaţă  de  acolo  viaţa.  In  felul  acesta  se  co¬ 
munică  lisus  Hristos;  acolo  găseşte  omul  spiritul  lui,  întărirea 
credinţei  sale  şi  o  scară  pentru  a  se  ridică  până  la  Dumnezeu. 

Intr’adevăr,  cum  zice  apostolul,  în  Biserică  a  aşezat  Dumnezeu 
apostoli,  proroci,  dascăli,  şi  toate  celelalte  lucrări  ale  Duhului 
Său.  Ceice  nu-s  uniţi  cu  biserica,  nu  se  împărtăşesc  de  acest 
Duh;  ei  se  lipsesc  dimpotrivă  de  vieaţă  prin  simţămintele  lor 
rele  şi  prin  acţiunile  lor  stricate;  căci  unde  este  Biserica,  acolo 
este  Spiritul  lui  Dumnezeu,  şi  totasemenea  unde  este  Spiritul  lui 
Dumnezeu  acolo  este  Biserica  cu  tot  darul.  Ori  Spiritul  este  adevăr. 
Ceice  nu  se  împărtăşesc  de  acest  Spirit  nu  sunt  nutriţi  de  ţiţele 
Mamei  şi  nu  primesc  deloc  acea  apă  curată,  care  curge  din  trupul 
lui  lisus  Hristos».  (Ireneu,  Contra  ereziilor.  Cart.  111.  c.  24). 

Pătruns  de  această  doctrină  apostolică,  Gerson,  unul  din  cei 
mai  învăţaţi  teologi  ai  Bisericei  din  Francia  în  veacul  a!  XV  lea 
scria:  «Spiritul  însuşi,  care  este  Spiritul  lui  Hristos,  este,  în 
felul  său,  oarecum  forma  1  trupului  Bisericii,  dându-i  vieaţa,  ar¬ 
monia  şi  mişcarea». 

Acest  adevăr,  după  Gerson,  este  cuprins  în  acest  articol 
din  simbolul  de  credinţă:  «Cred  întru  Duhul  Sfânt  şi  de  vieaţă 
făcător»,  —  «Cui  oare  să-i  dea  vieaţă  acest  Duh,  adaoge  el,  dacă 
nu  bisericii?» 

Intr’o  altă  lucrare  vom  dovedi,  că  teoria  expusă  în  cea  de 
faţă,  despre  autoritate  în  Biserică,  a  fost  admisă  în  toate  tim¬ 
purile,  şi  că  ea  nu  poate  fi  contestată  decât  de  cătră  cei  cari 
resping  orice  autoritate,  ori  de  ce  fel  ar  fi  ea,  şi  de  cei  cari  o 
exagerează  pănă  la  absolutism. 

După  R.  F.  Guettee.  Traducere  de:  1.  Beleuţă, 

'  catihet  ortodox,  Făgăraş. 


PROPAGANDA  UNAŢIEI 

(Continuare). 

După  moartea  lui  Atanasie  se  începu  fortificarea  cetăţii 
Aîba-Iulia  (numită  apoi  Aiba-Carolina)  după  un  plan  nou,  care 
a  necesitat  demolarea  vechii  catedrale  şi  reşedinţe  metropolitane 
a  Românilor,  încât  aceştia  acum  rămaşi  pe  strade  fără  acope- 
remânt  şi  fără  căpătâiu,  nu  mai  ştiau  încătrău  să-şi  plece  capul. 

Spre  a  conturbă  şi  amari  şi  mai  tare  inimile  Românilor  celor 
sfâşiaţi,  dieta  ţârii  adunată  în  Sibiiu  la  a  1714  —  ca  equivalent 
pentru  dotarea  episcopului  şi  pentru  promisiunile  cele  zadarnice 
de  scutinţă  a  preoţilor,  hotărî,  ca  ţăranii  (uniţi  ori  neuniţi  tot 
una)  să  nu  poarte  arme,  nici  haine  colorate,  cei  scăpaţi  de  io¬ 
băgie  să  se  arunce  iară  în  servitute  şi  ca  iobagii  să  slujească 
domnilor  cel  puţin  4  zile  şi  jelerii  cel  puţin  3  zile  în  săptămână, 
prin  urmare  şi  săptămâna  întreagă. 

1  Şcolasticii  numesc  jorma  unei  fiinţe .  ceeace  determină  modul  ei  de  a  fi.  Aşa 
sufletul  este  forma  trupului  omenesc,  pentrucâ  un  trup  nu-i  omenesc,  decât  prin  îm¬ 
preunarea  lui  cu  un  suflet. 

Intre  astfel  de  constelaţiuni  vreo  câţiva  protopopi  din  ţinu¬ 
turile  mai  apropiate  de  Alba-Iulia  se  întruniră  în  mai  multe  rânduri 
spre  a  se  consultă  în  privinţa  alegerii  unui  nou  arhiereu.  —  Se 
vede  că  ori  eră  lipsă  totală  de  bărbaţi  harnici  pentru  cârma  bise- 
ricei,  ori  apoi  că  între  acele  împrejurări  abnormale  nu  cuteză 
nimeni  din  cler  a  luă  asupra  sa  o  sarcină  dubie  şi  lipsită  de 
orice  bază  pozitivă.  —  Destul  că  protopopii  adunaţi  aleseră  de 
Vlădică  al  lor  mai  întâi  pe  iezuitul  din  Slovacia  Szunyogh,  fost 
teolog  lângă  Atanasie,  apoi  pe  bohemul  Venzel,  secrelar  al  lui 
Atanasie,  asemenea  iezuit,  cari  ambii  însă  împedecaţi  fiind  prin 
normativele  iezuitice  dela  asemenea  demnitate,  trebuiră  să  re¬ 
signeze. 

Ioan  Pataki  1715—1727. 

In  sfârşit,  la  recomandarea  curatorilor  români  Pui  şi  Raţiu, 
sprijinită  şi  de  guvernatorul  Kornis,  urmă  rezoluţiunea  preaînaltă 
a  împaratu!ui  Caro!  VI  din  23  Dec.  1715,  prin  care  Ioan  Pataki 
se  numeşte  de  episcop  unit  cu  o  dotaţiune  de  3000  fl.  şi  cu 
titlul  de  L.  B. 

Ioan  Nemeş  Pataki  din  familia  nobilă  Giurgiu  dela  Horgos- 
Patak  (Valea  strâmbă),  de  unde  şi-a  luat  predicatul  de  Pataki 
(Văleanu),  dupăce  absolvă  studiile  teologice  în  Pazmaneum  din 
Viena,  şi  dela  a.  1705  până  1710  pretrecu  în  colegiul  de  pro¬ 
paganda  fide  din  Roma,  se  întoarse  de  acolo  ca  preot  romano- 
catolic  cu  meniţiunea  de  a  propagă  catolicismul  în  Ardeal  şi  în 
România.  —  El  deocamdată  se  aşeză  ca  pleban  romano-catolic 
(paroh)  în  castelul  din  Făgăraş,  unde  ajungând  şi  episcop,  cu 
ajutor  militar  făcu  goană  fanatică  asupra  poporaţiunii  ortodoxe 
din  oraş  şi  din  district,  confiscă  bisericile  dela  neuniţi,  între  cari 
şi  pe  a  lui  Brancoveanu  din  Făgăraş  —  apoi  persecută  pe  preoţii 
acestora,  încât  cea  mai  mare  parte  din  ei  trebuiau  să  fugă  vara 
la  munţi,  iar  iarna  pela  comunele  şi  mănăstirile  vecine  din  Ro¬ 
mânia. 

Ce  n’a  putut  cutropi  ca  preot  misionar,  a  desolat  tot  ce 
mai  eră  ortodox  în  ţară  acum  ca  episcop  unit  omnipotent. 

Cu  toate  acestea  el  şi  prin  purtarea  sa  ca  preot  catolic  com- 
promitat  fiind  înaintea  poporului  —  mai  mult  a  stricat  uniunii 
prin  fanatismul  şi  duritatea  sa,  decât  o  a  promovat,  şi  a  lăsat 
în  urma  sa  mai  multe  revolte  sângeroase  a  poporului  prigonit 
în  cele  sfinte,  precum  a  fost  opoziţiunea  popii  Ioan  Mailat  dela 
Şona,  revolta  Românilor  din  comitatul  Hunedorii  (1720);  a  Ro¬ 
mânilor  din  ţinutul  Abrudului  (1727)  etc. 

Pataki  şi  după  ce  fu  numit  de  episcop,  dedat  fiind  cu  ceapa 
dela  Făgăraş,  rămase  şi  mai  departe  cu  aşezământul  sau  în  Făgăraş, 
exoperând  canonizarea  episcopiei  unite  de  Făgăraş  şi  dotarea  ei 

cu  domeniele  Gherla  şi  Sâmbăta-Beşimbac,  ce  aveau  un  venit 
de  3 — 4000  fi. 

Totuş  el  având  un  proces  lung  cu  episcopul  catolic  Martonffy, 
carele  pretindea  ca  episcopul  unit  să  figureze  numai  ca  vicariu 
subordinat,  neadmiţând  —  cum  susţinea  —  canoanele  bigamie 
în  biserică,  d’ab'â  la  a.  1721  câştigă  întărirea  papei  cu  dispens 
de  a  trece  dela  romano  catolici  iar  la  religiunea  părinţilor  săi, 
carea  eră  cea  greco-catolică. 

El  se  sfinţi  acum  de  episcop  la  episcopul  unit  tocmai  din 
Crişul  Croaţiei,  şi  se  înălţă  şi  la  rangul  de  baron. 

El  muri  în  Midi  —  locul  activităţii  sale  la  a.  1727  —  cum 
se  zice  —  între  împrejurări  suspecte,  ca  şi  predecesorii  săi. 

Clain-Micu  1729 — 1751. 

După  moartea  lui  Pataki  episcopia  unită  deveni  iară  mai  doi 
ani  vacantă  şi  pe  mâna  Iezuiţilor  Fitter,  apoi  Gorgei  ş.  a.,  cari 
ca  directori  ai  diecezei,  pe  lângă  doi  protopopi  vicari,  administrau 
trebile  episcopiei  vacante.  —  Directorul  Fitter  în  urma  ordinului 
imperial  din  17  Aprilie  1728  convocă  pe  15  Nov.,  1728  un  sinod 
de  vreo  12  protopopi,  cari  dimpreună  cu  curatorii  civili  ai  Ro¬ 
mânilor,  Boer  şi  Hunyadi,  precum  şi  cu  iezuiţii  Gyalog,  Kis, 
Kolozsvâri  etc.,  aleseră  de  episcop  român  —  ca  şi  mai  nainte 

—  chiar  pe  iezuitul  neamţ  Fitter. 

Poporul  desgustat  deja  prin  ultra  papismul  Iui  Pataki,  văzând 
acum,  că  iezuiţii  dau  năvală  mereu  şi  se  ingerează  chiar  şi  în 
afacerile  sinodali,  părăsi  cu  grămada  unaţia,  ceeace  se  vede 
chiar  şi  din  împrejurarea  aceea,  că  episcopul  cel  nou  Clain  se 
lăudă  că  a  recâştigat  pentru  sfânta  unaţie  peste  600  preoţi. 

Deşi  acum  trecuse  aproape  30  de  ani  de  când  tinerimei 
române  i  se  deschiseră  şcoalele  catolice,  totuşi  nu  se  află  între 
tinerii  români  altul  mai  potrivit  pentru  scaunul  episcopesc,  decât 
clericul  din  anul  al  treilea  al  seminarului  iezuiţilor  din  Târnavia,  cu 
numele  loan  (ca  călugăr  Inocenţiu)  Micu  (germanizat  prin  şcoale 
în  Klein),  —  originar  din  comuna  Sadu  de  lângă  Sibiiu. 

La  propunerea  directorului  Fitter  fu  Clain  la  25  Febr.  1721 
numit  de  episcop  al  Făgăraşului  cu  titlul  de  L  Baron.  —  El 
trebui  mai  întâi  a  se  călugări,  apoi  a  se  consacră  de  arhiereu  în 
mănăstirea  Basiliţilor  din  Muncaciu,  şi  d’abiâ  la  28  Sept.  1732  fu 
instalat  în  funcţiunea  sa  episcopală. 

Deşi  om  tiner  crescut  prin  institutele  iezuitice,  episcopul 
Clain  cuprinse  totuş  de  timpuriu  situaţiunea  cea  grea,  a  dilemei 
dintre  pretensiunile  iezuitice  şi  dintre  aşteptările  credincioşilor  săi, 

—  dară  lupta,  la  care  s’a  fost  angajat  în  interesul  bisericei  şi 
naţiunii  sale,  trecând  peste  puterile  disponibile,  în  fine  i-a  cauzat 
martiriu. 

Intre  cele  mai  folositoare  rezultate  eluptate  de  Clain,  carele 
ca  episcop  şi  baron  intră  încă  la  a.  1733  mai  întâi  în  dieta  ţării 
între  regalişti,  trebue  să  elevăm  cu  deosebire  schimbul  dominiu- 
lui  Gherla  —  Sâmbăta  cu  dominiul  Blajului,  exoperat  prin  mij¬ 
locirea  directorului  fiscal  Petru  Dobra.  Acest  dominiu  nu  numai 
că  înmulţi  venitele  clerului  pe  atunci  —  la  6000  fl.,  din  cari  ju¬ 
mătate  pentru  episcop,  iară  cealaltă  pentru  mănăstirea  din  Blaj, 
care  a  pus  fundamentul  la  institutele  de  cultură  de  acolo,  —  dară 
înlesni  şi  trasmutarea  episcopiei  dela  Făgăraş  la  centrul  ţării  — 
în  Blaj.  —  Aci  Clain  la  20  ianuarie  1738  adunând  sinod,  acesta 
vota  25.000  fl.  pentru  zidirea  mănăstirei  cu  catedrală  şi  şcoale, 
iară  în  sinodul  din  25  Maiu  1738  restrângând  competinţa  teo¬ 
logului  iezuit,  accentua  din  nou,  că  afară  de  cele  patru  puncte  ale 
unirii  cu  papa  în  celelalte  să  se  conserve  ritul  oriental.  —  Aceste 
hotărîri  provocară  toată  urgia  iezuiţilor  asupra  lui  Clain,  care 
acceleră  căderea  lui,  mai  cu  seamă  dupăce  şi  staturile  ardelene 
porniră  ură  aprigă  în  contra  lui,  pentru  înteţiţii  paşi  ce  făcu  el 
spre  realizarea  diplomelor  de  uniune  din  16  Februarie  1699  şi 
din  19  Martie  1701,  şi  îndeosebi  spre  egala  îndreptăţire  politică 
a  Românilor.  —  In  respectul  acesta  însă  Clain  căzu  într’un  im¬ 
pas,  ce-i  zădărnici  ostenelele,  adecă  ei  ceru  egala  îndreptăţire 
politică  numai  pentru  Românii  uniţi ,  lăsând  pe  cealaltă  parte  a 
naţiunii  şi  mai  departe  în  soartea  de  Parias  în  ţară.  Eră  natural, 
că  o  naţiune  aşâ  împărţită  nu  putea  avea  valoare  ca  una  întreagă. 
—  De  aceea  cum  e  sfântul  aşa  şi  tămâia  —  cum  a  fost  pro¬ 
punerea  lui  Clain  de  stângace,  aşa  şi  rezultatul,  căci  cu  toate  că 
Maria  Terezia  ordonase  (1742)  ca  Românii  uniţi  să  se  socotească 
ca  fii  ai  patriei  în  sensul  diplomelor  din  a.  1699  şi  1701,  —  totuş 
dieta  ţării  (dupăce  şi  Clain  acolo  îşi  revocă  protestul  său)  prin 
art.  6  din  a.  1744  aduse  lege  întărită  apoi  şi  de  regină,  ca  no¬ 
bilii  români  să  se  adnumere  la  acea  naţiune  politică,  de  care  s’au 
alipit,  adecă  la  cea  maghiară,  fără  de-a  forma  o  a  patra  naţiune 
politică  în  Ardeal,  —  iară  până  la  Românii  plebei  drepturile  ce¬ 
lor  trei  naţiuni  politice  nu  se  pot  extinde. 

Iată  la  ce  ajunseră  promisiunile  pentru  unaţiă. 

Intr’aceea  reîntorcându-se  teologul  Petru  Aaron  dela  Roma, 
(1743)  fu  îndată  şi  numit  de  vicar  general  al  lui  Clain,  care 
trimise  Ia  Roma  pe  alţi  teologi:  Maior,  Caliani  şi  lacob  Aaron. 
Iezuiţii  ademenind  pe  vicarul  Aaron  în  partea  lor,  laolaltă  cu  alţi 
denuncianţi  au  dat  pâră  la  curte,  că  Clain  gravitează  cătră  Greci, 
şi  periclitează  unaţia.  Clain  chiemat  fiind  la  Viena  ad  audiendum 
verbum  regium,  şi  spăriat  prin  pseudo-amicii  săi,  fugi  la  Roma, 
de  unde  apoi  afurisi  pe  teologul  Balog  şi  pe  vicarul  Aaron ;  dar 

în  fine  silit  fiind  şi  de  Papa,  resignă  dela  episcopat,  la  10  Maiu 
1751,  şi  muri  la  22  Septemvrie  a.  1768  în  Roma.1 

Pe  timpul  lui  Ciain  (1744)  mitropolitul  sârbesc,  Şiacabent, 
îngrijit  fiind  de  lăţirea  unaţiei,  trimise  pe  pustnicul  Visarion  în 
misiune  prin  Bănat  şi  Ardeal  spre  a  lucră  în  contra  unaţiei,  ceea 
ce-i  şi  succede  de  minune,  şi  într’atâta,  încât  din  cei  vre  o  600 
popi,  cu  cari  se  laudă  Ciain  că  i-a  câştigat,  puţini  vor  fi  mai 
rămas  uniţi  —  mai  cu  seamă  dupăce  se  lăţise  în  popor  faima, 
că  Ciain  d’aceea  a  fugit  că  a  observat  că  unaţia  nu  e  bună. 

Interregnul  ( 1744—1751 ). 

In  interregnul  absenţiei  iui  Ciain  (1744 — 1751)  afacerile  bi- 
sericei  unite  le  conducea  vicarul  Petru  Aaron  de  Bisztra,  carele 
la  1747,  deschizând  mănăstire  nouă,  introduse  în  ea  de  călugări 
pe  teologii  Silvestru  Caliani,  Grigorie  Maior,  Geronte  Cotorea  şi 
mai  târziu  pe  Atanasie  Rednic  şi  a. 

Dar  dupăce  Ciain  din  Roma  afurisise  pe  Aaron  şi  substituise 
în  locul  lui  de  vicariu  pe  protopopul  Nicolae  Balomiri,  se  năs¬ 
cuse  între  ei  neînţelegeri,  pentru  a  căror  complanare  întreveni 
şi  episcopul  Olsavski  dela  Munkâcs.  —  După  restituirea  lui  Aaron 
în  oficiul  de  vicariu,  destituitul  Balomiri  chiemat  fiind  la  Viena 
ad  audiendum,  preferi  a  trece  la  mănăstirea  Argeş,  şi  de  acolo 
în  Rusia,  unde  exoperă  întrevemrea  diplomatică  a  împărătesei 
Elisabeta  la  Maria  Theresia  în  favoarea  ortodocşilor  români  dm 
Ardeal  (1750). 

Petru  Aaron  {1751 — 1764). 

După  abzicerea  de  episcopie  a  lui  Ciain,  convocându-se  sinod 
electoral  pe  3  Nov.  1751,  se  consideră  de  episcop  fostul  vicariu 
Petru  Aaron,  Gregoriu  Maior  şi  Silvestru  Caliani,  dintre  cari 
Petru  Aaron  fu  întărit  şi  d’abia  la  23  August  1753  sfinţit  de 
episcop.  In  soborul  de  introducere  se  alese  de  vicariu  general 
Cotorea,  de  asesori  consistoriali  Maior,  Caliani,  Rednic,  Avram 
Timandi  ş.  a. 

Episcopul  Aaron  care  în  absenţa  lui  Ciain  dela  a.  1744 — 1751 
ca  vicar  conduse  trebile  diecezane,  fu  pregătit  pentru  cariera  sa 
în  şcoalele  de  propagandă  în  Roma,  şi  ca  atare  a  vrut  să  întreacă 
pe  toţi  antecesorii  săi  în  promovarea  unaţiei. 

El  mări  frequenţa  şcoalelor  inferioare  şi  seminariale,  şi  până 
la  300  şcolari  săraci  îi  provede  cu  pane,  iar  pe  seminarişti  cu 

1  Un  nepot  de  frate  cu  numele  Ion  Ciain,  a  fost  în  Roma  până  a  îngropat  pe 
episcop  acolo,  După  aceea  înlorcându-se  ia  Ardeal,  se  făcîi  protopop  în  Veneţia-dc-jos 
din  ţinutul  Făgăraşului.  Act  însurându-se  a  luat  de  soţie  pe  o  fată  a  iui  lonascu  Mone, 
şi  a  avut  şi  el  două  fete,  una  luliana  măritată  Herszenyi,  şi  Ana  măritată  George  Boer 
din  Vaad,  care  a  avut  doi  copii,  pe  Ştefan  şi  Ana  măritată  ditoâ  George  Stoica  lonascu, 
ta  care  am  văzut  eu  crucea  de  aur,  sau  aurită  cu  sfoară  verde  de  mStasă,  ţi  o  cârje 
de  metal  alb. 

ţoale  cele  trebuincioase;  —  şi  pe  lângă  toate  aceste  spese,  din  cru¬ 
ţări  cumpăra  cu  treizeci  de  mii  florini  domeniul  Kut  pentru  în¬ 
treţinerea  —  cu  preferinţă  —  a  institutului  seminaria!  şi  a  tipo¬ 
grafiei  restaurate  de  el. 

Aceste  merite  pentru  biserica  sa  au  fost  ştirbite  prin  unele 
apucături  greşite. 

Abstrăgând  dela  aceea,  că  el  —  cum  se  zice  —  a  făcut 
cauză  comună  cu  Iezuiţii  pentru  resturnarea  lui  Cfain,  —  şi  că 
el  —  acum  ca  episcop  în  putere  —  s’a  împotrivit  la  reîntoarcerea 
unchiului  şi  făcătorului  său  de  bine  a  numitului  Clain  în  pa¬ 
trie;  abstrăgând  apoi  şi  dela  rivalitatea  cea  nescuzabilă  faţă  de 
acesta,  care  a  mers  până  într’atâta  că  pe  lângă  seminarul  lui 
Clain  şi-a  înălţat  şi  el  paralel  altul  al  său  numit  al  călugăraşilor, 
şi  alte  asemenea  fapte  de  animozitate  —  d’apoi  persecuţîunile 
cele  fanatice  asupra  neuniţilor  au  trecut  marginile  oricărei  pre- 
cauţiuni  politice,  şi  prin  şovinismul  său  de  convertire  a  provocat 
tocmai  contrarul. 

Cu  asistenţă  civilă  şi  militară  Aaron  închide  bisericile  neu¬ 
niţilor,  pe  preoţii  lor  îi  arestează  şi  i  torturează,  silindu-i  să  pri¬ 
mească  unaţia,  la  din  contră  bisericile  se  predau  uniţilor  şi  pe 
preoţi  îi  dă  pe  bastonul  solgâbirâiîor ;  —  mănăstirile  ortodoxe  le 
ardea  şi  pe  călugării  îi  alungă  peste  frontiera  ţării;  pe  călugării 
Sofronie  dela  Ciora  şi  pe  Molnar  dela  Sadu  pentru  apărarea  cre¬ 
dinţei  ortodoxe  îi  prinse  şi  lui  Molnar  îi  tunse  şi  barba  —  nu- 
mindu-1  Tunsu.  Pe  Saşi  fiindcă  nu-i  dă  asistenţă  să  persecute  pe 
neuniţi  din  fundul  regiu  îi  pâri  la  Curte,  —  iară  la  înfiinţarea 
graniţei  militare  siliâ  pe  Români,  ca  cu  primirea  armelor  să  pri¬ 
mească  şi  unaţia,  acăţând  popilor  puşca  de  gât  cu  mâna  sa  pro¬ 
prie  şi  preasfinţită.  îndeosebi  la  sugrumarea  revoltei  Năsăude- 
n i lor  din  a.  1763  pe  lângă  comandantul  suprem  Bukow  asistă 
în  persoană  şi  episcopul  Aaron. 

Ca  să  cocoloşească  netrebnicia  aceasta  proselitistică,  Bariţiu 
în  Istoria  Transilv.  I  p.  394  susţine,  că  grănicerii  dela  Năsâud 
deaceea  s’ar  fi  revoltat,  că  n’au  vrut  să  pună  jurământul  de  a  se 
luptă  şi  pe  apă.  Nu  ştiu  de  unde  până  unde  aruncă  Bariţiu  gluma 
aceasta  ţigănească  pe  bravii  grăniceri  dela  Năsăud,  pentrucă  din 
toate  actele  referitoare  la  această  afacere  publicate  chiar  de  Bariţiu 
in  amintita  sa  istorie  transilvană  şi  aici  reese,  că  cauza  revoltei 
n’a  fost  alta  decât  că  n’au  voit  ca  pe  lângă  arme  să  primească 
şi  unaţia. 

Toate  aceste  atacuri  şi  siluiri  proselitistice  aducând  pe  oa¬ 
meni  la  desperaţiune  au  trebuit  în  fine  să  provoace  cea  mai 
aprigă  acţiune  din  partea  neuniţilor. 

Apelul  dela  mitropolia  din  Carloviţ  cătră  Românii  ortodocşi 
din  Ardeal  din  a.  1751,  ca  să  ceară  episcop  ortodox  în  combi- 
naţiune  cu  propoveduiturile  lui  Visarion,  Sofron,  Moli  iar,  Mailat 
şi  a.,  aprinseră  focul  de  apărare  al  neuniţilor.  Ei  începură  a  scoate 
şi  a  goni  pe  popii  uniţi  —  şi  a  reocupă  bisericile;  de  aci  bătăile 
între  uniţi  şi  neuniţi  se  înnoiau  zilnic  şi  nici  autorităţile  publice 
nu  mai  erau  în  stare  de  a  face  ordine  în  haosul  acesta  tenebra). 

In  fine  la  propunerea  liberalului  cancelar  Kaunitz,  regina 
se  învoi  a  se  dă  neuniţilor  din  Ardeal  un  administrator  episcopesc 
în  persoana  episcopului  din  Buda  Dionisie  Novacovics,  prin  ceeace 
Românii  neuniţi  din  Ardeal  au  câştigat  o  bază  legală  de  vieaţă 
apertă.  Disputele  ce  au  trebuit  să  urmeze  la  întrebarea,  că  cari 
se  ţin  acum  de  episcopul  unit  Aaron,  şi  cari  de  cel  neunit  No- 
vacovici,  provocară  necesitatea  conscripţiunii  din  a.  1762  —  din 
care  iese  că  uniţi  au  fost  2250  preoţi  cu  25232  familii  în  521  bi¬ 
serici,  iar  neuniţi  preoţi  1365  la  128,658  familii  în  1366  biserici. 
Pe  baza  acestor  date  numărul  sufletelor  se  socoti  încă  de  atunci 
la  uniţi  numai  cu  116,958,  iară  la  neuniţi  cu  444,219. 

Petru  Aaron  muri  la  25  Febr.  1764,  lăsând  prin  testamentul 
său  din  1758  toate  ale  sale  clerului. 

Atanasie  Redtiic  (1764 — 1772). 

Atartasie  Rednic,  nobil  de  Oyulafalva  (Giuleşti)  în  Mar- 
maţia,  făcuse  studiile  sale  filozofice  şi  teologice  în  Viena,  şi  de 
aceea  el  nu  trecea  de  aşa  mare  papist  ca  colegii  şi  concurenţii 
săi,  Maior,  Calliani  şi  ceilalţi  crescuţi  în  sinul  mai  cei  Roma. 
Tocmai  pentru  aceea  toţi  aceştia,  îndată  dupăce  Aaron  închisese 
ochii,  încercară  a*l  delăturâ  pe  Rednic  din  vicariatul  în  care-1 
lăsase  Aaron,  şi-i  întindeau  mrejele  de  a-l  împiedecă  din  calea 
cătră  episcopie. 

Aci  se  potriveşte  proverbul  că  rivalitatea  între  cei  învăţaţi 
e  mai  proastă  decât  a  proştilor, 

In  strâmtoarea  aceasta  Rednic  comite  greşeala  cea  prejudi- 
cioasă,  că  apelă  la  jurisdicţiunea  primateluî  Barkoczy,  carele  nu 
numai  că  îl  întări  în  vicariat,  dară  îi  pregăti  şi  calea  la  nu¬ 
mirea  lui  de  episcop,  cu  toatecă  ia  sinodul  electoral  din  1764 
el  întruni  numai  9  voturi  faţă  de  90  ale  lui  Maior,  72  ale  exi¬ 
latului  Inocentie  Clain  şi  16  ale  lui  Silvestru  Calliani. 

In  contra  acestei  numiri,  revoltându-se  mai  tot  clerul,  acesta 
a  protestat  şi  remonstrat  nu  numai  la  curte,  ci  şi  la  papa  cerând 
înapoi  pe  Clain. 

Dară  Rednic  ajuns  odată  pe  scaunul  episcopesc  a  purces 
cu  varga  de  fier  în  contra  tuturor  protivnicilor  săi,  exoperând 
arestarea  lui  Maior  ca  a  capului  revoltei  şi  exilarea  lui  în  mă¬ 
năstirea  Munkâcs,  de  unde  scapă  numai  cu  ocaziunea  vizitării 

lui  losif  II.  (1771),  —  şi  împrăştiind  pe  ceialalţi  ca  făina  orbului 
prin  toate  părţile  diecezei,  pânăcând  ei  pocăindu-se  fuseră  iertaţi. 
In  locul  acestora  el  ridică  altă  generaţiune  la  însemnătate,  precum 
a  fost  Ignatie  Dorobanţ,  pe  care  l-a  denumit  cartofilax  şi  vicariu, 
pe  Samuil  Clain  de  eclesiarh  şi  prefect  de  mănăstire,  şi  pe  aiţi 
asemenea  călugări  din  cari  compune  consistorul  său. 

In  numirea  lui  Rednic  s’a  înşelat  tare  toată  ceata  iezuitică, 
pentrucă  el  nu  numai  păzea  cu  rigurozitate  rânduelile  bisericii 
răsăritene  şi  nu  suferea  nici  cea  mai  mică  latinizare,  nici  în  hai¬ 
nele  bisericeşti,  nici  în  ceremonie  şi  nici  în  alte  afaceri  rituale, 
dară  încă  şi  Papii  dela  Roma  i-a  scris,  că  afară  de  cele  patru 
puncte  ale  uniunii  —  uniţii  nu  cunosc,  nici  soborul  dela  Trident, 
nici  alte  canoane  ale  apusului.  Prin  aceasta  repară  încâtva  pasul 
greşit  la  Barkoczy,  şi  primirea  episcopatului  afară  de  ternariu. 

Sub  Rednic,  carele  se  îngrijea  mai  mult  de  conservarea, 
decât  de  lăţirea  forţată  a  unaţiei,  şi  eră  mai  mult  ocupat  cu 
exerciţiile  sale  ascetice,  decât  de  a  conturbă  exerciţiile  religioase 
ale  altora,  Românii  neuniţi,  cari  acum  se  puteau  grupă  pe  lângă 
administratorii  episcopiei  neunite  Novacovici  şi  după  acesta  Chi- 
rilovici,  au  avut  mai  puţin  de  a  suferi  decât  sub  predecesorii  lui, 
ceeace  provenea  şi  deacolo,  că  acum  mai  slăbise  şi  presiunile 
de  sus. 

Maria  Theresia  până  eră  mai  tinără  şi  intimidată  în  con¬ 
ştiinţa  sa  prin  iezuiţi,  că  ea  ca  regină  e  responsabilă  înaintea 
iui  Dumnezeu  pentru  tot  supusul  ei,  care  nu  eră  catolic  sau  cel 
puţin  unit,  lucră  cu  pasiune  deosebită  pentru  extirparea  acatoli- 
cilor.  Dară  mai  târziu,  —  dupăce  se  încunjurase  cu  sfetnici  mai 
deştepţi  şi  mai  liberali  —  precum  eră  pe  lângă  cancelarul  Kaunitz 
ş.  a.  chiar  şi  fiiul  său  losif  al  II-iea,  începu  şi  ea  a  fi  mai  tole¬ 
rantă  şi  în  cele  religioase. 

Atanasie  Rednic  muri  în  2  Maiu  1772,  lăsând  toate  ale 
sale  seminarului. 

In  anul  morţii  Iui  Rednic  numărul  neuniţilor  ajungeâ  la 
558,076,  va  să  zică  cu  113,857  mai  mult  ca  în  a.  1762  (v.  stat. 
Marienburg). 

Gregorie  Maior  ( 1772 — 1782). 

Gregorie  maior ,  nobil  de  Tusnad-szarvad,  şi-a  încheiat  stu¬ 
diile  teologice  la  Roma,  de  unde  reîntorcându  se  plin  de  darul 
duhului  papal,  fu  prin  episcopul  Aaron  călugărit  şi  luat  între 
consistorialişti. 

După  căderea  sa  faţă  de  Rednic  fu  interna*  în  mănăstirea 
dela  Munkacs,  de  unde  cu  binevenita  ocaziune  a  vizitării  împă¬ 
ratului  losif  al  11-lea  scăpă,  nu  fără  de  oarecare  aureolă  de  martir 
înaintea  uniţilor. 

Cu  moartea  lui  Rednic  partida  contrarie  ridicându-şi  capul 
sus  şi  tare  în  sinodul  electoral  din  25  August  1772  alege  pe 
Maior  în  candidaţiunea  de  episcop  cu  o  maioritate  impunătoare 
faţă  de  concurenţii  săi  Ignatie  Dorobanţ  şi  lacob  Aaron,  în  urma 
căreia  curând  se  şi  întări  şi  se  sfinţi  de  episcop  în  curtea  im¬ 
perială  prin  episcopul  Sidnitzei  din  Croaţia,  primind  dela  împă¬ 
răteasa  cruce,  inel  şi  titlu  de  Excelenţă. 

El  mai  avu  şi  norocul,  că  în  urma  ştergerii  iezuiţilor  prin 
decr.  din  a.  1773.  scăpă  şi  de  teologul  din  coaste  pentru  totdeauna. 
La  1774  Maior  trimise  în  colegiu!  de  propagandă  fide  pe  Oeorge 
Şincai  şi  pe  Petru  Maior,  cari  apoi  dimpreună  cu  contemporanul 
Samuil  Clain  eşiră  literaţi  celebri  ai  Românilor. 

Cât  de  tare  se  înrădăcinase  râvna  de  latinizare  în  Maior  pe 
câtă  vreme  fu  la  Roma,  —  se  vede  şi  din  aceea,  că  el  la  con¬ 
sacrare  de  episcop  pretinde  dela  consacratorul  Bazsiskovici,  ca 
să  încalţe  câlţuni  şi  să  tragă  mănuşile  ca  la  catolici,  ceeace  acesta 
denegâ  sub  cuvânt,  că  ritul  grecesc  nu  cunoaşte  aşa  ceva. 

Maior  îndată  ce  ocupă  scaunul  episcopal,  se  şi  grăbi  a  vi¬ 
zita  mai  întreagă  dieceza  sa,  îndemnând  şi  silind  pe  creştini  de 
a  întră  în  sinul  singur  mântuitoarei  credinţe  catolice  unite,  prin 
ceeace  armistiţiul  proselitismului  de  sub  Rednic  se  conturbă  într’atâta, 
încât  eră  să  izbucnească  din  nou  flacăra  luptei  între  uniţi  şi  neuniţi. 

Dar  între  ideile  liberale,  cărora  Iosif  II  le  deschise  poarta, 
nici  Maior  nu  mai  putea  găsi  teren  mănos  pentru  proselitismul  său. 

La  din  contră  el,  pentrucă  s’a  contrariat  decretului  de  toleranţă, 
pe  care  stomacul  său  cel  ultramontan  nu-1  poate  mistui,  căzând  în 
disgraţia  împăratului  Iosif,  trebui  să  resigneze  din  postul  său  (vezi 
Ist.  bis.  de  B.  Raţiu  pag.  297)  şi  retrăgându-se  în  odihnă  la  Alba- 
Iulia,  reposă  acolo  la  a.  1785.  Afară  de  exoperarea  unor  sti¬ 
pendii  pentru  clericii  de  Sta  Barbara  mai  avu  şi  meritul,  că  re¬ 
gulă  distribuirea  pânei  ia  200  c!e  studenţi  —  chiar  în  contul  ce¬ 
lorlalte  fonduri  diecezane.  Altcum  el  prin  testamentul  său  din 
24  Dec.  1784  împărţi  averea  sa  în  nenumărate  legate  mărunte 
la  cler,  parte  la  neamuri. 

loan  Bobb  (1782—1832). 

loan  Bobb,  nobil  de  Kdpolnok  Monostor,  născut  în  Ormani 
la  a.  1739,  după  absolvarea  studiilor  gimnaziale  şi  fiiozofice  la 
iezuiţii  din  Cluj  fu  prin  Rednic  primit  ea  noviţ  în  mănăstirea  din 
Blaj  (1705),  dar  neputând  suporta.  —  om  debil  de  piept  —  ri¬ 
goarea  ascetică  introdusă  de  Rednic  la  călugări  —  după  o  pauză 
până  la  a.  1744  episcopul  Maior  îl  trimise  la  iezuiţii  din  Ternavia 
pentru  studiile  teologice,  de  unde  întorcându-se  la  Blaj,  aci  se 
preoţi,  şi  după  oarecari  funcţiuni  ca  atare  în  fine  la  a.  1779  ajunse 
protopop  în  Maros-Vâsârhely. 


După  resignarea  lui  Maior  din  episcopie  la  12  August  1782, 
ţinându-se  sinod  electoral  se  aleseră  între,  cei  trei  primi  candidaţi 
vicarul  Ignatie  Dorobanţ  cu  63,  prepozitul  orădan  Iacob  Aarori 
cu  57,  şi  Ioan  Bobb  cu  37  voturi. 

Cu  toată  superioritatea  culturală  a  celor  doi  primi  candidaţi, 
pe  lângă  cari  Bobb  întră  mai  mult  numai  ca  figurant  în  candi- 
daţiune,  împăratul  Iosif  II,  care  după  ştergerea  mănăstirilor  nu 
prea  simpatiza  cu  călugării,  —  la  21  Oct.  1782  numi  pe 
Bobb  de  episcop.  El  fu  prin  Maior  sfinţit  la  Blaj  în  6  Iunie  a 
aceîuiaş  an,  dela  care  începând  guvernă  biserica  unită  mai  o  ju¬ 
mătate  de  secol. 

întocmai  ca  şi  Maior,  Calliani  ş,  a.  faţă  de  Rednic,  aşa  şi 
faţă  de  Bobb  se  revoltară  în  simţul  lor  de  superioritate  culturală 
mai  mulţi  bărbaţi  ai  bisericei  unite,  pe  cari  Bobb  sub  titlul  de 
reducerea  călugărilor  din  mănăstire,  de  fapt  însă  ca  să  scape  de 
incomoditatea  Tor,  i-a  depărtat  dela  sine.  Aşa  pe  Samuif  Clain, 
istoricul  şi  traducătorul  Bibliei,  care  trebui  să-şi  încheie  vieaţa  ca 
revizor  de  cărţi  în  Buda  în  braţele  lui  Şincai  1806;  aşa  pe 
Gheorghiu  Şincai,  directorul  şcoalelor,  carele  a  trebuit  să  ia 
lumea  în  cap  cu  cronica  sa  în  spinare  ajungând  ca  instructor  la 
copiii  contelui  Vass  în  Ungaria  superioară,  unde  a  şi  murit  1814; 
aşa  Petru  Maior  de  Dicso  Szt-Mărtin,  istoricul  şi  linquisticul  ce! 
renumit  al  Românilor  încă  şi-a  petrecut  zilele  ca  revizor  în  Buda¬ 
pesta,  unde  muri  la  a.  1821, 

Cu  toate  că  Bobb  n’a  fost  crescut  în  propaganda  dela  Roma 
şi  că  el  se  făcu  episcop  tocmai  pe  când  îrnp.  Iosif  II  deschise 
porţile  liberalismului  şi  în  biserică,  totuşi  lui  i-au  fost  destul  şcoa- 
lele  iezuiţilor  de  aici,  ca  să-l  înstrăineze  de  aşezămintele  bisericei 
răsăritene,  şi  să-l  apropie  tot  mai  tare  de  latinizare. 

In  locul  sistemei  sinodale  el  crea  Capitlu  cu  canonici  ca  la 
catolici1  şi  organiză  şcoalele  de  sus  până  jos  după  sistemul  iezuiţilor. 

El  luând  în  arândă  pe  un  bagatel  (de  6000  ti.)  toate  bunu¬ 
rile  mănăstireşti  şi  seminariale  cât  trăi,  folosi  venitele  cele  mari 
mai  cu  seamă  pentru  convertirea  comunelor  la  unaţiă,  exope- 
rându-le  pe  locurile  fiscale  şi  comunale  dotaţiuni  în  porţiuni  ca¬ 
nonice,  zidind  biserici  pentru  uniţi  chiar  şi  prin  comunele,  unde 
până  atunci  nici  vorba  nu  era  de  ei,  etc. 

Pe  timpul  lui  Bobb  se  întâmplă  şi  aceea,  că  în  urma  de¬ 
cretului  imperial  din  30  Sept.  1783  se  numiră  de  episcopi  ne¬ 
uniţi  în  permanenţă  mai  întâi  Gedeon  Nichitici  (1783  —  1788);  — 
apoi  Gherasim  Adamovici  (1789 — 1796)  care  dimpreună  cu  Bobb 

1  intre  canonicii  din  Blaj  figurează  muite  nume  de  familii  distinse  precum:  Ca¬ 
zanii,  Mehcşi,  Para,  Filipanu,  Nobili  (Nemeş),  Vaida,  Pop ,  Stoico,  Lemenyi,  Crainica , 
Raţia ,  Nemeş,  Alutanu,  Boieria,  Albini,  Barna,  Popoviciu,  f'ipariu,  Sereni.  Papfalvi,  Fe- 
kete,  Chirila,  Manii,  Vamfiliu,  Antonelli,  b.oidovan  ş.  a 

subscriseră  şi  înaintară  petiţiunea  naţională  —  cunoscută  sub 
numirea  de  «Suplex  Libelius  —  la  dieta  transilvană  din  1791 
pentru  egala  îndreptăţire  a  naţiunii  şi  confesiunilor  române,  — 
care  însă  —  dupăce  Bobb  în  dietă  —  în  loc  să  o  sprijinească 
—  o  declară  de  «foetus  quorumdam  inquietorum  ingeniorum,  nu 
putu  avea  alt  rezultat,  decât  că  dieta  îndrumă  pe  uniţi  la  art.  6 
din  a.  1744,  iar  pe  neuniţi  la  art.  60  din  a.  1791.  După  fiascul 
acesta  —  Bobb,  precum  zice  Papiu  11,  (Ist.  rom.  1.  91)  nu-şi  mai 
sfarmă  capul  cu  cauza  naţională,  —  iar  la  sinodul  ce  a  trebuit 
să-I  ţină  la  porunca  Primatelui  în  a.  1821  spre  îndreptarea  năra¬ 
vurilor,  Bobb  îşi  descoperi  părerea,  că  spre  îndreptarea  năra¬ 
vurilor  rele  seminarul  uniţilor  să  se  împreune  cu  al  catolicilor 
din  Alba-Iulia  şi  amândouă  să  se  transpună  la  Cluj,  la  ce  sinodul 
naturalmente  nu  se  învoi. 

Bobb  muri  în  a.  1830. 

După  moartea  lui  Adamovici  (1796)  episcopia  neuniţilor, 
rămase  vacantă  14  ani  până  ce  la  1  Oct.  1810  fu  ales  episcopul 
Vasilie  Moga,  pe  lângă  instrucţiunea  din  21  Dec.  1810,  care  în 
19  puncte  legă  activitatea  episcopului  ortodox  în  favoarea  pro¬ 
gresării  Unaţiei. 

După  această  instrucţiune  se  poate  lesne  explică  cum  de 
neuniţii  dela  a.  1810  până  la  moartea  lui  Moga  au  putut  pierde 
peste  124  comune  bisericeşti ;  1 2  şi  cum  dela  o  majoritate  de 
438,846  suflete  faţă  de  uniţi  pe  timpul  lui  Rednic  şi  Maior  ne¬ 
uniţii  dela  a.  1844  înainte  de  moartea  lui  Moga  rămaseră  in  mi¬ 
noritate  cu  65,304  suflete. 3 

loati  Lemenyi  1832^—1850. 

După  moartea  lui  Bobb  la  doi  ani  în  15  Maiu  1832  a  fost 
ales  de  episcop  unit  al  Făgăraşului  loati  Lemenyi  nobil  de  Lemenyi, 
cu  o  majoritate  impunătoare  de  179  voturi,  faţă  de  20  ale  lui 
I.  Alpini,  şi  de  8  voturi  ale  lui  Todor  Pop.  După  consecrarea 
la  Oradea-mare  fu  instalat  în  14  Iulie  1832  Ia  Blaj. 

1  După  o  socoteală  aproximativă  scoasă  din  şematismele  diecezelor  unite  reiese  că: 

1.  Pe  timpul  episcopilor  Nikitici  şi  Adamovici,  apoi  sub  vacanţa  de  14  ani  peste 
tot  dela  1782  până  la  1810  s'au  pierdut  In  favoarea  lui  Bobb  44  comune. 

2.  Pe  timpul  lui  Moga  dela  a.  1810  până  la  moartea  lui  Bobb  în  a.  1830  a  câştigat 
acesta  02  comune. 

3  Deia  moartea  lui  Bobb  până  la  moartea  lui  Moga  1830—1845  a  câştigat  Le¬ 
menyi...  32  comune. 

4.  A  mai  câştigai  Lemenyi  dela  Şaguna  1346-1848...  5  comune. 

Suma  173  comune  trecute  dela  neuniţi  la  uniţi. 

2  La  a.  1772  (după  Rednic)  au  fost  neuniţi  558,086  iar  uniţi  119,230.  La  1832  cre¬ 
scuse  numărul  neuniţilor  la  611,325  tar  uniţilor  la  505,000,  prin  urmare  vedem  o  creştere 
la  uniţi  de  386  ,000,  iar  la  neuniţi  numai  de  53,249. 

La  a.  1844  erau  uniţi  688,088 
neuniţi  622,784. 

Prin  urmare  uniţii  erau  deja  în  preponderanţă  cu  65,304  suflete. 

Lemenyi  n’a  ieşit  din  şcoala  propagandei,  ci  şi-a  făcut  studiile 
gimnaziale  în  Cluj,  iar  cele  teologice  în  Oradea-mare. 

De  aceea  el  în  loc  să-şi  bată  capul  cu  apologii  dogmatice 
şi  iezuitice,  s’a  ocupat  cu  partea  practică  a  intereselor  bisericei 
sale,  —  precum:  cu  restaurarea  cea  pompoasă  a  catedralei  şi  a 
castelului  rezidenţial,  a  tipografiei  şi  a  altor  recerinţe  moderne. 
El  —  ce  e  drept  —  n’a  negles  datorinţa  sa  arhierească  de  a  face 
vizitaţiuni  canonice  prin  toată  ţara,  dar  cu  toată  câştigarea  unor 
suflete  pentru  unaţiă,  el  a  trăit  în  armonie  frăţească  cu  episcopul 
Moga  (f  1845),  cu  care  a  fost  înaintat  petiţiunile  naţionale  la 
dietele  Ardealului  din  a.  1834  şi  1842,  —  însă  fără  rezultat! 

Cauza  acestui  fiasco  se  poate  atribui  nu  numai  încăpăţinării  sta¬ 
turilor  şi  ordinelor  ardelene,  cari  nu  voiau  odată  cu  capul  nici  cea 
mai  mică  schimbare  în  constituţiunea  cea  tiranică  pentru  Români 
a  ţării,  ci  şi  defectuosităţii  şi  îndeosebi  abaterii  acestor  petiţiuni 
deia  cererile  din  a.  1791. 

Anume  petiţiunea  din  a.  1834  devalvă  la  o  cerşitorie  de  patru 
puncte:  1.  concivilitate,  2.  liber  exerciţiu  religios,  3.  congruă  şi 
4.  cultura  plebei. 

Iară  petiţiunea  din  a.  1842  restrânge  gravaminele  naţionale 
numai  la  fundul  regiu  în  contra  Saşilor  (adecă  voiau  a  tăia  coada 
cânelui  numai  câte-o  bucăţică,  să  nu  doară  prea  tare). 

Lemenyi  a  luat  parte  ca  regalist  şi  la  dieta  din  a.  1847/8, 
în  care  s’a  fost  decretat  limba  maghiară  (în  locul  celei  latine)  de 
oficioasă  —  şi  s’a  încochialat  legea  cea  nenorocită  pentru  urbariu. 

Legile  acestea  —  ce  atacau  existenţa  Românilor  au  provocat 
nemulţămirea  şi  insurecţiunea  dela  a.  1848/9. 

Lemenyi  a  luat  parte  Ia  adunarea  cea  mare  a  Românilor  din 
câmpul  libertăţii  din  15/2  Maiu  1848  laolaltă  cu  Şaguna  ca  pre¬ 
şedinţi,  şi  fu  destinat  a  conduce  deputaţiunea  naţională  la  dieta 
din  Cluj. 

Lemenyi  crescut  mai  mult  ca  magnat  unguresc  decât  ca 
popă  românesc,  din  această  ţinută  a  provocat  foarte  multe  neplă¬ 
ceri  nemeritate  din  partea  profesorilor  şi  a  clericilor  cu  scanda¬ 
losul  lor  proces  din  a.  1843 — 1840.  Aceste  neînţelegeri  şi  ţinuta 
lui  politică  în  mişcările  din  a.  1848/9  au  influinţat  abzicerea  lui 
din  episcopie  la  a.  1850;  f  1861. 

Osemintele  lui  trebuie  să  odihnească  în  pământ  străin  la 
Simering,  că  între  ai  săi  nu  i  s’a  dat  loc. 

Alexandru  Sterca-Suluţiu  ( 1850—1867 ). 

După  resignarea  lui  Lemenyi  se  făcu  alegere  de  episcop 
în  16  Sept.  1850,  la  care  reuşi  vicarul  Silvaniei,  Alexandru  Sterca 
Şuluţiu  cu  96  faţă  de  Alutan  cu  79  şi  Papfalvi  cu  12  voturi.  — 
Şuluţiu  fu  întărit  de  episcop  al  Făgăraşului  la  18  Nov.  1850,  con- 

sacrat  în  Oradea-mare  prin  episcopul  Erdelyi  şi  instalat  în  Blaj 
în  Seot.  aceluiaş  an. 

Alexandra  Sterca-Suluţiu  nobil  de  Kprpenyes  (Cărpinişiu  de 
lângă  Abrud),  a  fost  născut  în  Abrud  Ia  a.  1794,  şi-a  făcut  stu¬ 
diile  gimnaziale  şi  teologice  în  Blaj,  şi  din  preot  şi  protopop  al 
Bistrei  ajunse  vicariu  foraneu  al  Silvaniei. 

Cu  aceste  studii  modeste  şi  din  lipsa  mişcării  sale  în  cer¬ 
curi  sociale  mai  înalte  rămase  ca  preot  pe  sate  —  puţin  cunos¬ 
cut  până  la  adunarea  naţională  din  15  Maiu  1848.  Atunci  în  câm¬ 
pul  libertăţii  Şuluţiu  se  strecură  la  tribună  cu  propunere,  ca  Ro¬ 
mânii  pe  viitor  să  nu  se  mai  numească  Oiâh  şi  Waltacfi,  la  care 
adunarea  erupse  în  aplauze,  şi  popularitatea  lui  Şuluţiu  era  eluptată. 

Pe  lângă  această  popularitate  improvizată,  şi  pe  lângă  împre¬ 
jurarea,  că  elementele  cele  mai  eminente  ale  clerului  tiner  din  ansa 
procesului  cu  Lemenyi  (1842 — 46)  trecuseră  în  statul  civil,  bise¬ 
rica  unită  pe  la  anul  1850,  nu  găsi  alegere  mai  bună  de  episcop, 
decât  a  lui  Şuluţiu. 

In  adunarea  naţională  din  15  Maiu  1848,  la  p.  2  al  hotărî- 
rilor  aduse,  s’a  proclamat  restaurarea  mitropoliei  române  şi  în 
punctul  3-c  ai  petiţiunii  generale  a  Românilor  din  25  Februarie 

1849  s’a  pretins  un  cap  bisericesc  pentru  toţii  Românii  fără  de-a 
distinge,  că  pentru  uniţi  sau  neuniţi. 

Ei  dar  ministrul  de  culte,  contele  Thun  în  sentimentele  sale 
ultramontane  (catholice)  —  îndată  a  şi  întrebat,  că  ce  mitropolie 
vor  Românii?  Unită  sau  neunită?  Cea  din  urmă  nu  se  poate  până 
nu  se  va  deslegâ  chestiunea  separării  dela  Sârbi,  —  iară  pentru 
cea  dintâiu  e  de  lipsă  a  se  face  cerere  separată,  ceeace  a  şi  ur¬ 
mat  în  5  Sept.  şi  19  Sept.  1850  subscrise  de  Cipariu,  Laureanu, 
Maiorescu  şi  Bărnuţiu,  la  care  şi  urmă  în  grabă  deja  ia  12  Dec. 

1850  rezoluţiunea  prealabilă,  —  iară  după  canonizarea  mitropo¬ 
liei  unite  de  Alba-Iulia  în  26  Nov.  1853,  mitropolitul  Şuluţ  fu 
ca  atare  instalat  Ia  28  Oct.  1855  sub  auspiciile  concordatului  din 
18  August  1855. 1 

Şuluţiu  eră  un  bărbat  nobil,  simpatic  şi  cu  multă  râvnă  pen¬ 
tru  binele  naţiunei  române  şi  îndeosebi  pentru  biserica  sa  până 
la  ultraism,  ce-1  adusese  în  dese  conflicte  şi  neplăceri  atât  cu  re¬ 
gimul  statului,  cât  şi  cu  capul  bisericii  ortodoxe  —  Şaguna. 

In  respectul  politic  el  desconsiderând  disproporţiunea  dintre 
puterea  statului  şi  a  naţiunei  române,  voia  să  forţeze  pentru 
aceasta  drepturi  într’o  măsură  ce  după  convingerile  bărbaţilor  dela 

1  Sn  rezoluţiunea  altisimâ  din  12  Dec.  1850,  publicată  la  23  Febr.  1851  în  Sieben- 
Bote  Nr.  35  se  zice,  că  Majestatea  Sa  s’a  îndurat  a  îngădui  reactivarea  Arhiepiscopa¬ 
tului  gr.-cath.  dela  Alba-Iulia  ele. 

Reactivarea  presupune  ceeace  a  existat  ;  dară  însuşi  episcopul  Pataki  declară,  că 
o  mitropolie  greco-cathoiică  de  Alba-Iulia  n:a  existat  canonizată  de  Papa. 

putere  ar  fi  periciitat  statul.  De  aceea  el  devenise  persoana  in¬ 
grată  la  locurile  mai  înalte. 

In  privinţa  bisericei  sale  gr.-catolice  el  asemenea  ar  fi  vrut 
fără  considerare  la  celelalte  biserici,  ce  o  înconjura  —  să  o  ex¬ 
tindă  peste  toţi  Românii. 

Aşa  d.  e.  el  atât  în  cuvântarea  sa  de  instalare  ca  episcop 
din  a.  1851,  cât  şi  în  pastorala  din  a.  1855  dată  ca  mitropolit 
nou,  pretindea  ca  toţi  Românii  dela  Tisa  până  în  Marea-neagră 
şi  dela  Carpaţi  până  în  Thesalia  să  se  facă  uniţi,  că  asta  ar  fi 
şi  voia  împăratului.  E!  susţinea  şi  acum  sus  şi  tare  că  toate  pre¬ 
rogativele  uniţilor  faţă  de  neuniţî  ar  avea  valoare  şi  mai  departe. 
El  pretindea  că  numai  Blajul  are  dreptul  de  a  tipări  cărţi  bise¬ 
riceşti  —  şi  pentru  neuniţi.  El  nu  acceptă  propunerile  de  reci¬ 
procitate  ale  lui  Şaguna  din  a.  1861  în  privinţa  căsătoriilor,  tre¬ 
cerilor,  şi  a  şcoalelor  comune  ş.  e.  1. 1.  Dar  capacul  la  astea  toate 
şi  la  multe  altele,  ce  nu  mai  sunt  demne  de  înşirat,  a  pus  enci¬ 
clica  din  31  Dec.  1866  Nr.  1745,  prin  carea  —  afurisind  pe 
Şaguna  ca  pe  un  vânzător  de  neam,  —  îl  scoate  din  sinul  na¬ 
ţiunii  române. 

Ce-1  poate  încâtva  scuză  pe  Şuluţiu  de  această  necolegiali- 
tate  faţă  de  Şaguna,  este,  că  nu  a  lucrat  el  singur  acea  enciclică 
memorabilă,  —  ceeace  se  vede  din  stil,  —  ci  numai  o  a  sub¬ 
scris-o  precum  i-a  plăcintat-o  nişte  tineri  cari  de  abia  ieşise  din 
propaganda  dela  Roma.  Lui  Şuluţiu  i-a  părut  rău  mai  târziu  că 
a  subscris  acel  pamflet.  Mai  vine  acî  de  considerat  şi  împreju¬ 
rarea  instigătoare,  că  mitopolitul  Şuluţiu  eră  de  o  constituţiune 
debilă  şi  morboasă,  ceeace  îl  împiedeca  mult  de  a  priveghiâ  el 
toate  şi  de  a  controla  pe  oamenii  ce-1  înconjoară.  De  aici  se 
explică  şi  daunele  cele  multe,  ce  le  comiteau  diregătorii  săi,  cari 
devastară  pădurile,  iară  focul  pentru  coacerea  pânii  în  curte  îl 
întreţineau  cu  aprinderea  actelor  din  arhivul  cel  vechiu  al  me- 
tropoliei  de  Alba-Iulia,  o  pagubă  ireparabilă  pentru  naţiune. 

Starea  lui  sanitară  a  contribuit  mult  şi  la  aceea,  că  el  ţinea 
casă  simplă  şi  parsimonia  sa  proverbială  i-a  făcut  posibil,  ca 
din  cruţări  şi  din  carnetele  dela  despăgubirea  urbarială  după  mo¬ 
şiile  clerului,  să  cumpere  domeniul  Spring,  să  se  facă  însemnata 
fundaţiune  şuluţiană,  pentru  cler  şi  pentru  stipendiarea  tinerimii 
studioase. 

El  e  lăudabil  şi  meritat  pentru  râvna  sa  cea  mare,  cu  care 
participa  adeseori  şi  ca  bolnav  la  toate  adunările  politice  şi  cul¬ 
turale  câte  le-am  avut  românii  pe  timpul  vieţii  sale,  despre  cari 
va  avea  a  tracta  istoria  naţională,  îndeosebi. 

1  Intr’un  discurs  cu  Şaguna,  Şuluţiu  zise  acestuia:  -E  iesne  frăţinătăţii  Tale,  că 
n’ai  pe  papa  pe  cap  ca  mine,  ci  eşti  singur  papă  peste  neuniţi».  La  acestea  îi  răspunse 
Şaguna:  «Ba  e  lesne  frăţiei  Taie  că  ai  pe  papă  la  spate  carele  te  apără;  dar  eu,  să¬ 
racul  de  mine,  n’am  pe  nimenea  cine  să  mă  apere!» 

Mitropolitul  Şuluţiu  a  murit  în  7  Septemvrie  1867  fără  de  a 
fi  putut  converti  pe  toţi  Românii  de  pe  faţa  pământului  la  unaţie. 

Ioan  Vancea  de  Buteasa  (1868—1892). 

De  următor  în  scaunul  arhiepiscopal  şi  mitropolitan  din 
Blaj  fu  la  11  August  1868  ales  episcopul  Gherlei:  Dr.  Ioan 
Vancea  cu  59  voturi  faţă  de  vicarul  capitular  T.  Cipariu  cu  49, 
şi  de  canonicul  loan  Fekete-Negruţiu  cu  36  voturi. 

Ioan  Vancea ,  nobil  de  Buteasa  (Butyaszsza  în  Chior),  năs¬ 
cut  la  a.  1820  în  Vasad  (Bihor),  absolvă  studiile  gimnaziale  în 
Oradea-mare,  iară  cele  teologice  în  Viena,  unde  obţinu  şi  gradul 
de  doctor  în  teologie.  El  cu  o  purtare  nobilă  a  prezentat  foarte 
cuviincios  biserica  sa,  fără  de  a  jigni  sau  conturbă  mult  pe  ce¬ 
lelalte.  El  cu  energia  proaspătă  a  abandonat  îndată  abuzurile 
vechi  şi  a  cores  defectele  ce  le-a  aflat  încuibate  atât  în  curia 
arhierească,  cât  şi  în  afară,  servindu-se  într’ajutor  de  factorii  con¬ 
stituţionali  ai  bisericii  orientale  prin  conchiernarea  sinoadelor  ţi¬ 
nute  la  a.  1872  şi  1882  precum  şi  a  altor  conferinţe  din  cler  şi 
din  statul  civil. 1 

El  pe  lângă  o  mână  deschisă  pentru  toate  ajutoarele  nea¬ 
părat  trebuincioase  pentru  biserici  şi  şcoli,  —  cu  ceealaltă  mână 
a  ştiut  şi  cruţă  adunând  atâta  avere,  încât  a  putut  ridică  şi  unele 
instituţiuni  nouă,  precum:  preparandia  pedagogică,  fundaţiunea 
pentru  văduvele  şi  orfanii  preoţilor,  ridicarea  internatului  de  băieţi 
şi  a  şcoalei  superioare  de  fete  ş.  a.  ‘spre  a  căror  susţinere  a 
testat  averea  ce  i-a  mai  prisosit,  între  care  şi  domeniul  Sân-Mi- 
clăuşiu  lăsat  arhidiecezei  pentru  ajutorarea  clerului  şi  a  studio¬ 
şilor.  El  repausă  în  31  Iulie  1892. 

Victor  Mihalyi  de  Apşa  1892. 

După  moartea  lui  Vancea  se  alese  de  arhiepiscop  şi  mitro¬ 
polit  gr.-cat.  român  —  la  Dumineca  Tomii  1893  —  episcopul 
Lugojului  Victor  Mihalyi  cu  82  voturi  faţă  de  49  voturi  ale  lui 
I.  M.  Moldovanu  şi  36  voturi  ale  lui  1.  Rusu. 

Victor  Mihalyi  nobil  de  Apşa,  născut  în  lood  (Mârmaros)  la 
19  Maiu  1841  ca  "fiu  al  septemvirului  Gabriel  Mihalyi,'2  şi  înaintat 
în  studii  până  la  doctoratul  de  teologie  în  Roma,  fu  favorit  de 
o  creştere  eminentă  atât  bisericească  cât  şi  socială,  care  prog- 
nosticează  pentru  biserica  sa  şi  pentru  naţiunea  română  cele  mai 
sperative  rezultate.  f  joan  cav.  de  Puşcariu. 

(Sfârşitul  va  urma).  _ _ _ _ 

1  Dacă  însă  se  adevereşte  ce  s'a  scris  mai  târziu  despre  Vancea,  de  ce  eu  nu 
sunt  convins  deplin,  că  el  în  sinoade  secrete,  la  cari  au  chemat  numai  persoane  ecle- 
siastice,  anume  designate,  a  primit  nu  numai  actul  unaţiei  al  lui  Athanasie,  dară  chiar 
şi  infalibilitatea  papei,  apoi  trebuie  să  reflectăm,  că  prin  aceea  Vancea  n’a  făcut  nici 
mai  mult  nici  mai  puţin,  de  ce  au  făcut  predecesorii  săi,  cari  uniţi  cu  biserica  romano- 
catolică  s’au  fost  legat  a  primi,  mărturisi  şi  crede  tot,  ce  crede,  mărturiseşte  şi  primeşte 
aceea. 

’  Acesta  a  fost  coleg  al  meu  Ia  Curia  judicială  supremă  în  Budapesta. 

„SFÂNTUL  ARG  A  R I  U“. 

—  Un  obiceiu  religiouar  superstiţios.  — 

Intre  multe  obiceiuri  religionare,  ce  se  află  la  poporul  nostru, 
se  află  şi  obiceiuri  superstiţioase,  ca  la  toate  popoarele,  şi  între 
obiceiurile  din  urmă  se  află  şi  aşanumitu!  «Sfântul  Argariu»,  re¬ 
spective  «Cetirea  Sfântului  Argariu».  Cetirea  aceasta,  precum 
sunt  informat,  se  face  mai  cu  seamă  pe  la  Sighişoara  şi  în  Bănat. 
Argariul  acesta  constă  pe  la  Sighişoara  dintr’o  fâşie  de  pânză  în 
lungime  de  8 — 10  metri,  iar  în  lăţime  de  10  -15  centimetri;  pe  fâşia 
aceasta,  şi  pe  o  parte  şi  pe  alta,  se  află  lipită  hârtie  albă  de  scris, 
pe  care  pe  o  lăture,  după  începutul  obicinuit  ia  rânduielile  rituale, 
sunt  scrise  Troparele  Sfinţilor,  fâcându-se  începutul  cu:  Mân 
tuieşte  Doamne  poporul  tău,  iar  pe  ceealaită  parte  Condacele 
lor,  făcându-se  încheierea  cu  o  rugăciune;  făşia  aceasta  este  in- 
rotulată  pe  un  sul  de  lemn,  de  pe  care  desfăşurându-se,  se  face 
cetirea.  Se  zice,  că  pe  la  Sighişoara  Argariul  acesta  se  ceteşte 
mai  cu  samă  bolnavilor  epileptici,  aşa,  că  bolnavul  îngenunchează 
înaintea  preotului,  iar  preotul  punându-şi  epitrahilul  în  grumazi, 
pune  celalalt  capăt  al  epitrahilului  pe  capul  bolnavului,  apoi 
desface  pe  rând  Argariul  de  pe  sul  şi  ceteşte  mai  întâi  Troparele, 
apoi  înfăşurând  Argariul  înapoi  pe  sul,  ca  să  vină  Condacele 
deasupra,  iar  îl  deslace  pe  rând  şi  ceteşte.  Condacele  se  încheie 
cu  cetirea  rugăciunei.  Pentru  cetire  preotului  i  se  plăteşte. 

Nu  am  văzut  încă  nici  un  exemplar  din  Argarele  de  pe  la 
Sighişoara,  dar  am  înaintea  mea  un  Argariu  din  Bănat,  care 
se  deosebeşte  însă  de  acela  prin  aceea,  că  numai  pe  o  lăture  a 
pânzei  este  lipită  hârtie,  iar  cealaltă  lăture  este  liberă,  şi  aşa  e 
scris  numai  pe  o  lăture  a  rotulului,  apoi  că  pe  aceasta  nu  sunt 
scrise  Tropare  şi  Condace,  ci  altfel  de  cântări  şi  rugăciuni,  şi  în 
urmă,  că  între  cântări  şi  rugăciuni  se  află  pictate  diferite  iconiţe 
de  conţinut  religios. 

lată  cum  se  prezintă  acest  Argariu  din  Bănat,  aflător  în  po¬ 
sesiunea  mea:  El  constă  din  o  făşie  de  hârtie  albă  lipită  pe  hârtie 
roşie,  iar  aceasta  lipită  pe  o  făşie  de  pânză  albă,  în  lungime  de 
2‘55  metri  şi  lată  de  6  centimetri.  Sfârşitul  de  sigur  îi  lipseşte, 
căci  pânza  e  ruptă  prin  sfârticare.  Intre  cântări  şi  rugăciuni  se 
află  pe  el  1 1  iconiţe,  pictate  destul  de  binişor,  în  diferite  colori. 

Iconiţele  sunt  pictate  cu  capul  cătră  începutul  Argariuiui,  premer- 
gându-le  titlul  scris  la  toate  cu  tintă  roşie  şi  urmându-le  textul 
cântării  ori  rugăciunei  scris  la  unele  cu  tintă  neagră,  la  altele 
cu  tintă  roşie  şi  la  altele  cu  tintă  verde.  întreg  textul  e  scris  cu 
litere  cirile.  Sul  nu  ştiu  să  fie  avut,  dar  i-am  făcut  eu  dimpreună 
şi  o  cutie  de  lemn  cu  capac,  pentruca  să  se  poată  păstră  mai  uşor. 

In  cele  următoare  voiu  descrie  iconiţele  şi  voiu  reproduce 
cântările  şi  rugăciunile  aşa  dupăcum  urmează  una  după  alta. 

1.  Sfânta  Troiţă.  Iconiţa  reprezintă  pe  Tatăl  şi  pe  Fiul  şezând 
pe  nori  şi  cu  picioarele  răzimate  pe  pământ.  Iar  pe  Tubul  Sfânt 
sburând  deasupra  lor  în  chip  de  porumb  alb,  cu  capul  în  jos,  spre 
Tatăl  şi  spre  Fiul.  Tatăl  are  aureoiă  triunghiulară  în  jurul  capului, 
iar  Fiul  rotundă.  Cu  mâna  dreaptă  ambii  binecuvintează,  iar  Fiul 
cu  mâna  stângă  ţine  răzimată  de  umăr  o  cruce,  mai  lungă  decât 
corpul.  Tatăl  ţine  mâna  stângă  aşezată  pe  genunchele  dela  piciorul 
stâng,  şi  reprezintă  o  figură  de  om  bătrân  cu  păr  şi  barbă  albă,  iar 
Fiul  o  figură  de  bărbat  mai  tinăr  cu  păr  şi  barbă  castanie  bifurcată. 
—  Rugăciunea  e  scrisă  cu  tintă  verde,  dar  acum  atât  e  de  spă¬ 
lăcită,  încât  afară  de  cuvintele  —  milueşte-ne  pre  noi,  că  tu  eşti... 
Amin  —  nu  se  poate  descifra. 

2.  Rugarea  în  grădină  a  D.  Hrs.  Iconiţa  reprezintă  pe  Iisus 
Hristos  rugându-se  în  genunchi  în  grădina  Ghetsimani  înainte  de 
patima  sa.  Mânile  îi  sunt  împreunate  la  rugăciune  cu  degetele 
încleştate  unele  într’altele  şi  ridicate  numai  până  în  dreptul  inimei, 
iar  cu  faţa  priveşte  sus  la  cer  spre  stânga,  unde  i  se  arată  o 
cruce  culcată  pe  un  potir.  Rugăciunea  e  scrisă  cu  tintă  roşie  şi  are  ur¬ 
mătorul  cuprins:  O  Dumnezeule  vecinice  şi  împărate  a  toată 
făptura,  iartă-mi  păcatele  cele  făcute  cu  lucrul,  cu  gândul  şi  cu 
cuvântul;  curăţeşte  Doamne  smeritul  meu  suflet  de  toată  spur¬ 
căciunea  trupului  şi  sufletului,  ca  să  plac  iară  Sfântului  tău  nume, 
şi  să  calc  vrăjmaşii  ceice  mă  luptă,  şi  mă  izbăveşte  Doamne  de 
gândurile  cele  deşarte,  care  mă  spurcă. 

3.  Răstignirea  D.  Hristos.  Iconiţa  reprezintă  o  cruce  mare  de 
lemn  cioplită  în  patru  dungi,  pe  care  e  răstignit  Iisus  Hristos,  cu 
cunună  de  spini  pe  cap  şi  peste  mijloc  încins  cu  o  pânzăturăalbă.  Din 
ranele  cuelor  dela  mâni  şi  dela  picioare  îi  curge  sânge,  iar  dea¬ 
supra  capului  îi  este  înfiptă  inscripţia  cu  motivul  osândirei: 
I.  N.  Ţ.  I.  --  Iisus  Nazarineanul  Ţarul  (impăratul)  Iudeilor.  Pi- 

cioarele  ambele  îi  sunt  ţintuite  deosebit  şi  cu  talpele  se  razimă 
pe  o  bucată  de  lemn  întărit  pe  cruce.  La  dreapta  şi  la  stânga 
crucii  în  dreptul  mijlocului  corpului  lui  Iisus  se  află  soarele  şi 
luna  întunecate  în  coloare  roşie  închisă,  cum  se  zice  în  sânge. 
Hristos  are  corpul  plecat  ia  dreapta  şi  ochii  închişi;  deci  e  mort; 
iar  cu  suliţe  a  fost  împuns  în  coasta  dreaptă.  —  Rugăciunea  e 
scrisă  cu  tintă  verde  şi  are  următorul  cuprins:  Intru  numele  Tău 
Doamne  lisuse  Hristoase  Dumnezeul  meu,  cela  ce  te-ai  răstignit 
cu  trupul,  cu  pace  mă  voiu  culcă;  voiu  adormi  şi  mă  voiu  o- 
dihnî,  că  Tu  însuţi  spre  nădejde  m’ai  sălăşluit,  binecuvântându-mă 
mă  milueşte  şi  vieaţă  vecinică  îmi  dăruieşte.  Amin. 

4.  S.  împăraţi  Consi.  şi  Elena.  Iconiţa  reprezintă  în  mijloc 
o  cruce  mare  de  iemn,  cioplită  în  patru  dungi,  stând  la  dreapta 
ei  împăratul  Constantin  cu  schiptru!  în  mina  dreaptă,  iar  la  stânga 
mamă-sa  împărăteasa  Elena  cu  schiptrul  în  mâna  stângă.  Împăratul 
Constantin  are  mitră  arhierească  pe  cap,  iar  împărăteasa  Elena 
coroană  împărătească,  apoi  în  grumazi  fiecare  are  epitrahiî,  iar 
peste  epitrahiî  mantie  împărătească,  şi  în  urmă  împăratul  Con¬ 
stantin  cu  mâna  stângă  şi  împărăteasa  Elena  cu  mâna  dreaptă 
prind  crucea,  ca  să  stee  ridicată  în  sus.  —  Rugăciunea  e  scrisă 
cu  tintă  roşie  şi  are  următorul  cuprins:  Slavă  ţie  Dumnezeul 
nostru,  slavă  ţie.  Cugetând  la  ziua  cea  înfricoşată,  îmi  plâng 
faptele  mele  ceie  rele,  neştiind  cum  voiu  răspunde  celui  fără  de 
moarte  împărat;-  pentru  aceasta  strig,  preamilostive  Împărate  Con¬ 
stantine  şi  Eleno,  rugaţi  pentru  mine  păcătosul,  ca  să  mă  izbăvească 
şi  să  mă  mântuiască  Mântuitorul  de  toată  primejdia.  Amin. 

5.  Sf.  George.  Iconiţa  reprezintă  un  june  cu  capul  descoperit, 
având  în  mâna  dreaptă  o  cruce  scurtă,  iar  în  cea  stângă  o  suliţă 
lungă.  Corpul  dela  genunchi  în  jos  e  învălit  în  nor.  —  Rugă¬ 
ciunea  e  scrisă  cu  tintă  verde  şi  are  următorul  cuprins:  Mare 
Mucenice  Sfinte  George,  roagă  pentru...  meu  cel  mult.,,  nă- 
vindu-se  trupul,  slăbeşte  şi  sufletul  meu,  nădejdea  celor  fără  de 
nădejde,  tu  îmi  ajută,  tămăduieşte  neputinţa  sufletului  meu,  şi 
durerile  chinurilor  mele,  roagă  pentru  mine  păcătosul,  Mare 
Mucenice  Sfinte  George.  Amin. 

6.  Naşterea  Nâscât.  de  Dumnezeu.  Iconiţa  reprezintă  pe  S. 
Ana  culcată  în  pat,  dar  ridicată  dela  mijloc  în  sus.  In  dreapta 
ei  se  află  S.  Ioachim  stând  în  picioare,  cu  faţa  privind  la  cer 

cu  mânile  împreunate  una  peste  alta  pe  piept  la  rugăciune,  iar 
la  stânga  o  fecioară  întinzându-i  o  farfurie  cu  mâncare.  In  fine 
la  picioarele  patului  de-a  dreapta  se  vede  un  leagăn  în  care  se 
află  înfăşată  şi  culcată  S.  Maria.  —  Rugăciunea  e  scrisă  cu  tintă 
roşie  şi  are  următorul  cuprins :  Preasfântă  Stăpână  de  Dumnezeu 
Născătoare  primeşte  aceasta  puţină  rugăciune  şi  o  du  Fiului  Tău 
şi  Dumnezeului  meu,  ca  să  mă  mântuiască  şi  să  lumineze  pentru 
mine  nevrednicul  şi  păcătosul,  roagă,  roagă  Maică  Preacurată 
pentru  sufletul  meu.  Amin. 

7.  Intrarea  in  biserică.  Iconiţa  reprezintă  pe  prunca  Maria  cum 
o  primeşte  arhiereul  iudaic  în  serviţiul  bisericii.  La  dreapta  stă 
arhiereul  cu  mânile  întinse  spre  Fecioara  Maria,  apoi  la  mijloc 
Fecioara  Maria  cu  mânile  întinse  spre  arhiereu,  şi  în  urmă  la 
stânga  imediat  la  spatele  Fecioarei  Maria  părinţii  ei  S.  Ioachim 
şi  S.  Ana,  cum  o  predau  arhiereului.  —  Rugăciunea  e  scrisă  cu 
tintă  neagră  şi  e  de  următorul  cuprins:  Ceeace  eşti  rugătoare 
caldă  şi  zid  nebiruit,  izvor  de  milă  şi  lumei  scăpare,  cu  deadinsul 
strigăm  cătră  Tine,  Maică  Preacurată  Fecioară,  vino  degrab  şi  mă 
mântueşte  din  nevoi,  ceeace  eşti  degrab  folositoare.  Auzit-am 
Doamne  taina  rânduielii  Tale,  cunoscut-am  lucrurile  Tale,  şi  am 
proslăvit  dumnezeirea  Ta.  Milueşte-mă  şi  mă  mântueşte.  Amin. 
(Rugăciunea  aceasta  e  compusă  dintr’o  cântare  din  Paraclis  dela 
sfârşitul  Pesnei  a  3.  şi  dela  începutul  Pesnei  a  4.  mai  făcându-se 
şi  un  adaus  de  câteva  cuvinte). 

8.  S.  Arch.  Mihail.  Iconiţa  reprezintă  un  tinăr,  figură  de  ju¬ 
mătate,  cu  capul  descoperit,  având  la  spate  două  aripi  slobozite 
în  jos,  apoi  în  mâna  dreaptă  o  sabie  de  foc  şi  în  mâna  stângă 
ridicată  la  piept  un  glob.  —  Rugăciunea  e  scrisă  cu  tintă  roşie 
şi  are  următorul  cuprins:  Ajută-mi  mergătorule  înainte  al  Dom¬ 
nului  rugând  pe  Hrist.  Soborul  a  cetelor  îngereşti,  mai  mare 
voevod,  sfinte  şi  puternicule  Arch.  Mihaile,  roagă  pe  Hrist.  Dum¬ 
nezeul  nostru,  să  mă  mântuiască  pre  mine  cel  cuprins  de  multe 
păcate,  şi  mă  arată  prin  fapte  bune,  ca  după  datorie  să  te  slăvesc. 
Amin.  (Rugăciunea  aceasta  e  compusă  din  cântarea  a  doua  şi  a 
patra  dela  Peasna  1.  din  Canonul  de  rugăciune  cătră  toate  Puterile 
cereşti  şi  cătră  toţi  Sfinţii). 

9.  S.  Dimitrie.  Iconiţa  e  ca  şi  cea  descrisă  la  S.  George.  — 
Rugăciunea  e  scrisă  cu  tintă  neagră  şi  e  de  următorul  cuprins: 

Sfinte  şi  mare  Mucenice  Dimitrie,  celce  ai  pătimit  pentru  Hristos 
şi  ai  luat  îndrăsneală  cătră  Stăpânul,  roagă-te  pentru  păcătosul, 
ca  să  mă  mântuiesc  prin  rugăciunile  tale,  şi  cu  puterea  ta  mă 
copere  de  toată  ispita  cea  sufletească  şi  trupească.  Amin. 

10.  P.  C.  Fecioară  —  Iis.  Ursi.  Iconiţa  reprezintă  pe  Fecioara 
Maria,  figură  de  jumătate,  cu  pruncul  lisus,  figură  întreagă,  pe  braţul 
stâng.  lisus  cu  mâna  dreaptă  binecuvântă,  iar  în  mâna  stângă 
ţine  globul  pământului.  Partea  din  jos  a  corpului  Fecioarei  Maria 
este  acoperită  în  nori.  —  Rugăciunea  e  scrisă  cu  tintă  roşie  şi 
are  următorul  cuprins:  lzbăveşte-mâ  pe  mine  din  nevoi  Prea¬ 
curată  Născătoare  de  Dumnezeu,  carea  ai  născut  izbăvirea  cea 
vecinică  şi  risipeşte  întunerecul  păcatelor  mele,  Maica  lui  Dum¬ 
nezeu,  cu  strălucirea  luminii  Tale,  carea  ai  născut  lumina  cea 
dumnezeiască  şi  vecinică.  Tămăduieşte  Preacurată  neputinţa  chi¬ 
nurilor  mele,  şi  îmi  dăruieşte  sănătate  cu  rugăciunea  ta.  Amin. 
(Rugăciunea  aceasta  e  compilată  din  câtările  din  urmă  dela  Peasna 
5  din  Paraclis  P.  S.  Nâsc.  de  Dzeu). 

11.  S.  Părint.  Nicolae.  Iconiţa  reprezintă  pe  sfântul  ierarh  în 
ornate  arhiereşti  rituale,  cu  saccos,  omofor,  epigonaţiu  şi  mitră, 
cu  dreapta  binecuvântând,  iar  în  stânga  ţinând  evanghelia  închisă 
răzimată  pe  piept.  —  Rugăciunea  e  scrisă  cu  tintă  neagră  şi  e 
de  următorul  cuprins:  O  întru  tot  Sfinte  Nicolae,  cela  ce  eşti 
prea  plăcut  lui  Hristos,  folositorul  meu  cel  cald,  ajută-mi  mie 
păcătosul,  întru  aceasta  vieaţă  de  acum,  roagă  pe  Hristos  Dum¬ 
nezeu  să-mi  dăruiască  iertare  greşelilor  mele  cât  am  greşit  din 
tinereţele  mele  întru  toată  vieaţa  mea,  cu  lucrul,  cu  cuvântul,  cu 
gândirea  şi  cu  toate  simţirile  mele,  şi-mi  ajută  mie  ticălosului  întru 
eşirea  sufletului  meu,  roagă  pe  Hristos  Dumnezeu,  ca  să  mă  izbă¬ 
vească  din  munca  cea  vecinică,  ca  totdeauna  să  măresc  pre  Tatăl 
şi  pre  Fiul  şi  pre  Sfântul  Duh,  acum  şi  pururea  şi  în  vecii  ve¬ 
cilor.  Amin.  (Rugăciunea  aceasta,  precum  se  vede  aci,  e  repro¬ 
dusă  în  Argariu  din  Canonul  S.  Nicolau,  unele  cu  omiteri). 

Aceasta  e  descrierea  Argariului  din  B.  nat,  care  după  în¬ 
făţişare  pare  a  fi  foarte  vechiu  şi  mult  folosit.  Am  căutat  să  aflu 
de  unde  vine  numele  acesta  de  argariu,  dar  n’am  putut  află  încă. 
Încât  priveşte  originea  Argariului  ca  atare,  în  lipsa  izvoarelor 
istorice  de  până  acum,  eu  cred  deocamdată,  că  aceia  e  o  imitaţie, 
ori  a  Lanţului  Sfântului  Apostol  Petru  (Mineiu,  1b  Ianuarie)  ori 


418 


a  Brâului  Preasfintei  Născătoare  de  Dumnezeu  şi  pururea  Fecioară 
Maria  (Mineiu,  31  August). 

Privind  Argariul  ca  mijloc  faţă  de  scopul  ce  se  urmăreşte 
cu  cetirea  lui  la  bolnavi,  acela  nu  e  potrivit,  căci  cel  de  pe  Ia 
Sighişoara  cuprinde  Tropare  si  Condace,  iar  cel  din  Bănat  nişte 
cântări  şi  rugăciuni,  în  cari  abia  se  află  ceva  cereri  pentru  vin¬ 
decare  de  boale;  las’  că  Ia  cel  din  Bănat  nici  conţinutul  cântărilor 
şi  rugăciunilor  nu  prea  corăspunde  iconiţelor  la  cari  sunt  adause. 
Am  căutat  prin  cărţile  rituale  să  aflu  de  unde  sunt  luate  rugă¬ 
ciunile  şi  cântările  aflătoare  în  Argariul  din  Bănat,  dar  abia  arn 
dat  de  urmă  la  trei,  iar  celelalte  vor  fi  nişte  compilaţii  volnice 
ale  autorului  lui.  Erezii,  ce  e  drept,  nu  conţin  nici  aceste  com¬ 
pilaţii  de  rugăciuni  şi  cântări;  dar  peste  tot:  pentruce  s’ar  ceti 
Troparele  şi  Condacele  din  Argariul  de  pe  la  Sighişoara  şi  cân¬ 
tările  şi  rugăciunile  din  Argariul  din  Bănat  mai  cu  efect  (?),  tran- 
scriindu-le  în  astfel  de  Argare,  decât  direct  din  cărţile  bisericeşti 
de  unde  sunt  luate?!  —  Şi  în  aceasta  aflu  eu  greşala  cea  mai 
mare,  căci  se  fac  cântările  şi  rugăciunile  bisericeşti  obiect  de 
superstiţiune,  ceeace  nu  e  permis  nimănui,  necum  preoţilor!  Se 
mai  spune  apoi,  că  prin  Bănat  unii  bolnavi,  dupăce  li  s’a  cetit, 
îl  poartă  încingându-se  cu  el  peste  mijloc  până  când  se  vindecă, 
ori  până  când  trebuie  să  se  cetească  altui  bolnav. 

De  altcum  obiceiul  acesta  se  află  în  ambele  biserici  româ¬ 
neşti  din  ţinuturile  amintite  şi  unii  preoţi  de  ai  noştri,  foaite 
corect,  au  început  a-1  părăsi  şi  a  desvăţâ  pe  popor-dela  cetirea  lui. 

Am  scris  acestea  pentru  ca  să  dau  ocaziune  şi  ia  alţii  să 
cerceteze  după  originea  lui  şi  să  vedem  ce  însemnătate  istorică 
are  pentru  cultura  religioasă  a  poporului  nostru. 1 

Gavriil  Hango 

presbiter. 


1  In  timpul  din  urină  am  văzut  încă  un  Argariu  la  prof  gimn.  Dr.  Temesvâri 
jânos  diu  Gherla,  în  lungime  de  4-?  m.,  iar  în  lăţime  de  10  cm.  Acesta  încă  are  icoane 
pictate  în  diverse  colori  între  rugăciuni  şi  cântări,  şi  încă  e  scris  numai  pe  o  faţă,  dar 
hârtia  nu  e  lipită  pe  nimic,  iar  textul  e  sciis  în  limba  armenească,  cu  litere  armeneşti 
şi  îi  lipseşte  atât  începutul  cât  şi  sfârşitul.  Afirmative  ar  fi  chiar  din  veacul  14.  Prof. 
Temesvări  îmi  spune,  ca  mai  demult  argarele  acestea  le  foloseau  armenii  neguţători  in 
loc  de  cărţi  de  rugăciuni  când  călătoreau  cu  rnarfă  pe  la  târguri  dintr’un  loc  într'altul. 
Pentruce  foloseau  însă  armenii  la  astfel  de  călătorii  argare  şi  nu  cărţi  de  rugăciuni,  ca 
mai  coinoade  de  mannat.  nu  se  ştie.  Posibil  însă,  că  din  superstiţiune.  La  armeni  a 
eşit  însă  demult  diu  uz,  căci  chiar  şi  numele  i  s’a  dai  uitării.  Exemplarul  acesta  azi  se 
află  depus  la  Muzeul  armenesc  din  Gherla. 

SPICUIRI  MESIANICE  DIN  CĂRŢILE  ÎNVĂŢAŢILOR 

PĂGÂNI  VECHI. 

Un  mare  bărbat  francez,  din  mijlocul  veacului  al  XVII-lea, 1 
Pascal,  înţelepţeşte  observase  că,  nu  e  destul  că  răscumpărarea 
şi  întruparea  a  fost  prorocită  poporului  jidovesc;  prorocia  a  trebuit 
să  se  lăţască  şi  să  fie  bine  cunoscută,  precum  în  adevăr  a  şi  fost 
lăţită  şi  bine  înţeleasa,  la  toate  popoarele  din  toate  locurile  şi 
din  toate  timpurile,  fie  culte,  fie  barbare. 

«Neamurile  toate» 2  căzură  «aşternut  picioarelor»  3  împărăţiei 
mondiale ,  urbei  eterne ,  Babilonului  nou,1  fiarei  profetice,5  arnâsurat 
vizionării  şi  tâlcuirii  tinărului  Daniel,  mândrul  rob  izrailtean  la 
curţile  faraonilor. 

Iar  dacă  totuş  mai  erau  şi  de  acelea,  care  deocamdată  încă 
nu-i  simţeau  jugul  dulce  şi  sarcina  uşoară»,6  unele  ca  acestea 
de  cu  bun  timp  grăbeau  a  se  umbri  sub  aripile  încăpătoare,  ce 
cu  plăcere  le  întindea  de  sus,  de  pe  cele  şepte  coline  speculanta 
acvilă  romană,7  cea  cu  ochii  lui  Argus. 

Regii  Indiei  îşi  aveau  soliile  lor  permanente  la  aula  nebi¬ 
ruiţilor  cezari.3  Chinezii,  la  rândul  lor  încă  se  mândreau  cu  aceea, 
că  se  află  învredniciţi  a  fi  în  alianţă  impunătoare  cu  stăpânii 
uscatului  şi  apelor.9 

Stăpână  peste  toată  lumea  cunoscută,  cum  se  simţea  şi  cum 
de  fapt  şi  eră  augusta  Roinâ,10  nu  se  simţea  în  aceeaşi  vreme 
stăpână  şi  pe  sine  însăşi;  ducea  adecă  din  greu  jindul  unei 
îndestuliri  sufleteşti.  La  fe5  ca  şi  ceialaltă  lume,  care  ii  slujea  şi  o 
preamărea  şi  în  rând  cu  poporul  jidovesc,  depozitarul  revelaţiunii 
dumnezeieşti,  credea,  se  încălzea  şi  aşteptă  o  întrevenire  supra- 

1  Pensees  ii-e  part.  art.  9.  Blaise  (Vasile)  Pascal  4-  1662;  mare  matematician  şi 
filozof,  in  urmă  distins  teolog;  poreclit  Tertulianul  ianzeniştilor  şi  groaza  iezuiţilor. 

3  Ps.  CXVI,  1;  Rom.  XV,  11. 

3  Ps  CIX,  2;  Evr.  1  14;  X  13;  Mat.  XXII  44. 

4  Cumcă  în  sens  figurat  Roma  în  limba  Bibliei  se  zicea  Babilon:  Apucai. 
XVII  5;  18. 

6  Dan.  H  40. 

6  Mat.  XI.  30. 

7  Bougaud Emil  .-A  kereszteuyseg  es  korunk’  Nagy vărad  1883,  tom.  III,  pag.  493  şi  495. 

s  Strabo  lib.  V  cap.  2  (geograf  vechi  grec  înainte  de  rlristos  f  23)  şi  Dio  Cassius 

istoric  grec  f  200  d.  H  <-lstor.  romană»  lib.  LIV  Nr.  9. 

9  lulius  P'lorus  *Ust.  romanilor»,  lib.  IV,  cap.  12. 

19  Soos  Mihăly  ->A  kertszteny  ăllaspontja  a  tei meszetben».  Budapest  1881,  voi.  111, 
pag.  536. 


omenească,1  care  să  o  desmorţască,  să-i  umplă  goJul  sufletului 
şi  să  o  îndrume  pe  o  cale  nouă,  de  mulţumire  şi  de  vieaţă,  în 
lungul  căreia  să  nu  deie  la  tot  pasul  în  gropile  blazării  şi  să 
tremure  de  «uriciunea  pustietăţii».2 * 

In  ajunul  «plinirii  vremii»,  în  preajma  naşterii  lui  Iisus,  Cicero ,8 
fala  Romanilor  şi  magistrul  tuturor  retorilor,  ce  se  vor  perândâ 
pe  faţa  pământului,  iată  cum  contemplează,  în  duh  profetic,  so¬ 
cietatea  viitoare,  în  urma  întrevenirii  suprafireşti  după  care  au 
oftat  veacurile  şi  după  care  însetoşâ  timpul  de  pe  atunci: 

«Atunci  nu  va  fi  altă  lege  la  Roma  şi  alta  la  Atena;  alta  azi, 
alta  mâne,  ci  în  toată  vremea,  pe  toate  neamurile  le  va  povăţui 
o  lege,  vecinică  şi  nemuritoare;  şi  toţi  vor  avea  învăţător  şi  stăpân 
pe  Dumnezeu».4 

Pe  lângă  alte  multe  împrejurări,  negreşit  că  mai  vârtos  dela 
poporul  iudeu  au  împrumutat  Romanii  şi  celelalte  popoare,  mari 
şi  mărunte,  credinţa  şi  tradiţia  despre  răscumpărare 5  şi,  acum 
cătră  sfârşit,  despre  apropiata  vreme  a  arătării  în  lume  a  pro¬ 
misului  şi  a  profeţitului  răscumpărător  şi  mântuitor. 

Cu  câteva  decenii  înainte  de  naşterea  lui  Hristos,  spunea 
Strabo  (XIV.  12)  că:  «Omul  n’ar  află  pe  pământ  un  astfel  de  loc, 
unde  să  nu  fi  străbătut  acest  neam  (jidovii),  şi  unde  număroşi 
străini  să  nu-i  fi  primit  modul  de  trai  şi  legile.6  Iară  Cicero 
mult  se  temea  de  ei,  atât  erau  de  număroşi,  prepotenţi  şi  de  în¬ 
treprinzători  în  Roma  pe  vremea  lui.7 

1  Bouga/id  ibidinem  300,  495  şi  499  Soos  ibid.  536. 

1  Mat.  XXIV  15  ;  Marcu  XIII  14. 

*  Cicero  s’a  născut  cu  117  ani  înainte  de  Hristos  şi  a  murit  cu  37  ani  înainte 
de  Hristos. 

1  Cicero  «De  republica»  liber  111. 

5  Fer.  Augustin  (f  340)  in  loannem  tractatus  XXXI  nr.  5  şi  Vasiie  cel  mare  (f  379) 

de  Spiritu  s.  cap.  14. 

I!  Snetoniu  in  Domitianum  cap.  12  (el  eră  istoriograf  oficial  şi  politic,  a  scris 
istoria  alor  XII  împăraţi,  ţ  160  d.  Hr.)  Seneca  (1’  65  d.  Hr.)  demnitar  de  stat  şi  filozof; 
De  supersiit,  IU.,  14 .  Juvenal  (t  120  d,  Hr.)  poet  satiric,  296;  6,  513,  Iosif  Fluviu  «An- 
iiquitates  judaeoruim  lib.  XIV  cap.  7  şi  tot  dânsul  -De  bello  judaeorum»  11,  20;  2.  E 
născut  d.  Hr.  la  37,  preot  jidov  şi  fariseu  din  neamul  Macaveilor,  filosof  eeclectic,  ajuns 
om  de  încredere  la  curtea  cezarilor,  ş’a  renegat  mozaizmul  şi  a  trecut  la  idololatria 
Romei.  A  fost  prezent  la  risipirea  Jerusalirnului  prin  Romani.  Celebrul  literat  Sam. 
Clain  i-a  tradus  româneşte  -Foaia  bisericească»  Blaj  1884  (1!)  pag.  57;  a  rămas  numai 
în  ms.  Nu  îmi  pot  da  samă,  ambele  opere  alui  Fia  viu  ie-a  tradus,  ori  numai  una  din 
acelea  şi  care  ?  ! 

'•  Bougaud  1.  c.  494. 

In  cărţile  sfinte  ale  Chinezilor  (Confucius1)  încă  se  află  alu¬ 
ziuni  dese  la  venirea  lui  Iisus.  Dupăce  de  repeţiteori  se  constată, 
că  e  îndoelnică  sfinţenia  zeilor  lor,  de  încheiere  se  zice : 

«Eu  Thien,  auziam  că  în  ţinuturile  apusene  ar  fi  un  sfânt, 
care  ar  curmă  neorânduelile,  fără  de  a  stăpâni,  ar  sădi  credinţă 
fără  multă  vorbă.  Nu  este  muritor,  care  i-ar  putea  spune  numele, 
dar  eu  Thien,  auziam,  că  dânsul  ar  fi  adevăratul  sfânt».2 

Acest  sfânt  va  sdrobi  capul  şerpelui. 

Confuciu  salută  venirea  acestui  sfânt  adevărat  din  apus  cu 
astfel  de  graiuri,  cari  reamintesc  profeţiile  biblice.3 

Doctrina  aceasta,  afară  de  China,  o  mai  găsim  în :  Tibet, 
Cochinchina,  Tonchin,  în  regatul  Siamuiui,  Ceylon  şi  în  Japonia. 
Pretutindenea  sunt  în  aşteptarea  unui  sfânt  al  sfinţilor,  o  fiinţă 
minunată,  cerească,  care  va  zdrobi  capul  demonilor,  va  pune  toate 
în  bună  rândueală  şi  va  reintegra  timpurile  fericite,  cari  erau  la 
începutul  lumii.  Numai  dânsul  poate  oferi  jertfă  vrednică  de  ma¬ 
iestatea  Dumnezeului  cerului  (=  Shang-Ti).  Popoarele  aşa  îl  aş¬ 
teaptă  pe  el  —  zice  Mingti,  discipulul  lui  Confucius,  ca  ierburile 
pălite  rouă.4 

De  aşteptarea  aceasta  se  pasionează  şi  India  în  scriptura  sa, 
ne  încredinţează  învăţatul  căpitan  şi  turist  orienta!  Wilford. 

Pământul  se  vaeră,  că  sub  greutatea  păcatelor  înmulţite  ale 
neamului  omenesc,  se  prăpădeşte  în  prăpastie.  Are  însă  mân- 
găere  în  promisiunea  unui  răscumpărător,  a  unui  sfânt  mare,  fiul 
fecioarei,  care  va  veni  la  capătul  vremii  păcatului  şi-l  va  scăpă 
de  puterea  răului;  pe  urieşii  blestemaţi  îi  va  ucide  şi  va  restitui 
vremea  veche  fericită.  Acest  mântuitor  se  va  naşte  în  casa  unui 
cioban,  va  aduce  jertfă  şi  va  introduce  pretutindenea  stăpânia 
dreptăţii.5 

La  Perzi  este  pomenire  de  un  bărbat,  care  venind  pe  lume, 
va  nimici  pe  Ahriman6  şi  va  împodobi  apoi  lumea  cu  dreptate. 

1  Filozof  şi  întemeietor  de  religie  în  China,  a  murit  cu  479  ani  in.  de  Hristos. 

1  «L’Invariable  Milieu»  ch.  XXXIII  apud  Bougand  p.  500. 

3  Bougaud,  ibidinem. 

4  Schmitt:  »Redemtion  du  genere  humain»  p.  43  şi  următ.  la  Bougaud,  ibid. 

5  «Recherdes  aziatiques»  t.  X  p.  27  apud  Bougaud  1.  c.  501  dr.  Wappler  Antal 
<A  kath.  egely  tankonyve».  Eger  1893  pag.  58  nota  1. 

!i  Principiul  opus  lui  Ormuzd. 

Chaldeii  ţineau  sâ  crează,  că  sfântul,  învăţătorul  şi  preotul 
acesta,  care  va  să  vină,  se  va  naşte  din  fecioară  nenuntită  şi  la 
leagănul  nou  născutului  răscumpărător  îi  va  povăţuî  o  stea. 
Apriat  se  cuprinde  credinţa  aceasta  în  legea  iui  Zoroastru  şi  de 
preocupaţiunile  unei  astfel  de  aşteptări  şi  mângăeri,  sunt  pline 
filele  Zendavestei.1 

La  Egipteni,  Osiris  va  lănţuî  şi  va  ucide  pe  şerpele  Python. 
După  elini  Hercule  va  slobozi  din  obezi  pe  Prometheu  etc.2 

Cum  vedem  orientul  crede  în  venirea  urnii  mesia,  şi  îl  doreşte  ! 

Pe  când  aceşti  râsăriteni  toţi  îl  aşteaptă  să  vină  din  apus, 
popoarele  apusene,  la  rândul  lor,  ştiu  că  va  să  vină  dinspre  ră¬ 
sărit  acela,  care  va  să  ie  mântuiască  şi  stăpânească.3 

Dar  ludeea  zace  tocmai  la  mijloc  între  răsărit  şi  apus,  şi  de 
aceea  ea  îl  aşteaptă  acasă.  Punctul  acela  de  pe  rotogolul  pămân¬ 
tului,  spre  care  eră  aţintit  tot  ochiul  şi  de  unde  îl  aşteptau  toţi, 
—  zice  Voltaire,  —  se  poate  numi  «călcâiul  speranţii  neamurilor».4 

In  oraşele  vechi  Gaiia,  Chatres,  Ghaloris-sur,  Marne,  Autum 
şi  Dijon,  s’au  găsit  altare,  cu  inscripţia:  «Fecioarei  care  va  naşte 
Druizii».6 

Pe  altarul  Nogent, '  e  scris:  «Maicii  viitoare  născătoare  de 
Dumnezeu». 

Asemenea  date  întimpinâm  şi  în  afunzişurile  Britaniei,  pe 
unde  nu  a  ajuns  picior  de  roman;  această  împrejurare  atestă,  că 
credinţa  aceasta  nu  s’a  adus  de  legiunile  şi  cultura  cuceritorilor 
romani,  ci  originea  ei  e  a  se  căută  şi  afla  la  leagănul  omenimei.8 

Celebrităţile  romanilor,  cari  cu  spada  în  mână  au  sădit  Ia 
popoarele  supuse  credinţa  în  aşteptarea  unui  răscumpărător,  la 
Roma  aşteaptă  pe  acest  răscumpărător,  întocmai  ca  şi  jidovii,  să 
vină  din  ludea!  7 acitus,  mândria  istoriografiei  romane,  scrie: 

Mulţi  socoteau  că,  conform  cărţilor  vechi  ale  preoţilor,  tocmai 
pe  acest  timp  răsăritul  apucă  puterea  şi  cei  din  ludea  vor  să 
stăpânească*.7  Alt  istoric,  Saetoniu ,  cu  o  jumătate  de  veac  mai 

1  Schmitt  1.  c.  p.  80  şi  seq  la  Bougaud  I.  c.  501. 

1  \V ap  pier  ibid. 

3  Bougaud  501  ;  503. 

4  Voltaire:  -Additions  a  l’Histoire  generale»,  pag  15  şi  < Recherches  sur  l'origine 
du  despotisme  orienta],  sect.  X.  pag.  116  la  Bougaud  501  şi  583. 

3  Druizii  sunt  preoţii  neamurilor  vechi  celtice. 

*5  <Annales  de  Philosophie-  tom.  VII  pg.  328,  la  Boagaud  o.  c.  502  eu  nota  1. 

1  Tacitus  (f  117  d.  Hr.)  Historia  lib.  V.  cap.  XIII, 

târziu,  aproape  cu  aceleaşi  cuvinte  revine  asupra  împrejurării  din 
cestiune,  scriind:  In  tot  orientul  se  svonise,  că  aşa  e  sorţit,  că 
tocmai  pe  acest  timp,  din  ludea  vor  veni  cei  cari  stăpânesc».1 
Iară  menţionatul  Iosif  Flaviu  scria  că:  «In  cărţile  vechi,  pe  cari 
ei  (adecă  evreii)  le  numesc  sfinte,  apriat  se  spune  aceia,  că  pe 
vremea  aceasta  un  om  se  va  ridică  în  ludea  şi  va  luă  domnia 
'urnii  întregi».2 

Un  învăţat  mare,  De  Liiken,  dovedeşte,  că  chiar  în  talmudul 
jidovilor  de  azi  este  un  pasagiu,  care  spune  că  pe  vremea  lui 
lisus,  ori  că  peste  câteva  decenii  mai  în  urmă,  dintre  păgâni 
mulţi  au  venit  ia  Ierusalim,  voind  să  vază  cu  ochii  proprii  pe 
sositul  liberator  al  lumii. 3  Ba  mai  mult!  Ming-Ti,  împăratul 
Chinei,  la  65  ani  după  naşterea  Iui  Hristos,  a  trimis  spre  apus 
pe  doi  mandarini,  ca  să  aducă  cu  sine  pe  noul  sfânt,  ori  măcar 
religiunea  lui,  despre  venirea  căruia  aveau  profeţii  în  cele  mai 
vechi  cărţi  sfinte  ale  lor.  Mandarinii  însă  nu  au  mers  Ia  lozul 
destinat,  ci  rătăcind  calea,  au  încârnit  spre  India  şi  acolo  s’au 
oprit;  aici,  luând  cunoştinţă  despre  legea  lui  Buddha,  în  locul 
religiei  sfântului  adevărat,  au  adus  cu  sine  în  patrie  religia  lui 
Buddha,  aşadară  şi-au  împlinit  misiunea  numai  in  parte.4 * 

Virgiliu,  cu  30—40  ani  înainte  de  naşterea  lui  lisus,  în  cân¬ 
tecele  sale  păstoreşti  prevedea  apropierea  lumei  nouă,  revoluţia 
veacurilor  profeţită  în  Sybillae,3  elanul  naturei,  renaşterea  pă¬ 
mântului,  nu  prin  sabie,  ci  prin  dreptate  şi  pace;  un  şir  nou  al 
veacurilor  mari  începe,  de  o  strălucire  fulgerătoare,  reîntoarcerea 
ordinii  vechi  de  nevinovăţie,  naşterea  unui  fiu  dumnezeesc  care 
va  reactiva  evul  de  aur;  doreşte,  că  firul  vieţii  să  i  se  prelun¬ 
gească  până  în  acest  timp  fericit. 6 

N’a  avut  norocul  să-şi  vază  visul  cu  ochii;  cum  odinioară 
n’a  ajuns  nici  Moisi,  să  calce  ţărina  binecuvântată  a  făgăduinţii.7 

1  Suetonius  în  Vesp.  c.  IV. 

!  losephus  Flavius  «De  bello  J udaico  •  lib  VI,  cap.  31.  şi  cap.  5.  nr.  4. 

3  De  Liiken  «Az  ernberi  nem  hagyomănvai»  Budapest,  1873,  pg.  373  în  tradu¬ 
cerea  teologilor  din  seminarul  central. 

J  Soos  o.  c.  497 ;  498  cu  nota  537. 

■'  Despre  acestea  în  «Foaia  biss ricească»,  Blaj  1884.  pg.  379—382  de  prof.  Alexă 

Viciu 

“  Vcrgilius  Eclog.  IV.  4 — 10,  Bougaud  504—505. 

■  Deuteronomul  111.  23 — 29;  XXXIV  1  7. 

Chiar  rabinerii  vechi  recunosc,  că  pe  vremea  Iui  Iisus,  po¬ 
poarele  aşteptau  venirea  Mesiei.1 

Grecii  ridicaseră  altar  lui  Iisus  în  Atena,  ca  «Dumnezeului 
necunoscut  -  ;2 3 4 * 6  de  pe  acest  altar  a  predicat  Pavel  apostolul  stoi¬ 
cilor  şi  epicureilor,  repetând  şi  adeverind  cuvintele  unor  poeţi  de 
ai  lor,  că  în  acest  Dumnezeu  «vieţuim  şi  ne  mişcăm  şi  suntem». 

împăratul  romanilor  Tiberiu,8  ia  2 — 3  ani  după  învierea  din 
morţi  a  lui  Iisus,  se  ocupase  cu  gândul  de  a  înregistra  între  zeii 
imperiului  pe  Iisus;  aceasta  ne-o  mărturiseşte  7 ertuilian.i 

Lampridiu,  un  istoric  păgân,  din  secolul  al  IV-lea,  ne  spune 
că  împăratul  păgân  Adrian,8  a  zidit  biserică  chiar  în  onoarea 
lui  Iisus,  iară  împăratul  Alexandru  Sever6  a  pus  în  oratorul  său 
domestic,  lângă  icoanele  lui  Orfeu  şi  a  lui  Avram  şi  pe  a  lui 
Iisus,  şi  o  ţinea  în  mare  cinste.7 

Ci  şi  însuşi  Coranul  îi  numeşte  pe  Hristos  proroc,  adecă 
trimis  a  lui  Dumnezeu,  spre  învăţarea  şi  îndreptarea  oamenilor.8 

In  deplina  asigurare,  că  pe  acea  vreme,  popoarele  aşteptau 
cu  nerăbdare  pe  un  răscumpărător  —  după  cum  bine  este  cu¬ 
noscut  —  în  răsărit  s’au  sculat  mai  mulţi  impostori,  girându-se 
de  proroci. 

Ba  şi  des  lăudatul  losif  Flaviu,  împreună  cu  alţii,  spre  a  se 
afişă  pe  sineşi,  menajau  graţia  cezarilor,  tălcuind  profeţiile  me- 
siane  aşa,  ca  şi  cum  acelea  se  referesc  la  aceşti  cezari.11 

Intre  autorii  clasici,  Ia  cari  neam  provocat  aici,  spre  a  a- 
deverî  peste  toată  îndoiala,  că  Iisus  e  doritul  popoarelor,10  dăm 
şi  de  aceia,  cari  recunosc  faptica  înfăţoşare  pe  scena  lumii  a  băr¬ 
batului  doririlor,  deşi  nu  îşi  dau  trebuitoarea  osteneală  să  afle, 
că  dânsul  e  «cela  ce  va  să  vină,  ori  pe  altul  să  aştepte».11 


I  Vezi  citalele  la  Dr.  loanties  Schivetz  «Teologia  iundamentalis  sen  generalis» 
Viennae  1882.  voi.  1.,  pg.  257  şi  258  la  nota  3. 

5  Fapt.  XVII  22-28. 

3  î  la  anul  37  d  Hristos,  compară  cu  Luca  111.,  1—3. 

4  Preot  şi  mare  scriitor  bisericesc  în  Cartagena  +  220. 

f  138  d.  Hristos. 

6  *  235  d.  Hristos. 

7  Soos  1.  c,  496. 

8  idem  ibidem  508. 

8  Soos  1.  c.  496  :  532  şi  533. 

10  Geneza  XL1X  10. 

II  Mat.  XI,  3.  Luca  20. 

Despomenitui  Iosif  Flaviu, 1  iată  cum  se  exprimă  despre 
Împăratul  cerurilor  care  pentru  iubirea  de  oameni,  pe  pământ 
s’a  arătat  şi  cu  oamenii  a  petrecut'  :2 

«In  vremea  aceea  a  trăit  lisus,  un  om  filozof,  dacă  în  a- 
devăr  îl  pot  numi  om,  pentru  că  a  făcut  lucruri  minunate,  şi  a 
fost  învăţătorul  acelor  oameni ,  cari  cu  plăcere  ascultă  dreptatea. 
Şi  mulţi  i-au  urmat  dintre  jidovi  şi  dintre  neamuri  (păgâni). 
Hristosul  a  fost  el.  (b/ţiorv?  ovmc  ţii)  Pe  acesta,  dupăce  la  pâra 
bărbaţilor  noştri  fruntaşi  Pilat  a  hotărît  să  fie  răstignit,  totuşi 
nu  l-au  părăsit  aceia,  cari  din  început  i  s’au  închinat.  Li-s’a 
arătat  lor  a  treiazi,  adecă  earăşi  viu:  precum  aceasta  aşa  şi 
alte  nenumărate  minuni  profeţiseră  despre  el  profeţii  dumne- 
zeeşti  insuflaţi.  Până  azi  se  menţine  şi  numele  de  creştin,  ce  şi-a 
luat  dela  dânsul  şi  legea.3 

Mai  întâmpinăm  la  Flaviu  şi  alt  loc,4 5  care  vorbeşte  de  în¬ 
tâmplările  primilor  creştini.  Pomeneşte  într’altele  despre  cruzimile 
lui  Irod  faţă  de  Ioan  Botezătorul,  apoi,  zugrăvind  uciderea  apo¬ 
stolului  Iacob,  aminteşte  iarăşi  de  Iisus.° 

La  anul  73  după  Hristos,  un  anumit  Mara,  bineversat  în 
filozofia  grecilor,  care  însă  nu-I  mulţumea,  scrie  în  limba  siriacă, 
fiului  său  Serapion,  o  epistolă,6  din  surghiunul  unde  se  află.  In  ea 
mângâie  şi  instruează  pe  feciorul  său,;  într’aceea  pune  pe  Hristos 
lângă  Socrate  şi  Pitagora  şi-l  slăveşte  ca  pe  un  rege  filozof; 
pe  care  deşi  l-au  ucis  jidovii,  prin  ce  şi-au  pricinuit  stricarea  îm¬ 
părăţiei  lor,  el  totuş  trăieşte  şi  va  continuă  a  trăi  pe  vecie  în 
legea  nouă  dată  de  dânsul». 

Suetoniu  rezumă  pe  scurt  aceea  ce  descria  mai  înainte  pe 
larg  Tacit: 

«Împăratul  Claudiu  a  izgonit  din  Roma  pe  ovrei  cari  fiind 
aţâţaţi  de  Hristos  tot  mereu  făceau  zarve»,  iar  la  alt  loc  «Pe 

1  Antiquit  XVIII,  c.  4.  «Unii  susţin  că  acest  text  dela  1.  Flaviu  e  interpelat,  dacă 
nu  in  întregime,  atunci  măcar  in  parte. 

-  Mărire  la  vecernia  glasului  8. 

3  Bibliografia  critică  a  acestui  pasaj  de  importanţă  mondială,  a  se  vedea  ia  Dr. 
Rapaics  Raymond  «Egyetemes  egyhăztortenelem»  okor.  Eger  1879  pag.  50. 

4  Antiquit.  XIII.  u. 

5  Soos  483 — 485.  Iară  I.  Flaviu  De  bello  V.  3  şi  Antiquit.  XIII,  7,  crede,  că  cru¬ 
zimea  lui  Irod  ar  fi  o  pricină  a  răsipirii  Ierusalimului  prin  Romani;  altă  pricină  şi  încă 
cea  mai  de  căpetenie,  e  tocmai  credinţa  în  Mesia,  ca  izbăvitorul  lumii. 

6  Publicată  de  englezul  Cureton  în  Londra  la  1885  «Spicitegium  Syriacum»  apud 
Rapaics  I.  c.  49  şi  Eus  Popoviciu,  Ist.  bis.  voi.  I.  pag.  104 

creştini  îi  osândeau  la  moarte,  cari  profeţau  o  superstiţie  ne¬ 
obicinuită  şi  blestemată».1 

Tacit  spune,  că  numărul  creştinilor  din  Roma  eră  foarte 
mare;  caracterizând  domnia  lui  Nero,  căruia  îi  atribuie  incendiarea 
cetăţii,  urmează: 

«Spre  a  delăturâ  acest  svon  dela  sine,  a  aruncat  vina  pe 
aceia,  pe  cari  poporul  îi  numea  creştini,  şi  pe  aceştia  îi  pedepseâ 
în  chipul  cel  mai  afurisit.  Autorul  numelui  de  creştin  e  Hristos, 
pe  care  locoţinătorul  Ponţiu  Pilat,  sub  domnia  lui  Tiberiu,  l-a 
osândit  la  moarte. 

Pe  o  vreme  s’a  reprimat  acea  superstiţie  condamnabilă,  dar 
iarăşi  s’a  ivit,  nu  numai  în  ludea,  în  locul  obârşiei  sale,  ci  şi  în 
cetate,  unde  se  adună  de  pretutindenea  toată  blestemăţia  şi  uri- 
ciunea. a 

Altcum  despre  tirania  Iui  Nero  faţă  de  creştini,  ne  mărtu¬ 
riseşte  şi  o  inscripţie  de  piatră,  aflată  în  Spania;  azi  aşezată  în 
muzeul  din  Oxford.3 

In  fine  aici  de  încheiere,  pe  dreptul  putem  să  ne  provocăm, 
cel  puţin  în  unele  considerante,  şi  la  reprezentaţiunea  lui  Piiniu, 
locoţiitorul  Bithyniei,  îndreptată  cătră  cezarul  său  Traian  (78 — 1 17), 
faţă  de  pedepsirea  creştinilor ! 4 

In  acest  monument,  de  uriaşă  însemnătate  istorică  pentru 
creştinismul  începător,  numele  lui  Hristos  ocură  de  trei  ori;  apoi 
cei  cari  au  căzut  dela  creştinism,  de  oroarea  muncilor,  spun  totuşi 
cu  bărbăţie,  în  faţa  lui  Piiniu,  că  creştinii  numai  virtuţi  deprind 
şi  «cântă  imnuri  în  cinstea  lui  Hristos,  ca  în  cinstea  unui  Dum¬ 
nezeu .  > 5 

Apreciind  just  cele  desfăşurate,  din  toate  punctele  de  privire, 
trebuiau  jidovii  şi  puteau  neamurile,  să  secundeze  dreptului  Simeon, 
în  a  mărturisi :  că  ochii  lor  văzură  mântuirea  gătită  înaintea  feţei 
tuturor  popoarelor*  Gruia. 


'  Siietonius  in  Claudium  c.  XXV  in  Neronem  XVI, 

2  Tacitus  Annales  XV  38  şi  44. 

3  Chateaubriand,  Geist  des  Chrislentums  Ii  637  la  Soos  487. 

4  PUnius  Epist.  1.  X.  97. 

3  Memorandul  lui  Plinius  cu  răspunsul  lui  Traian,  iraduse  româneşte  în  -.Foaia 
bisericească»  Blaj  1883  (1)  283— 2S4. 

6  Luca  11  29. 

I.  IEŞANU:  PATERENISMUL Şl  ISTORIA  BALCANULUI... 
Sau  O  CARTE  CARE  TREBUIA  SCRISĂ  ALTMINTRELEA. 

Domnul  Izidor  leşanu,  un  bucovinean,  funcţionar  —  pare- 
mi-se  de  stat  în  Bosnia  — -  a  scos  de  sub  tipar,  la  Bucureşti,  în 
1912,  o  lucrare  mai  întinsă  (835  pag.),  sub  titlul:  « Secta  Paterenă 
în  Balcani  şi  în  Dacia -7  raianâ,  împreună  cu  Istoria  Balconului 
până  la  ocuparea  lui  definitivă  prin  Os  mauri. 

Autorul  vrea  să  arate,  deoparte,  că  istoria  ţărilor  balcanice, 
până  la  subjugarea  lor  prin  Turci,  este  ţăsută  fir  de  fir  cu  rostu¬ 
rile  ereziei  «paterene»  sau  bogomilice,  şi  că,  de  altă  parte,  erezia 
numită  a  fost  în  evul  mediu  factorul  cel  mai  de  seamă  în  fră¬ 
mântările  cuiturale-sociale  şi  chiar  politice  şi  la  Românii  de  pe 
ambele  maluri  ale  Dunării. 

Dacă  dl  I.  leşanu  nu  poate  avea  meritul  paternităţii  ipotezei 
unui  bog'omilism  atotputernic  în  dreapta  şi  ’n  stânga  Dunării 
şi  îndeosebi  a  unui  bogomilism  românesc,  —  are  un  merit,  to¬ 
tuşi,  că  cu  o  stăruinţă  de  fier  —  deamnă  de  orice  lucru  serios, 
deşi  nu  tocmai  încununată  cu  succesul  dorit  —  a  adunat 
o  seamă  de  consideraţii  şi  reflexii,  dela  alţii  şi  dela  sine,  pentru 
a  confirma  ipoteza  favorită,  a  sa  şi  a  altora. 

Să  nu  se  supere  di  I.  leşanu  pentru  această  afirmaţie.  Şi, 
ca  să  nu  ni  se  poată  impută  nici  un  gând  rău,  în  cele  ce  ur¬ 
mează  vom  căuta  să  ne  folosim  tocmai  de  cuvintele  D-Sale,  spre 
a-i  arătă  —  ceeace  nu  ne  face  nici  o  plăcere  —  scăderile,  rătă¬ 
cirile,  exagerările  şi,  uneori,  chiar  contrazicerile  sale,  şi  foarte  de 
multeori  erezii.... 


Dl  Is.  leşanu  se  girează  de  o  «inimă  curată,  dar  amărîtă,  în¬ 
durerată  şi  desperată»  de  soartea  neamului  românesc  (pag.  363); 
de  aceea  are  să  spună  «în  faţă  adevărul  usturător»  (p.  13). 

Te-ai  simţi,  deci,  în  drept  să  aştepţi  dela  autor  obiectivitate 
deplină;  de  aceea  cu  atât  mai  neplăcut  te  frapează  personalită¬ 
ţile  grosolane  faţă  de  oameni  învăţaţi,  cari  ar  merită  —  dacă  dl 
leşanu  are  substrat  suficient  —  o  combatere  serioasă.  Mai  ales 
nu  încape  autorul  de  d-nii  Xenopol,  Weigand,  lorga  şi  Iire<;ek. 

Pe  dl  Xenopol  îl  tratează  tot  per  «nasul  D  Sale»  de  trei 
ori  (pag.  352,  358  în  notă  şi  631). 

Weigand  e  un  «şuchiat»  (pag.  42)  «cârpaciu»  (pag.  42),  iar 
mai  târziu  (pag.  509,  la  notă)  îl  timbrează  de  «supracârpaciu». 
lireţek,  pentru  dl  leşanu,  este  «cuconul»  (pag.  520),  «zăpăcitul 
istoriograf,  sărmanul  lireţek»  (pag.  765). 

Şi  mai  caracteristic  e  tratamentul,  de  care-l  împărtăşeşte  pe 
dl  lorga,  care  determină  Ia  1907  curentul  de  luptă  pentru  limba 
românească  (pag.  345);  un  «român  de  frunte,  cel  mai  competent 
român  din  toată  România»  (pag.  437);  «marele  nostru  naţiona¬ 
list  istoriograf  şi  bărbat  de  frunte,  ilustrul  nostru  N  l.»  (p.  575) ; 
«marele  nostru  naţionalist  ilustru»  (p.  576);  «marele  nostru  na¬ 
ţionalist»  (p.  585);  —  şi  totuşi  dl  lorga  este  «cu  totul  înfundat 
în  noianul  străinismului»...  El,  marele  naţionalist  lorga  e  un  ado¬ 
rator  atât  de  înfocat  al  străinismului,  încât  această  adoraţiune 
trece  în  salto  mortale  peste  sentimentele  sale  naţionale  atât  de 
mult  profesate,  atât  de  mult  arătate  în  scris,  dar  mai  puţin  în 
fapte.  Iată  un  exemplu  (!) :  Eu  (adecă  dl  leşanu)  nu  am  putut 
nici  tipări  în  institutul  său  tipografic  «Neamul  Românesc»  lucrarea 
de  faţă,  nici  a-i  dedică  această  lucrare...  Am  voit  să  argumentez 
prin  această  faptă  (dedicaţie)  adoraţiunea  mea  ce  o  am  pentru 
un  bărbat  adevărat  naţionalist ,  precum  îl  credeam ...»  (pag.  353). 
Hinc  illae  Iacrimae  contra  d-lui  lorga! 

Dar  dl  leşanu  nu  se  războieşte  numai  cu  persoane,  ci  şi  cu 
instituţii,  şi  nu  încape  nici  de  România,  ca  stat,  nici  de  «Aca¬ 
demia  Română»,  —  şi  are  agresiuni  din  cele  mai  pătimaşe  chiar 
şi  contra  bisericii  creştine. 

Statul  Român  pentru  dl  leşanu  este  «grajdul  lui  Augias» 
(pag.  363),  în  care  vede  numai  «fanfaronada  de  stat  liber  şi  in¬ 
dependent»  (pag.  164  şi  168)  şi  «două  clase  de  oameni :  «omul 
dobitoc»  şi  «omul-Dumnezeu»  (pag  453). 

Contra  Academiei  Române,  dl  1.  are  o  foarte  pătimaşă  iz¬ 
bucnire  în  nota  de  pe  paginile  505 — 512,  pentru  oarecari  cazuri, 
când  vrednicia  literară  a  D-Sale  n’a  fost  apreciată  cu  un  premiu 
de  cătră  Academie. 

Şi  mai  pătimaş  este  dl  leşanu  când  scrie  despre  biserica 
creştină,  de  Răsărit  şi  de  Apus,  deopotrivă.  Să  spicuim  câteva 
locuri,  pentru  a  cunoaşte  omul. 

Biserica  ortodoxă  e  tratată  de  dl  leşanu  astfel:  «Biserica 
ortodoxă  ticăloasă,  grecească,  fanariotă,  condusă  de  blăstămaţi  şi 
ticăloşi  patriarhi  greceşti»;  această  biserică  «e  tot  ce  poate  fi  mai 
prost,  mai  corumpător  pentru  Români»  (pag.  418).  Ea  e  «mo¬ 
cirla,  pestilenţa  străinismului  slavo-ortodox»  (pag.  419).  Biserica 
aceasta  e  «religiune-ciumă,  pravoslavnică-ortodoxă,  dobitocească» 
(pag.  467),  iar  patriarhilor  constantinopolitani,  fără  de  vre-o  ex¬ 
cepţie,  le  zice  «prea  ticălos  şi  prea  prăpădit»  (pag.  776). 

Nici  biserica  romană  nu  e  tratată  mai  bine.  Acolo,  d.  i. 
vede  numai  «prostia,  fanatismul,  veninurile  popeşti — papale»  (p. 
1 00). ;  Papa  Romei  e  «sărmanul  popă  cu  potcapul  său  triplu  pe 
cap»  (p.  155);  «prea  cinstitul  Papa  cu  oala  triplă  pe  cap»  (p. 
174),  care  cu  «aroganţii  şi  timpiţii  papi»  (pag.  156)  «cu  toţi 
popii  săi,  erau  cei  mai  mari  păgâni  şi  oameni  fără  Dumnezeu» 
(pag.  693),  iar  regii  unguri  Ştefan  1,  Bela  III,  Emeric,  Andrei  II, 
etc.,  cari  erau  în  serviciul  papei,  «se  făcură  slugă  la  dârloagă» 
(pag.  775). 

D.  I.  leşanu  mai  are  şi  alte  perle  stilistice,  cari  privesc  su¬ 
fletul  său  şi  concepţia  sa  religioasă. 

Creştinismul  bisericii  ortodoxe  şi  romane  deopotrivă,  este 
pentru  dânsul  un  «creştinism  ticălos»  (p.  796).  Dânsul  trage  la 
îndoială  «dacă  creştinismul  profesat  de  popi  ar  fi  fost  cel  ade¬ 
vărat,  după  preceptele  şi  învăţăturile  lui  Hristos»  (p.  795).  «Po- 
pismul  creştinesc  pretinde  cu  apucăturile  sale  perverse,  că  el  e 
în  stare  să  propage  şi  să  aducă  omenimei  fericire.  Dar  prin  (sic!) 
un  timp  de  2000  ani  ne-au  dovedit  ei  din  destul,  că  creştinismul 
popesc  nu  e  de  ioc  în  stare  să  aducă  peste  (sic!)  omenime  fe¬ 
ricirea  cea  de  ei  atât  de  mult  lăudată»  (p.  756). 

Pentru  d.  1.  «dogmele  şi  mofturile  popeşti»  (pag  762)  sunt 
puse  în  aceeaşi  categorie.  Creştinii,  faţă  de  bogomili,  sunt  «ade¬ 
văraţi  câni  de  creştini»  (187).  Altmintrea  nici  că  se  poate  la  d. 
I.  înaintea  căruia  religiunea  e  «numai  un  product  al  omenimei, 
tot  aşa  ca  ştiinţa»  (pag.  464). 

Vedem  dar  din  cele  premerse,  că  d.  leşanu  a  rupt  legătura 
dintre  sine  şi  biserica  creştină,  pornit  fiind  din  greu  pe  panta 
ereziilor. 

Să-l  vedem  pe  d.  1.  şi  în  lumina,  în  care  se  prezintă  însuşi 
din  acest  punct  de  vedere.  30 

Hristos,  apostolii  şi  prorocii  Testamentului  V.  au  fost  nişte 
farmecători  (spiritişti)  (pag.  689).  «învăţătura  Mântuitorului  e  curat 
spiritistă»  (p.  717).  «Hr.  s’a  aflat  adeseori  în  o  stare  somnam- 
bulâ-ipnotică,  în  care  stare  vorbiă  şi  execută  lucruri  extraordinare 
pentru  lumea  profană»  (p.  754). 

Pe  spiritul  sfânt  d.  I.  îl  identifică  cu  ceeace  crede  însuşi  că 
este  «spiritul  nereal  (magnetismul  vital)»  (p.  694  -5).  Hr.,  apos¬ 
tolii  şi  alţii,  au  folosit  acest  spirit  sfânt»  (p.  695). 

Testamentul  vechiu  e  plin  de  «minciuni,  porcării  demoraliza¬ 
toare...  o  plagiatură  jidovească»  pe  care  «popii  creştini,  în  urma 
unui  exces  de  dumnezeire,  de  moralitate  decăzută,  au  ridicat 
această  porcărie  la  o  carte  sfântă  (p.  480).  Test.  V.  e  numai  o 
plagiatură  bizară,  rea,  semitizată,  numai  o  compilaţie  de  cunoş¬ 
tinţe  ce  le-a  (sic!)  adunat  ei  (!  Evreii)  de  pela  toate  popoarele 
antice  (p.  757). 

După  atari  premise,  te  poţi  aşteptă  uşor  şi  la  aceea,  că  re- 
ligiunea  creştină  «e  ţăsută  numai  din  dogme  şi  doctrine  miste¬ 
rioase,  întunecate,  neînţelese  pentru  popor,  ba  chiar  nepermise 
de  înţeles»  (p.  705),  şi  că  «e  grea,  decăzută  şi  fără  nici  o  bază 
raţională  aceasta  filozofie  dogmatică  popească  atât  de  puţin  fi¬ 
lozofică,  atât  de  nelogică,  a  credinţei  şi  a  filozofiei  creştine  pro¬ 
fesată  de  popii  creştini»  (p.  729).  De  aceea  «Inzădar  se  încearcă 
ortodocşii  orbi  şi  miopi  1  în  ştiinţele  lor  infalibile,  în  teologii  şi 
în  religiune,  de  a  preciza  norme  şi  legi  pentru  toate  eternităţile. 
Palavrei  Prostie!  Tâmpire  mintală ■».  (p.  730). 

Apoi  mai  departe:  «Oare  religiunea  popească  alui  Hristos 
de  azi8  (doctrina  lui  Chr.  foarte  schimonosită)  să  fie  ea  o  normă 
nerăsturnabilă  pentru  toat”.  eternitatea?  Să  rămâie  oare  omenimea 
pentru  totdeauna  în  etern3  tot  stagnantă,  tot  pe  acelaş  loc,4 
pentrucă  aşa  o  voesc  popii?..»  (p.  731). 

Apoi  «toată  creaţiunea,  natura  întreagă,  universul  întreg  ce-1 
vedem,  oare  nu  e  (sic!)  toate  acestea  Dumnezeu?»  (p.  756).  Nu-i 
mirare  dacă  mai  crede,  dânsul  că:  «Nu  există  o  reînviere  a  cor¬ 
pului,  ci  numai  a  spiritului  prin  moartea  corporală»  (p.  729). 

1  Dacă-s  orbi,  trebuie  să  fie  şi  -  miopi,  de  dragul  goanei  d-lui  I.  după  epi- 
tetoane. 

8  care  e  de  azi :  Chrs.  ori  religiunea  ? 

3  «pentru  totdeauna  şi  (?)  în  etern» ! 

4  poate  fi,  bagseamâ,  «stagnantă»  nu  numai  pe  acelaş  ci  şi  pc  (?)  alt  loc?’ 

«A  mărturisi  păcatele  sale  altora  ca  drept1  condiţiune  pentru 
a  putea  deveni  moral  mai  perfect,  e  una  din  cele  mai  mari  şar¬ 
latanii  şi  (sic!)  înşelăciuni  ce  a  putut  iscodi  popimea  creştinească 
(p.  761). 

Cui  face  servicii  d.  leşanu  cu  asemenea  credinţe  şi  mai  ales 
cu  divulgarea  lor  într’o  lucrare  pretinsă  istorică-culturală,  care 
nu  are  de-a  face  cu  credinţele  autorului?  Vom  răspunde,  !â- 
sându-1  pe  d.  1.  să  se  pronunţe  şi  asupra  credinţei  ereticilor  pa- 
tereni  (cum  le  zice  d  sa)  sau  bogomili. 

Doctrina  paterenă  e  «profund  cugetată,  înaltă,  spiritual  ri¬ 
dicată»  (p.  747). 

«Aceasta  doctrină,  puse  (sic!)  între  ciocan  şi  nicovală,  a  re- 
sistat  ca  nici  o  altă  credinţă,  cu  putere  admirabilă,  fără  păreche 
în  istorie,  cu  o  putere  adevărat  dumnezeiască» 8  (pag.  731). 

«Religiunea  sectară  a  paterenilor  (bogomililor),  dacă  nu  valo¬ 
rează  mai  mult,  dar  în  orice  caz  nu  stă  cu  nimic  îndărăptul  celei 
creştine»  (p.  764).  Da;  căci  paterenismul  d-sale  este  « gloria  ro¬ 
mânismului  întreg »  (p.  408). 

Se  vede,  deci,  de-a  binele  că  dl  leşanu  nu  se  simte  bine  în 
societatea  creştină,  ci  numai  în  a  bogomililor. 

De  aci  ne  putem  încredinţa  şi  despre  aceea,  că  în  celelalte 
expuneri  ale  sale  despre  erezia  bogomilă  cu  cât  credit  îl  putem 
onoră. 

Peste  nota  de  bun  simţ  al  scrisului  d  lui  I  ne  transpunem, 
după  cele  premerse,  atingând  fugitiv  şi  slăbiciunea  sa  pentru  tri¬ 
vialităţi.  D-sale  îi  convine  mult,  d.  e.  să  folosească  de  tei  ori 
atributul  de  «fârţăita»,  pe  care-1  dă  Europei  (p.  356,  358  şi  445). 
E  treaba  dumnisale! 

II. 

Cum  am  văzut,  dl  leşan  ia  treaba  într’o  dungă:  se  răsboeşte 
cu  toţi  şi  cu  toate.  De  dragul  paterenilor  săi  loveşte  şi’n  Hristos 
şi’n  Biserică,  —  făcând  tovărăşie  cu  ereticii  pe  motive  —  na¬ 
ţionale. 

Ei,  bine!  Şi  noi  avem  sentimente  naţionale.  De  aceea-1  înţe¬ 
legem  bine  pe  dl  I.  să  fie  naţionalist  înfocat,  mai  ales  în  marea 
de  străini,  între  cari  trâeşte.  Dar  nu  înţelegem,  de  ce  —  chiar 

1  «ca  şi  «drept»;  o  particulă  nu  e  deajuns? 

2  se  vede,  din  data  ce  —  s’a  stins  ! 

şi  din  motive  naţionale  —  mai  preferă  tovărăşia  naţională  cu 
nişte  eretici,  cari  au  dispărut,  decât  cu  biserica  ortodoxă,  în  care 
s’a  născut  şi  botezat  dl  leşanu,...  iar  mamă-sa  e  călugăriţă . 

Desigur,  dl  leşanu  vrea  să  restatorească  împărăţia  naţională 
a  paterenilor  balcanici,  d’aceea  face  propaganda  doctrinei  acelei 
erezii  stinse.  Sau  nu? 

In  pregătirea,  bagseamă,  a  viitorului,  —  dl  I.  îşi  fixează  nişte 
premise  frumos  sunătoare  şi  măgulitoare  pentru  râvna  naţională 
a  fiecărui  român  cu  calde  sentimente  româneşti.  «Că  poporul  ro¬ 
mânesc  a  existat  prin  tot  evul  de  mijloc  pretutindeni ,  prin  tot 
Balconul,  in  rnasse  compacte »  (p.  6.)  şi  că  în  special  în  Bosnia: 
toată  poporaţia  ţării,  toată  vieaţa  socială,  toate  instituţiile  prime 
ale  acestei  ţări  au  fost  în  acele  timpuri,  până  în  veacul  XII  (până 
la  banul  Culin),  ba  chiar  şi  mult  timp  în  urmă,  până  aproape  de 
veacul  al  XV-iea,  curat  româneşti»  (p^  9.)  Desigur,  pentrucă  «vieaţa 
românească  din  Balcani  nu  eră  de  loc  strivită  (?)  cu  invaziunea 
slavilor»,  (p.  245). 

Pornind  din  atari  premise,  dl  I.  comite  o  sumedenie  de 
exagerări,  ţinând  de  Români  toate  persoanele  mai  marcante  din 
istoria  balcanică  sau  cari  au  avut  de  a  face  prin  Balcani,  Astfel 
după  dl  I.,  au  fost  Români  toţi  eroii  şi  strategii  mari  din  Balcani, 
între  ei  şi  Castriota  din  Albania  (p.  148);  loan  Capistra  io  a  fost 
«călugăr  român»  (p.  159);  banul  Sperancie  (îi  zice  «Speranţă») 
de-asemenea  român  (p.  161);  tot  astfel  principele  Scanderbeg 
din  Albania  (p.  163);  apoi  Matei  Oerbliy  (îi  zice:  Greblă  p.  169); 
Emeric  Csupor  (îi  zice:  Ciubăr)  (p.  193);  —  mai  departe  călu¬ 
gării  Metodiu  şi  Ciril  (p.  225);  împăratul  Vasile  Macedonul  «încă 
un  român»  (p.  227),  dimpreună  cu  împăraţii  Leon  Foca  şi  Roman 
Lecapenul  (p.  228)  şi  loan  Tzimiskes  (-^Timişcă?)  «de  origine 
română»  (p.  230).  Român  a  fost,  după  dl  I.,  şi  Niehifor  Gregoras 
(îi  zice:  Gregoraş)  cronicarul  bizantin  (p.  531). 

Banul  Culin  al  Bosniei  dela  finea  veacului  XII  a  fost  român 
(p.  111).  Mulţi  jupani  şi  voevozi  din  timpul  lui  Culin  erau  ro¬ 
mâni  (p.  108).  Ştefan  Cotroman,  un  alt  ban  bosniac,  «uşor  putem 
deduce»  că  a  fost  român,  (p.  117).  Român  a  fost  şi  Ladislau 
Cumanul  (!),  care  ca  ban  bosniac  «ce  putea  fi....  altceva  decât 
român?»  (p.  544).  Ba  autorul  are  «convingerea  perfectă  (!  nu 
însă  şi  noi!)  că  toată  aristocraţimea  ungurească»  au  primit-o 
Ungurii  dela  Români,  (p.  565). 

Toate  (?)  acţiunile  bulgarilor,  întreprinse  în  Balcani  începând 
deja  cu  Asparuch,  s’au  făcut  numai  şi  numai  (??)  cu  ajutorul  Ro¬ 
mânilor  de  pe  ambele  maluri  ale  Dunării  (p.  219).  etc.  etc. 

In  scurt:  dl  Ieşanu  ar  face  cel  mai  preţios  serviciu  istoriei 
şi  conştiinţei  româneşti,  dacă  aceste  şi  alte  atari  afirmaţii  riscate 
le-ar  şi  dovedi. 

Mai  adaugem  câteva  nostimade  «istorice»  de  ale  dlui  I.  Ieşanu. 

Pop  de  Baiaşeşti1  actualul  deputat  în  parlamentul  din  Budapesta2 
îşi  trage  originea  dela  «Bessoi»,  «Bessi»  din  vechea  Dacie!3  (v. 
pag.  21).  Aceasta  e  chiar  aşa,  ca  şi  ceealaltă  afirmaţie  a  dlui  I., 
că  mitropolitul  Atanasie  al  Bălgradului,  care  încheind  unirea  cu 
Roma,  a  spart  unitatea  şi  solidaritatea  ortodoxiei  neamului  ro¬ 
mânesc,  s’a  chirotonit  la  Carlovăţ!  (v.  pag.  486). 

Dl  I.  mai  face  glume  pe  conta  istoriei  politice  şi  culturale 
româneşti. 

Ne  vorbeşte  despre  un  călugăr,  Tudor  Dux  din  mănăstirea 
Ticea,  care  se  trăgea  «de  sigur»  (?)  din  o  familie  domnitoare 
română  din  părţile  Tisei  (p.  540 — 41  etc.). 

«Cumanii  va  să  zică  Românii»  (p.  329)  sunt  la  dsa  identici. 

«Şcolile  slavone  de  peste  Dunăre,  din  veacul  XIV.  sunt  con¬ 
duse  de  Români»  (p.  415).  Cum  să  nu?,  când  traducerile  de  cărţi 
din  Bulgaria  dela  finea  veacului  X.,  făcute  din  greceşte  în  sla- 
voneşte,  proveniau  dela  Români  şi  nu  dela  slavi  (pag.  540),  şi 
când  toată  literatura  slavă  şi  cultul  bis.  au  fost  făcute  şi  propa¬ 
gate  de  Români  ţpag.  543). 

Ba  nu  alta,  ci  şi  pe  manuscrisele  ruseşti,  din  cari  se  poate 
cunoaşte  istoria  literaturii  bogomilice,  e  «evidentă»  «originea  bal¬ 
canică  română »  (pag.  677). 

Chiar  şi  «instituţia  călugărească  a  maicelor4  la  poporul  român 
de  azi  (în  România)  e  o  imitaţie  slabă  ale  (sic!)  femeilor  perfecte 
paterene  din  timpul  sectarilor  patereni»  (pag.  723);  iar  «schim¬ 
nicii»,  «eremiţii»  sau  »pusnicii»  îi  avem  dela  «perfecţi»  bogo- 
mililor  (pag.  721  şi  828). 

1  Vorba  e  de  d.  Gheorghe  Pop  de  Băseşti ! 

-  D.  I.  Ieşanu  îşi  tipăreşte  cartea  la  —  1012 ! 

3  Dl  Gh.  Pop  de  Băseşti,  de  sigur,  n'a  ştiut-o  asta! 

4  Involuntar  îmi  vine  în  minte,  că  d.  Ieşanu  şi-a  dedicat  cartea  mamei  sale,  care 
e  «Maică»  va  să  zică:  călugăriţă. 

Tot  dela  bogomili  trebuie,  deci,  să  ne  avem  şi  literatura. 
«Chiar»  şi  Codicele  Sturdzan ,  Codicele  Voroneţean,  precum  şi  ce¬ 
lelalte  două  manuscripte  de  psaltiri,  precum  «  Psaltirea  Şcheiană ...» 
şi  «Psaltirea  Voroneţeană»...  posed.,  o  mulţime  de  texturi  «pauli- 
ciane  (bogomilice)»  (pag.  817),  —  pe  când  în  aceasta  categorie 
poate  fi  d’abia  şi  numai  în  parte  Codicele  Sturdzan. 

Şi  mai  o  «cetire»  dela  dl  leşanu:  «PaulicianismuL.  nu  a 
înrâurit  asupra  ivirii  husitismului»  (pag.  824).  Totuş  «Cărţile  traduse 
pe  româneşte,  bănuite  a  fi  husitice»  sunt  <nn  principiu  pa uliciane». 
Astfel  sunt  indicate :  Psaltirea  şi  Evanghelia  dela  Braşov  ale  lui 
Coresi,  ş.  a.  (v.  pag.  825). 

III. 

Dl  I.  leşanu  a  căzut  şi  în  nişte  contraziceri,  cari,  din  ce  în 
ce  te  supără  tot  mai  puţin. 

Clasica  sa  contrazicere  despre  dl  N.  lorga  arn  văzut-o  mai 
sus.  Să  vedem  acum  altele. 

1.  Dl  leşanu  scrie  (la  pag.  70),  că  scrisul  şi  religia  slavă 
au  nimicit  elementul  român  din  Balcani.  —  Totuş  dacă  s’ar  sculă 
în  Balcani  un  geniu  român  şi-ar  bate  cu  piciorul  în  pământ,  s’ar 
sculă  «nu  sute  de  mii,  ci  milioane  de  Români»  (pag.  446);  mai 
târziu  (la  pag.  537)  ştie  tocmai  de  «4  milioane  de  români »  (subli¬ 
nierea  e  a  dlui  !.). 

2.  In  regatul  ungar  s’au  pierdut  în  urma  legii  şcolare  din  1907, 
500  şcoale.  «Iată  activitatea  popilor  ortodocşi»  (pag.  484).  cPopii 
români  ortodocşi»  sunt  «mai  criminali  decât  cei  catolici  sau  şi  numai 
uniţi»  (pag.  434).  —  De  altă  parte:  (pag.  487)  biserica  Română, 
organizată  de  Şaguna,  e  azi  unica  putere,  unica  stavilă  încă  în 
valoare  de  rezistenţă  contra  maghiarizării  complete  a  Românilor 
din  Ungaria».1 

3.  «Biserica  ortodoxă  ticăloasă,  grecească,  fanariotă  etc.  e 
tot  ce  poate  fi  mai  prost,  mai  corumpător  pentru  noi  Românii 
(pag.  418).  —  De  sigur,  pentrucă  —  după  însuş  dl  I.  —  în  sinul 
acesteia  s’a  putut  organiză,  deja  la  1019,  (dupăce  imp.  Vasile  II. 
din  Bizanţ  suprimase  imperiul  bulgar-român)  o  biserică  particulară, 
căreia  i  s’a  lăsat  «forma  naţională  română»  (pag.  503). 


1  Aşadar,  dle  1.  că  biserica  aceasta  numai  fără  de  urgisiţii  «popi  români  orto¬ 
docşi»  este...  putere...  stavilă....'? 

4.  Paterenii  din  Orient  expulzau  (sic)  Test.  Vechiu  cu  totul, 
iar  pe  cel  Nou  îl  primiau  numai  fără  faptele  Apostolilor  (pag. 
708).  Totuş  mai  târziu  (pag.  817  —  18)  între  lucrările  puse  de  dl 
leşanu  în  raport  tocmai  cu  bogomibi  (sau  paterenii)  se  găseşte 
nu  numai  Codicele  Voroneţean,  care  conţine  şi  Faptele  Aposto¬ 
lilor,  ci  şi  Psaltirea  Şcheiană,  care  face  parte  tocmai  din  T.  V. 

5.  In  Ioc  de  a  mai  spicui  atari  contraziceri,  cari  primoloco 
pe  dl  autor  trebuie  să-l  supere,  mai  indicăm  una: 

« Ori  de  au  (sic!)  posedat  (/)  religiunea  paterenilor  un  caracter 
curat  naţional  ori  riu,  aceasta  nu  s’a  putut  constată  până  azi,  cu 
toată  silinţa  istoriografilor  faimoşi  slavi  de  azi.  Noi  suntem  insă 
de  părerea ,  că  nu.  (pag.  704).  —  Totuş  dl  I.  are  şi  următoarele 
păreri:  Paterenii  sau  paulicianii  au  fost  ceice  au  preparat  şi 
susţinut  mişcarea  naţională  a  Românilor  din  Balcani  (pag.  398). 
Paulicianismui  s’a  lăţit  prin  scrieri  româneşti  şi  slave  (pag.  682). 
Paulicianii  din  veacul  XI.  — XII,  tindeau  a  naţio  naliză  bisericile  şi 
a-le  împărţi  după  naţiuni  (pag.  819).  Aşa  o  religiune  naţională... 
a  trebuit  să  aibă  şi  o  literatură  însemnată...  care  să  fi  uzat  de... 
limba  poporului  (pag.  803).  Şi  mai  mult:  paterenismul  (tocmai 
din  motiv  naţional!)  e  declarat  de  dl  leşanu  de  «gloria  românis¬ 
mului  întreg»  (pag.  408). 

Pe  lângă  tot  regretul  trebuie  să  adaug,  că  în  scrierea  dlui 
I.  se  află  şi  unele  minuţiozităţi  de  altfel,  cari  —  oricum  dar  te 
pun  cu  drept  cuvânt  pe  gânduri  asupra  cunoştinţelor  nu  numai 
de  limbă  latinească  —  din  care  trebuia  să  fi  consultat  multe 
izvoare  la  scrierea  lucrării  sale!,  —  ci  şi  de  limbă  româneasca. 

Maxima  latină:  «Pereat  rnundus,  fiat  justiţia»  la  D-sa  e  re¬ 
dată  astfel :  -fiat  mundum,  pereat  justiţia »  (pag.  444).  Sau  alta: 
«Terlius  non  est  datur »  (pag.  584  şi  585),  în  loc  de  «tertium 
non  datur». 

Sau :  Pluralul  articolat  dela  rege  la  d-sa  este  « regile »  (pag.  503). 
Sau:  ;  creşterea  vitelor»  la  d-sa  e  «wY/culturâ  (pag.  251).  In  alt 
loc  scrie  (spre  a  exchide  orice  presupunere,  că  am  putea  avea 
de  a  face  cu  o  greşalâ) :  creşterea  vitelor  (viticultura)»  (pag.  298). 

IV. 

In  cele  de  până  aci  am  primit  scrierea  d-iui  1.  în  unele  amă¬ 
nunte  ale  sale  referitoare,  unele,  la  scrierea  însăşi,  altele  la  autor. 
S’o  privim  acum  din  punctul  de  vedere  al  sistemului  său:  ca  întreg. 

Titlul  lucrării  sale  îl  ştim  De  după  acela  ne-am  aşteptă  la 
evenimente  istorice  din  peninzula  balcanică  de  până  la  finea  vea¬ 
cului  XIV.  Totuşi  d.  1.  are  o  sumedenie  de  materii,  unele  referi¬ 
toare  chiar  la  vremuri  mult  posterioare  ocupării  Balcanuiui  prin 
Turci.  Iată  materiile  tratate  de  dl  1.:  In  partea  I:  1.  Istoria  Bosniei 
şi  Herţegovinei  până  ia  ocuparea  lor  definitivă  prin  Turci 
(pag.  17 — 211).  2.  Primul  imperiu  româno-bulgar,  până  la  1018 
(pag.  212—244).  3.  Imperiul  al  Il-lea  român-bulgar,  până  la  1453 
(pag.  245 — 396).  4.  Influinţa  imperiului  prim  şi  secund  româno- 
bulgar  asupra  tuturor  Românilor  (pag.  397 — 494).  5.  Existenţa  şi 
însemnătatea  elementului  românesc  în  peninsula  balcanică  prin 
evul  mediu.  (pag.  495 — 537).  6.  Poporul  român  e  un  popor  de 
sclavi ,  care  naşte  fiii  numai  pentru  robie  (pag.  538—648).  Şi 
d’abiâ  în  partea  II.  (pag.  651—835)  ajunge  să  trateze  despre  pa- 
terenismul  pus  în  fruntea  titlului  lucrării  sale. 

Intru  cât  a  atins,  ori  nu,  dl  I.  adevărul  scriind  istoria  Bal¬ 
canuiui,  lăsăm  să  judece  alţii  mai  competenţi. 

In  privinţa  expunerii  sale  istorice  însă  trebuie  să  remarcăm, 
că  prin  capitolii  3,  4  şi  5  ai  părţii  prime,  are  pagini  întregi,  chiar 
pagini  consecutive  de  deraieri  pe  câmpul  istoriei  moderne,  până 
ce  (la  p.  609)  puşcă  peste  cadrele  timpului  de  tipărire  a  cărţii  sale 
(1912)  până  la  chestia  «română- bulgară  din  anul  1913  pentru 
Silistra».  Capitolul  al  şaselea  apoi  («Poporul  român  e  un  popor  de 
sclavi...»)  e  —  pe  lângă  nota  sa  de  cel  puţin  neavenită,  dacă  nu 
şi  demoralizatoare  chiar  —  direct  un  nonsens  în  cadrele  lucrării 
cu  un  titlu  ca'  cel  adoptat  de  autor. 

Iată  câteva  specimene  de  încurcare  a  materialului  propriu  al 
lucrării  cu  material  ulterior  şi  chiar  contimporan  cu  noi. 

Sub  titlul  de  istoria  Bosniei  trage  dl  1.  o  critică  Statului 
Român  pentru  răscoala  ţărănească,  din  1906  (?  nu  1907Î)  (p.  164). 
Tot  sub  acelaşi  titlu,  vorbind  despre  pieirea  statului  bosniac,  dă 
o  năvală  nouă  contra  României  (p.  167 — 8). 

Vorbind  despre  imperiul  bulgaro  român  —  şi  fără  a  fi  ter¬ 
minat  tractatul  —  are  (dela  p.  236 — 238)  o  digresiune  contra 
bulgarilor,  ajungând  până  la  răsboiul  din  1877—8,  şi  apoi  con¬ 
tinuă  fiiul  istoric  întrerupt. 

La  tratatul  despre  imperiul  româno-bulgar  II  are  o  nouă  di¬ 
gresiune  —  dela  pag.  343  până  la  364,  —  în  care  dăscăleşte 

aspru  aristocraţia  română  din  Regat  (p.  347),  apoi  pe  di  Xenopol 
(p.  352),  pe  dl  lorga  (353),  —  şi  satisfăcut,  continuă  a  istorisi 
dela  1350  încoace,  despre  —  imperiul  al  doilea  româno-bulgar. 

La  capitolul  al  4-lea  «Influinţa  imperiului  prim  şi  secund...» 
are  altă  deraiare  certăreaţă  (pag.  412—467:  Semn  rău  —  dera¬ 
ierile  devin  tot  mai  mari,  cum  vedem). 

Apoi  dela  pag.  538  începe  capitolul  —  lipsit  de  orice  mo¬ 
rală  şi  rost  edificător,  pe  cari  trebue  să  le  urmărească  orice  lu¬ 
crare  istorică  —  <■ Poporul  român  —  popor  de  sclavi...»,  articol 
presărat  cu  multe  înţepături.  Şi  e  prea  nu  ştiu  cum,  că  autorul 
reproduce  din  cuvânt  în  cuvânt  —  afară  de  două  cuvinte!  —  în 
acelaş  articol  (Ia  pag.  612 — 613)  aceleaşi  lucruri,  pe  cari  le  spu¬ 
sese  d’abiâ  la  pag.  607—8. 

Aceste  mici  indicaţii,  cari  denotă  o  totală  lipsă  de  scrupuli 
din  partea  autorului,  dovedesc  —  credem,  din  destul  —  că  D-sa 
nu  ştie  să  lucre  cu  un  oarecare  sistem,  spre  paguba  râvnei  sale, 
foarte  lăudabilă  de  altfel,  şi  a  —  cetitorilor  săi. 

Intr’o  lucrare  atât  de  pretenţioasă,  ca  a  dlui  leşanu,  de  a 
crea  —  cel  puţin  în  parte  —  orientări  nouă  în  materie  de  istorie 
a  Românilor  de  pe  ambele  maluri  dunărene,  ne-am  fi  putut 
aşteptă,  ca  D-sa  să  lucre  critic.  Am  fi  dorit,  ca  multele  sale  exa¬ 
gerări  în  favorul  prestigiului  naţional  —  din  cari  am  fixat  d’abiă 
numai  puţine  -  să  le  fi  prezentat  prin  prisma  unui  studiu  critic, 
după  izvoare.  Dl  autor,  însă,  nu  ne-a  făcut  plăcerea  aceasta. 

Din  contră,  peste  tot  în  lucrarea  sa,  dar  mai  ales  în  locu¬ 
rile  timbrate  de  noi  ca  exagerări  istorice  naţionale,  n’are  aproape 
de  loc,  sau  numai  prea  puţine  indicaţiuni,  prin  cari  să  te  avizeze 
la  izvorul,  din  care  şi-a  adăpat  condeiul  de  «istoric».  In  ase¬ 
menea  cazuri  di  I.  te  lasă  în  absolută  nedumerire:  ai  vrea  să-i 
crezi  din  tot  sufletul,  când  scoate  accente  naţionale  din  trecutul 
nostru  întunecat,  şi  regreţi  mult,  că  —  în  istorie  nu  merge  cu 
creditul  autorităţii  personale. 

Iar  dacă  se  şi  întâmplă  ca  d.  I.  să  aibă  uneori  oarecari  in¬ 
dicaţii  pentru  a  se  orienta  asupra  informaţiunei  sale  istorice,  dai 
de  acelea  de- a  gata  la  alţii.  Cităm  un  caz.  La  pag.  399,  scrie  d. 
1.:  «Paterenii  sau  paulicienii  au  fost  aceia  cari  au  preparat  şi 

susţinut  mişcarea  naţională  a  Românilor  din  Balcani  din  anul 
1816  şi  din  anii  următori.  Oeofferoi  de  Ville-Harduin1  ne  spune, 
că  paulicianii,  adecă  paterenii,  se  aliază  cu  regele  Ioniţă  şi  se 
luptase  cu  el  în  contra  Grecilor.  Tot  aşa  se  ştie,  că  oastea  lui 
Ioniţă  consta  în  cea  mai  mare  parte  din  Patereni  şi  că  aceşti 
Patereni  erau  Români  de  pe  amândouă  maluri  (sic!)  aie  Dunării», 
Remarcăm,  întâi  de  toate,  că  citatul  acesta  se  găseşte  ia  d.  Dr. 
I.  G.  Sbiera,  în  «Contribuiri  p.  o  Istorie...  a  Românilor»  Voi.  I. 
pag.  587  şi  nu  la  pag.  569  -  577,  cum  scrie  d.  I.  (la  pag.  sa  399). 
(De  altfel  d.  I.  are  obiceiul  de  a  îngrămădi  serie  întreagă  de 
idei  şi  chiar  texte  din  deosebite  locuri  dela  câte-un  autor,  şi  în 
loc  de  a  indica  separat  fiecare  loc,  citează,  ca  în  cazul  de  faţă, 
serie  întreagă  de  pagini). 

D-l  Dr.  I.  G.  Sbiera,  când  ajunge  la  numele  lui  G.  de  Ville- 
Harduin,  pune  sămnul  pentru  indicaţia  subliniară  a  opului  pe 
care  l-a  conzultat;  iar  D.  Ieşanu,  care  —  cu  toată  probabili¬ 
tatea!  —  nu  a  consultat  acest  op,  pune  şi  d-sa  la  indicaţia  sub¬ 
liniară  Opul  citat  din  slovă  ’n  slovă  de  d.  dr.  1.  G.  Sbiera.  In 
acest  chip  numai,  a  ajuns  d.  1.  la  consultarea  celor  mai  multe 
(dacă  nu  chiar  toate)  izvoare  istorice  de  mâna  întâi  pe  cari  le 
citează  în  scrierea  sa. 

Scrierea  d-lui  I.  mai  are  şi  alte  cusururi.  Aceasta,  în  felul 
cum  se  prezintă,  te  lasă  —  de  ai  fi  absolut  laic  în  materie  de 
istorie  —  să  crezi  că  d-sa  are  paternitatea  tuturor  ideilor  —  şi 
chiar  textelor  -  lucrării  sale.  Să  vedem  câteva  cazuri,  pelângă 
cel  citat  mai  sus  dela  d.  1.  G.  Sbiera. 

Vorbind  (la  pag.  820)  de  paulicienii  români  (?),  cari  trec  la 
1328,  cu  concursul  regelui  Carol  Robert,  la  catolicism,  consti- 
tcindu-se  un  ordin  al  Sftlui  Augustin,  uită  a  ne  arătă:  de  unde 
a  scos  aceasta  informaţiune,  pe  care  o  are  dela  dl  I.  G.  Sbiera 
(o.  c.  pag.  619 — 20)  mai  încurând  decât  din  Hurmuzachi,  Doc. 
I.  1.  Nr.  475—478  şi  480—483,  citat  de  dl  I.  G.  Sbiera. 

Tot  astfel  uită  (pag.  698  şi  806)  dl  I.  să  ne  indice,  că,  scriind 
despre  «Tudor  Dux»,  «călugărul  român»  amintit  mai  sus,  merge 
iarăşi  pe  urmele  dlui  I.  G.  Sbiera.  ( _ ). 

1  Rerutn  Gallicanorum  ex  Franciscanorum  scriptores,  voi.  18  Paris,  1882.  pag.  479. 
No  208-209. 

Un  pricepător  de  limbile  sud-siavice,  care  l-ar  controla  pe 
dl  I.  din  acest  punct  de  vedere,  nu  e  exchis  să-l  găsească  cu 
împrumuturi  neindicate... 


Am  cuprins  în  cele  premerse  numai  o  parte  din  greşelile  şi 
scăderile  dlui  leşanu  şi  ale  lucrării  sale.  A  le  arătă  pe  toate,  ar 
fi  aproape  imposibil,  dar  şi  prea  de  prisos. 

Ce  e  mai  semnificativ,  este  că  autorul  scrie  chiar  ia  început 
(pag.  13):  «Ştiu,  că  lectura  lucrării  de  faţă  va  fi  cam'  obositoare , 
sau  poate  chiar  şi  repulzivă 2  pentru  mulţi  cetitori».1 2  3  N’avem,  decât 
să  subliniem  autocritica  autorului,  dovedită  prin  spicuirile  puţine 
(din  cele  multe  enormităţi)  de  mai  sus. 

In  consecinţă,  am  dori,  —  din  propriul  interes  al  d-lui  1.  Ie- 
şanu,  în  primul  loc,  —  ca  pe  viitor,  de  nu  şi-ar  schimbă  « mora¬ 
vurile»  literare  confecţionate  în  lucrarea  sa  de  sub  întrebare,  să 
lase  condeiul  de  istoric»,  şi  mai  ales  de  «critic»,  altora  mai  bine 
informaţi  in  materie  de  istorie  şi  mai  înzestraţi  sufleteşte  în 
chestie  de  critică.4  Un  preot  român  ort . 


MIŞCAREA  LITERARĂ 

Catehism  sobornicesc,  care  cuprinde  învăţătura  creştină  aşa  cum  a 
fost  ea  mărturisită  in  decursul  celor  dintâi  veacuri  ale  bisericii,  de  W. 
Guettee,  tradus  din  limba  franceză  de  1. 1.  Beleuţă.  Făgăraş  1913.  Preţul  1  cor. 

Această  scriere  se  deosebeşte,  atât  orin  felul  de  expunere  a  doc¬ 
trinei,  cât  şi  prin  scopul  ce-1  urmăreşte,  de  catehismele  obicinuite  a  se  în¬ 
trebuinţa  ca  manuale  la  predarea  învăţământului  din  religiune  în  şcoli. 
Felul  de  expunere  a  doctrinei,  de  altfel  foarte  concis  şi  clar,  trece  peste 
puterea  de  înţelegere  a  copiilor  de  şcoală,  cărora  li-se  predă  catehismul 
Mai  curând  l-am  putea  numi  un  catehism  pentru  adulţi.  De  altfel  acesta 
nu  este  un  defect,  ci  mai  vârtos  o  prerogativă,  ce  se  explică  din  scopul 
ce  l-a  avut  în  vedere  autorul,  anume:  de-a  înfăţişă  doctrina  bisericei  vechi 


1  ba  e  chiar  prea ! 

2  chiar  de  tot  repulsivă! 

3  Mi-ar  plăcea  să  aflu  şi  numai  zece  cetitori,  cărora  astă  lectură  să  nu  le  fie 
«cam  obositoare  sau  poate  chiar  şi  repulsivă»!! 

4  Sâmburele  istoric  şi  de  doctrină  «paferenă»,  pe  care  dl  !.  l-a  împrăştiat  prin 
pleava  istoriei  şi  a  «criticelor»  sale,  îl  vom  culege  cu  altă  ocazie  şi  sub  alt  titlu. 

ecumenice,  doctrina  care  a  fost  mărturisită  în  Răsărit  şi  în  Apus  în  timpul 
părinţilor  şi  al  Sinoadelor  ecumenice,  ca  această  doctrină  să  poată  fi  luată 
de  bază  pentru  reunirea  bisericilor  creştine. 

Pe  lângă  o  introducere,  în  care  se  tratează  despre  norma  de  cre¬ 
dinţă,  despre  autoritatea  bisericii,  despre  canonul  sfintei  Scripturi  şi  despre 
folosul  cetirii  acesteia,  catehismul  acesta  are  trei  părţi.  In  partea  1:  despre 
credinţă,  se  expune  doctrina  cuprinsă  în  simbolul  credinţii ;  in  partea  a 
ll-a:  despre  nădejde,  se  tratează  doctrina  despre  sfintele  taine;  iar  in  partea 
a  Ilî-a:  despre  dragoste,  ni-se  înfăţişează  doctrina  morală  în  legătură  cu 
interpretarea  decalogului. 

Cetind  această  scriere,  care  ne  prezintă  adevărul  genuin  al  creştinis¬ 
mului,  pe  cum  îl  găsim  în  izvoarele  reveiaţiunii  dumnezeeşti  şi  pe  cum  a 
trăit  in  conştiinţa  religioasă  a  bisericii  vechi  ecumenice,  noi  ortodocşii  con¬ 
statăm  cu  satisfacţie,  că  acelaş  adevăr,  întreg  şl  nefalsificat,  l-a  păstrat  in 
decursul  veacurilor  şi  îl  mărturiseşte  şi  astăzi  biserica  noastră  ortodoxă. 
Autorul  l-a  extras  cu  multă  pricepere  din  izvoarele  reveiaţiunii  dumne¬ 
zeeşti  şi  l-a  arătat  oamenilor,  ca  să-l  primească.  Gândul  lui  a  fost,  ca  toţi 
creştinii  să  se  întoarcă  la  dreapta  credinţă,  ca  toţi  să  se  unească  în  măr¬ 
turisirea  adevărului  nefalsificat  al  evangheliei.  Fără  de  primirea  acestui 
adevăr  —  «împreunarea  tuturor»  creştinilor  nu  este  posibilă. 

Autorul  acestui  catehism  sobornicesc  este  Dr.  W.  Guettee,  un  fost 
preot  al  bisericei  papiste  şi  un  foarte  erudit  teolog,  care,  pe  urma  unui 
aprofundat  studiu  al  sf.  Scripturi  şi'  a  monumentelor  tradiţiei  bisericeşti 
a  ajuns  la  convingerea,  că  numai  în  biserica  ortodoxă  a  Răsăritului  se  pă¬ 
strează  adevărul  deplin  ai  evangheliei.  El  şi-a  tras  consecvenţele  din  acest 
rezultat  al  studiului  său  şi  a  intrat  în  sânul  bisericei  ortodoxe,  dar  a  rămas 
în  Apus,  unde  prin  multe  şi  valoroase  lucrări  a  făcut  cunoscută  doctrina 
bisericei  ortodoxe.  Convingerea  lui  adâncă  şi  sinceră,  câştigată  pe  urma 
unui  îndelungat  studiu,  se  resimte  în  toate  scrierile  Iui,  aşa  şi  în  acest  catehism. 

Traducătorul  a  săvârşit  o  lucrare  merituoasă,  făcând  accesibil  acest 
catehism,  într’o  bună  şi  clară  traducere,  publicului  românesc.  In  mijlocul 
divergenţelor  şi  luptelor  de  astăzi  dintre  confesiuni,  lupte  purtate  de  ceiea 
mai  multe  ori  din  alte  motive  decât  însufleţirea  curată  pentru  adevărul 
creştinismului,  înseamnă  într’adevăr  sa  contribui  la  «întruparea  unei  opere 
divine»,  arătând  adevărul  şi  chiemând  pe  oameni  la  ei. 

Recomandăm  cu  căldură  această  scriere,  preoţilor,  învăţătorilor  şi  tu¬ 
turor  creştinilor,  căci  este  în  măsură  a  le  întări  conştiinţa  ortodoxiei.  Ca- 
ttheţilor,  preoţi  şi  învăţători,  le  va  face  preţioase  servicii  la  predarea  în¬ 


văţământului  din  religiune. 


* 


Din  vremile  prorocilor,  cuvântare  rostită  la  2  August  n.  1913,  la 
sărbătoarea  măritului  proroc  llie  de  protopopul  Dr.  Elie  Dăianu.  Preţul  12  fii. 

In  legătură  cu  vieaţa  prorocilor,  îndeosebi  a  sf.  Ilie-proroc,  se  dau 
învăţături,  spuse  frumos  şi  pe  înţelesul  tuturor,  despre  statornicia  în  cre¬ 
dinţă,  despre  alipirea  faţă  de  biserică  şi  despre  iubirea  de  adevăr. 


* 

+  loan  Cornoi.  Schiţă  biografică  de  M.  Theodorian-Catada.  Bu¬ 
cureşti  1913, 

în  vara  trecută  a  răposat  profesorul  de  studiul  biblic  dela  facultatea 
teologică  din  Bucureşti,  Dr.  loan  Cornoi,  care  a  fost  timp  îndelungat 
şi  director  al  cancelariei  mitropoliei  de  Bucureşti  şi  mână  dreaptă  a  mi¬ 
tropolitului  losif  Oheorghian.  Dl  Theodorian,  un  advocat  din  Bucureşti  trecut 
la  papism,  face  o  scurtă  schiţă  biografică  a  răposatului,  după  cetirea  căreia 
rămâi  cu  impresia  că  a  fost  scrisă  cu  scopul,  ca  să  ne  prezinte  pe  regre¬ 
tatul  profesor  ca  pe  omul  care:  «stimă  clerul  romano-catolic  şi  evită  să 
ia  parte  la  orice  manifestatiuni  cu  caracter  duşmănos.  Pe  când  erau  în 
Bucureşti,  întreţinu  relaţiuni  prietineşti  cu  Episcopul  Dumitru  Radu  şi  cu 
canonicul  Baud.  Ca  director  al  cultelor  a  luat  chiar  parte  la  negocieri 
tinzând  la  ridicarea  canonicului  Baud  la  arhiepiscopia  Bucureştilor.  Ad¬ 
miraţie  mare  avea  pentru  Leon  XIII,  cardinalul  Lavigerie  şi  pentru  car¬ 
dinalul  Rampolla».  Baud  avuse  îndrăzneală  nemaipomenită  să  afirme  că 
mitropolitul  losif  Oheorghian  trecuse,  pe  patul  morţii,  la  papism,  —  acum 
vine  dl  Theodorian  să  afirme  că  omul  care  a  stat  aproape  de  acel  mi¬ 
tropolit  avea  admiraţie  pentru  ....  Astfel  ies  ghiarăle  pisicei  prin  sac. 

* 

Biblioteca  pentru  tofi:  tii  româneşte?  Sub  titlul  acesta  s’a  tipărit 
in  abundenta  «Bibliotecă  pentru  toţi»  Nr.  844  mult  instructiva  lucrare  a 
limbii,  cum  se  scrie  în  vremea  de  faţă. 

Scrisă  în  mod  spiritual  şi  clar,  cum  scrie  în  genere  dl  Gorun,  lu¬ 
crarea  ar  fi  de  o  reală  utilitate,  dacă  ar  fi  cetită  şi  meditată  în  cercuri  cât 
mai  largi,  începând  chiar  cu  acele  publiciste,  gazetăreşti,  profesorale  şi 
şcolare. 

O  reacţiune  în  contra...  veghigenţelor  stilistice  şi  litiguistice  e  ab¬ 
solut  trebuincioasă.  Scrierea  dini  Gorun,  popularizată  cu  ajutorul  editurei 
Alcalay  —  singura  care  a  rezistat  tuturor  obstacolelor  şi  intemperiilor  — 
e  menită  a  produce  o  asemenea  reacţiune,  pentru  stârpirea  unor  ciudate 
abateri  literaro-gramaticale  cari  au  pătruns  în  publicistică,  ba  chiar  şi  în 
literatura  curentă.  Preţul  30  bani. 

* 

Biblioteca  teatrală  edată  de  societatea  pentru  fond  de  teatru  român-, 
Nr.  37  Wilhelm  Teii,  dramă  istorică  în  5  acte,  în  versuri,  traducere  in 
forma  originală  de  Şt.  O.  losif.  Cu  2  portrete:  Schiller  şi  losif  şi  cu  o 
hartă  geografică  a  Elveţiei.  Introducere  şi  explicări  de  tioria  Petra- Petrescu. 
Braşov  1913.  90  fii. 

CRONICĂ  BISERICEASCĂ-CULTURALĂ. 

■f  Aurel  Vlaicu.  Dl  N.  /orga  scrie  cu  prilejul  jalnicei  morţi  a  lui 
Aurel  Vlaicu  următoarele: 

«Şoimul  nostru  ardelenesc  a  lunecat  din  slava  cerului  şi  s’a  sfărmat 
de  acest  pământ  aspru,  care-şi  răsbună  astfel  pe  acela  ce  tindea  să  se 
desfacă  mai  mult  din  robia  lui  cea  grea. 

Vlaicu  a  murit.  Cu  aripile  ultimului  său  zbor  i  s’a  frânt  şi  viaţa; 
voinţa  cea  nebiruită  s’a  pierdut. 

Şi  in  adevăr  nebiruită  a  fost  această  voinţă.  Fecior  de  ţăran,  fără 
carte,  fără  avere,  fără  sprijin,  dintr’un  neam  căruia  Guvernul  său  îi  vede 
numai  păcatele,  el  s’a  trezit  într’o  bună  zi  cu  gândul  că  e  frumos  să  sboare 
cineva,  că  el  poate  zbură,  că  trebuie  să  zboare,  —  şi  că  pentru  aceasta 
e  făcut  pe  lume.  A  trecut  ajutat  de  câţiva  prieteni,  toate  piedeciie  neînţe¬ 
legerii  şi  neprieteniei  şi  la  capătul  atâtor  încercări  zadarnice,  atâtor  silinţi 
înfrânte  el  s’a  pomenit  în  sfârşit  acolo  sus  în  cer  zburând.  De  atunci  n’a 
mai  voit  alta:  n’a  căutat  un  rost  în  viaţă,  o  funcţie,  o  ocupaţie,  un  cope- 
remânt,  o  vatră  de  familie,  o  iubire,  nimic...  Ii  ajungea  doar  că  al  lui  eră 
cerul,  cerul  întreg! 

Şi,  când  l-au  văzut  acolo,  tăind  undele  văzduhului  luminos,  frăngând 
împotrivirile  vântului,  întrecând  negurile,  neamul  Iui  întreg,  toţi  acei  iobagi 
de  ieri,  sătoşi  de  libertate,  de  lumină,  de  neatârnare,  i  s’au  închinat,  nu 
numai  ca  unui  fiu  iubit,  mai  isteţ  şi  mai  viteaz  decât  ceilalţi,  ci  ca  unui 
vestitor,  ca  unui  simbol.  Când  în  vijiitul  lor  nerăbdător  porneau  aripile, 
când  pasărea  de  oţel  se  cumpănea  singură  sus  de-asupra  pământului,  când 
se  frământă  cu  puterile  cereşti  şi  le  răpuneâ  planând  liniştit  vultureşte, 
li  se  părea  că  zăresc  în  viitor  o  altă  minune:  urmaşii  lor,  seminţia  lor 
desfăcându  se  de  supt  stăpânirea  vechilor  puteri,  înfruntând  vrăjmăşiile 
din  urmă,  zburând  tot  mai  sus  peste  dînsele  şi  odihnindu-se  în  lumina 
apoteosei  victorioase.  Şi  de  aceia  la  nimeni  nu  s’a  uitat  naţia  cu  ochi 
mai  bucuroşi,  scăldaţi  în  lacrămi  şi  totuşi  plini  de  raze,  decât  la  dânsul. 

Astfel  tînărul  care  isprăveşte  astăzi  în  mijlocul  durerii  tuturora  a  fost 
un  fericit,  prin  toată  mărimea  triumfului  său,  prin  toată  căldura  iubirii  ce 
deştepta  în  juru-i.  Şi  chiar  acum,  în  clipa  tragică,  el  a  avut  favoarea  dum¬ 
nezeiască  de  a  sfârşi  în  lumea  pentru  care  trăise,  care-1  închisese  cu  totul  — 
şi  care-l  jertfi. 

Să  uită  bărbaţi  politici,  să  uită  scriitori  de  renume.  Pe  ei  însă  nu-1 
vom  uită.  Oricând  îndrăzneala  omenească  va  smulge  aiurea  succese  stră¬ 
lucite  naturii  învinse,  nu  vom  privi  cu  invidie  pe  acel  învingător,  ci  vom 
zice  cu  mândrie:  «Şi  noi  am  avut  pe  Vlaicu!» 

* 

Lupta  Românilor  bucovineni  pe  terenul  bisericesc  a  devenit  mai 
energică  pe  urma  numirii  ruteanuiui  A.  Manasterski  ca  arhimandrit  de  scaun. 
Prin  această  numire  guvernul  vienez  a  jignit  adânc  sentimentele  clerului 

şi  poporului  român,  ale  cărui  drepturi  istorice  în  biserica  Bucovinei  au 
fost  nesocotite.  Drept  aceea,  întreg  clerul  ortodox  român  s’a  întrunit  în 
ziua  de  19  Sept.  v.  la  Cernăuţi  înt’o  adunare  de  protestare  contra  abu¬ 
zului  ce  s’a  săvârşit,  cu  care  ocazie  s’au  luat  următoarele  rezoluţiuni: 

Preoţii  ortodoxi  români  din  Bucovina,  întruniţi  astăzi,  în  ziua  de  19 
Septemvrie  (2  Octomvrie)  1913,  la  Cernăuţi,  în  o  mare  adunare  a  lor: 

I.  Ţinând  sama  de  graţia,  ce  biserica  ortodoxă  din  Bucovina  a  aflat 
întotdeauna  la  glorioasa  dinastie,  aduc  Majestăţii  Sale  Prea  graţiosului  lor 
împărat  reînoite  omagii  de  cea  mai  devotată  supunere  şi  neţărmurită  ascultare. 

II.  Constată  cu  adâncă  mâhnire  sufletească  că,  decretarea  consilierului 
consistorial  Artitnon  Manasterski  ca  arhimandrit  de  scaun  a  urmat  fără 
de  consimţirea,  ba  chiar  contra  voinţei  capului  lor  bisericesc. 

Iii.  Află  în  această  procedură  o  violare  gravă  a  drepturilor  consti¬ 
tuţionale  ale  bisericii  lor  dreptmăritoare  şi  examinând  cu  temeinicie  îm¬ 
prejurările,  cari  au  făcut  cu  putinţă  acest  act,  s’au  încredinţat,  că  Majes- 
tatea  Sa  a  binevoit  a  dispune  decretarea  de  mai  sus  în  urma  unui  raport 
inexact,  făurit  cu  rea  intenţie  din  partea  miniştrilor  Săi. 

fV.  Convinşi  fiind,  că  numirea  aceasta,  care  stă  in  vădită  contrazi¬ 
cere  cu  drepturile  constituţionale  ale  bisericei  noastre,  n'ar  fi  urmat,  cu¬ 
noscută  fiind  adevărata  stare  a  lucrurilor,  protestează  cu  toată  tăria  în  contra 
ei  şi  declară  prin  urmare,  că  nu  I  pot  privi  pe  nou  numitul  arhimandrit 
de  scaun  cu  drept  în  funcţiunea,  ce  i  s’a  încredinţat,  şi  că  nici  nu-1  vor 
recunoaşte  în  această  demnitate. 

V.  Iau  cu  multă  satisfacţie  la  cunoştinţă  ţinuta  vrednică  şi  hotărîtă, 
ce  o  documentează  Excelenţa  Sa  I.  P.  S.  Mitropolit  Dr.  Vladimir  de  Repta 
faţă  de  violarea  drepturilor  inalienabile  ce  i  se  cuvin  ca  cap  a!  bisericii 
lor  şi  încredinţându-1  de  cea  mai  neţărmurită  admirare  şi  veneraţiune  îi 
jură  credinţă  şi  ascultare  în  lupta  dreaptă  ce  o  poartă  pentru  respectarea 
bisericei,  ai  cărei  slujitori  credincioşi  sunt. 

VI.  Având  în  vedere  că,  referinţele  din  Arhidieceza  noastră  prin 
faptul  numirii  consilierului  rutean  Manasterski  ca  arhimandrit  de  scaun  au 
devenit  pentru  noi,  preoţii  şi  poporul  român,  singurii  păstrători  ai  tradiţiei 
vechi  a  acestei  Arhidieceze,  deadreptul  insuportabile,  se  îndreaptă  în  in¬ 
teresul  unei  paşnice  desvoltări  a  bisericei  noastre  atât  cătră  Excelenţa  Sa 
l.  P.  S.  Mitropolit,  cât  şi  cătră  deputaţii  români  din  senatul  imperial  şi  din 
dieta  ţării  cu  insistenta  rugare,  ca  să  urgenteze  din  toate  puterile  la  Prea- 
înaltul  tron  împărătesc  rezolvarea  favorabilă  a  petiţiilor  Românilor  Buco¬ 
vineni  înaintate  în  afacerea  demiterii  Rutenilor  gr.-or.  din  Arhidieceza 
noastră  prin  marile  adunări  ale  poporului  român  din  1911  şi  1912. 

* 

Priviţi  spre  Hristos!  Când  pictorul  Leonardo  da  Vinci  (+  1519)  lucră 
la  vestitul  său  tablou  religios:  « cina  cea  de  taină-»,  îl  preocupă  gândul  să 
aranjeze  figurile  apostolilor  astfel,  ca  privirile  tuturora  să  fie  îndreptate 
spre  Hristos  şi,  prin  aceasta  să  îndrepte  atenţiunea  şi  să  lege  inima  tuturor 

privitorilor  de  Mântuitorul.  Dar  intr’o  parte  a  tabloului  se  găsea  o  naie 
mică,  cave  simboliza  biserica  şi  la  care  artistul  a  lucrat  cu  multă  osteneală 
trei  săptămâni  încheiate.  Când  întreg  tabloul  a  fost  gata  şi  s’a  dat  voie 
publicului  să-i  vadă,  Leonardo,  care  stătea  deoparte,  curios  de  impresia 
ce-o  va  face  opera  sa  asupra  privitorilor,  a  observat  că  aceştia  se  îngră¬ 
mădesc  spre  acel  colţ  al  tabloului,  unde  eră  zugrăvită  naia  ce  I-a  costat 
atâta  osteneală.  Dupăce  s'au  depărtat  toţi  privitorii,  ş’a  luat  penelul  şi  cu 
câteva  trăsături  a  şters  naia  cu  pricina  pentru  totdeauna,  pentrucă  dorinţa 
lui  eră,  ca  nimenea,  privind  acel  tablou,  să  nu-şi  înlănţuească  privirile  de 
altceva,  decât  de  Hristos.  —  Ce  învăţătură  frumoasă  ne  dă  ace!  mare  artist: 
să  muncim  cu  sârguinţă,  să  ne  împlinim  chiemarea  la  locul  la  care  suntem  ^ 
puşi,  dar  să  ne  îndreptăm  ochii  sufletului  şi  să  facem  şi  pe  alţii  să  pri¬ 
vească  spre  —  Mântuitorul  nostru  ! 

* 

„Sunt  silit".  Pe  timpul  regelui  Henric  al  III-lea  din  Franţa  a  fost 
osândit  la  moarte  iscusitul  olar  Palissy,  pentrucă  eră  protestant.  Fiindcă  el 
eră  singurul  olar  care  ştia  să  pregătească  cu  măiestrie  vasele  de'majolică 
pentru  curte,  regele  voia  să-i  cruţe  vieaţa  şi  s’a  hotărît  să  se  ducă  în  per¬ 
soană  la  dânsul  în  închisoare  ca  să-l  capaciteze  să-şi  părăsească  credinţa  şi 
să  se  deâ  de  catolic.  După  ce  i-a  vorbit  mai  mult  timp,  ş’a  încheiat  cu¬ 
vintele  astfel:  «dacă  nu  abzici  de  credinţa  d-taie  greşită,  sunt  silit  să  las 
ca  procesul  contra  d-tale  să-şi  facă  cursul  înainte».  La  aceasta  Palissy 
i-a  răspuns  cu  demnitate:  «Sire,  oare  aud  eu  bine;  regele  Franţei  îmi 
spune  «eu  sunt  silit!  ?»  Eu  nu  sunt  decât  un  biet  olar,  unul  dintre  cei  mai 
smeriţi  supuşi  ai  Majestăţii  Voastre;  dar  nu  există  putere  pe  lume  care 
să  mă  poată  sili  să  lucrez  în  contra  conştiinţii  mele.  Maiestatea  Voastră 
sunteţi  unul  dintre  cei  mai  puternici  stăpânitori  din  lume  şi  totuş  spuneţi : 
«eu  sunt  silit!»  Sire,  «care  dintre  noi  doi  e  regele  şi  care  olarul?»  —  Acest 
răspuns  îndrăzneţ  l-a  impresionat  pe  regele  atât  de  mult,  încât  nu  a  găsit 
odihnă  până  ce  nu  s’a  sistat  procesul  în  contra  lui  Palissy. 

* 

Nelucrat  ori  poleit?  Intr’o  prăvălie  de  diamante  din  Amsterdam 
se  găseşte  un  diamant  nelucrat,  care  e  atât  de  tare,  încât  nu  poate  fi  tăiat 
şi  poleit.  El  nu  va  putea  străluci,  până  ce  nu  se  va  găsi  un  nou  procedeu 
pentru  a-i  da  strălucire.  Acum  e  un  metal  fără  preţ,  care  însă  ascunde  în 
sine  o  comoară  întreagă,  dar  nu  poate  fi  scoasă  ta  lumină  şi  nu-i  aduce 
folos  proprietarului.  Et  e  atât  de  vârtos,  încât  nu  poate  fi  poleit  şi  astfel 
rămâne  un  lucru  fără  preţ.  --  Oare  nu  se  găsesc  oameni  cari  au  comori 
de  mare  preţ  ascunse  în  fiinţa  lor,  în  sufletul  lor,  dar  cari  sunt  acoperite 
de  zgura  groasă  a  păcatelor  şi  astfel  zac  fără  strălucire  şi  fără  să  aducă 
vre-un  folos  proprietarului  lor?  inima  lor  e  atât  de  învârtoşată  încât  lo¬ 
viturile  harului  dumnezeesc  nu  pot  scutură  răul  de  pe  ea. 

♦ 

Limba  românească  în  bisericile  din  Basarabia  Ziarele  au  adus 
ştirea  că  în  bisericile  româneşti  din  Basarabia  s’a  introdus  din  nou  limba 
românească.  începutul  s’a  făcut  în  biserica  arhiepiscopească  din  Chişineu, 
unde  poporul  care-şi  mai  aducea  aminte  de  vremile  când  se  făcea  slujbă 
în  româneşte,  auzind  cetindu-i-se  evanghelia  iarăşi  în  dulcea  sa  limbă, 
a  ascultat-o  cu  lacrimi  de  bucurie.  Fără  îndoială,  această  concesiune  ce  o 
face  Rusia  de  bunăvoie,  este  a  se  atribui  succeselor  strălucite  pe  cari  le-a 
obţinut  România  pe  terenul  politic  şi  prin  cari  ş’a  ridicat  prestigiul  in  faţa 
lumei  întregi. 

* 

Şi  tu  eşti  un  călător.  Undrumarpe  care-1  apucasese  noaptea  într’un 
sat,  s’a  dus  la  casa  unui  om,  ca  să-l  roage  de  sălaş  pentru  noapte. 
Gazda  căsii  a  respins  rugămintea  drumarului  cu  motivarea,  că  casa  sa  nu 
este  pentru  călători.  Atunci  drumarul  a  Întrebat  pe  acel  om  neospitalier: 
«Dar  înainte  de  tine  cine  a  şezut  în  această  casă?»  —  «Tatăl  meu»,  răs¬ 
punse  gazda  căsii.  —  «Dar  înainte  de  tatăl  tău?»  —  «Moşul  meu».  — 
«Dar  după  tine  cine  va  locui  în  ea?»  —  «Fiul  meu?»  —  «Vezi,  dragul 
meu»  —  răspunse  în  sfârşit  drumarul  —  «toţi  aceia  cari  au  locuit  în  a- 
ceastă  casă  şi  vor  mai  locui  în  ea,  sunt  numai  nişte  călători.  Nici  tu  nu 
vei  locui  tot  aici,  ci  eşti  numai  un  călător  şi  tu,  după  care  va  veni  precum 
însuţi  ai  zis,  altcineva  să  locuească.  Dacă  tot  numai  călători  prin  această 
lume  au  fost  cei  cari  au  locuit  aici,  atunci  pe  mine.  un  biet  călător  obosit, 
de  ce  nu  voeşti  să  mă  găzdueşti  o  noapte  în  această  casă?» 

* 

Dumnezeu  are  trebuinţă  de  fiecare  om.  In  împărăţia  lui  Dum¬ 
nezeu  pe  pământ  fiecare  om  este  atât  de  necesar,  încât  nu  poate  fi  în¬ 
locuit  cu  altul.  Pentru  fiecare  se  găseşte  un  loc  şi  un  lucru,  pentru  care 
să  primească  răspunderea.  Să  nu  crezi,  iubite  cetitorule,  ori  cât  de  mic  şi 
neînsemnat  te  ai  ţinea,  că  eşti  de  prisos  pentru  lucrul  lui  Dumnezeu  în 
lume.  —  Despre  un  celebru  artist,  care  conducea  un  cor  mare  cu  or¬ 
hestră,  se  povesteşte  următoarea  întâmplare:  In  preziua  unui  concert 
grandios,  ce-1  pregătise,  avea  să  ţină  proba  generală  cu  corul  compus  din 
sute  de  cântăreţi  şi  acompaniat  de  o  orhestră  cu  multe  instrumente.  La  un 
Ioc  dramatic,  când  corul  cântâ  cu  mai  multă  putere,  însoţit  de  tunetul 
tobelor,  trompetelor  şi  coarnelor,  flautistul  care  stătea  într’un  colţ  s’a  cu¬ 
getat  în  sine:  «In  acest  sgomot  puternic  e  indiferent,  de  cânt  ori  nu  cânt 
eu»  —  şi  a  încetat  de-a  mai  suflă  în  flaută.  In  acel  moment  dirigentul 
a  dat  semnalul  de  tăcere  şi  a  strigat:  «Ce  e  cli  flauta?»  Urechea  artis¬ 
tului  a  simţit  că  lipseşte  un  sunet  şi  că  armonia  nu  erâ  deplină,  fiindcă 
un  instrument  nu-şi  făcea  datoria  la  locul  său.  —  Aşa  şi  Dumnezeu  as¬ 
cultă  să  auză  glasul  de  laudă  a  fiecărui  om,  la  locul  şi  Ia  iucrul  pe  care 
îl  are.  Armonia  în  împărăţia  lui  Dumnezeu  pe  pământ  e  mai  deplină,  când 
toată  suflarea  laudă  pe  Domnul.  «Binecuvintează  suflete  al  meu  pre  Domnul.» 
(Psalm  103,  I). 

Rugăciunea  făcută  cu  răceală.  Pe  cum  un  foc  zugrăvit  nu  e  foc, 
un  om  mort  nu  e  om,  tot  aşa  rugăciunea  făcută  cu  răceală  nu  este  ru¬ 
găciune.  Focul  zugrăvit  nu  are  căldură,  omul  mort  nu  are  vieaţă  şi  tot 
asemenea  rugăciunea  rece  nu  are  putere,  devoţiune  şi  binecuvântare.  Ru¬ 
găciunile  lipsite  de  căldura  inimei  sunt  ca  săgeţile  iără  vârf,  ca  săbiile  fără 
ascuţiş,  ca  pasările  fără  aripi:  ele  nu  pătrund  şi  nu  se  ridică  la  cer.  Rugă¬ 
ciunile  reci  înghiaţă  înainte  de  a  se  înălţă  la  cer.  O,  de  ne-am  rugă  cu 
mai  multă  căldură,  am  şti  şi  trăi  în  spirit  de  rugăciune  şi  am  avea  mai 
muită  bucurie  de  vieaţă,  căci  zice  o  vorbă:  cel  ce  ştie  a  se  rugă  bine, 
acela  ştie  şi  trăi  bine. 

* 

Lumina  mă  orbeşte.  împăratul  Traian  la  o  ocazie  zise  rabinul  jido¬ 
vesc  losun  următoarele:  «Voi  spuneţi  că  Dumnezeul  vostru  este  pretutin- 
denea  de  faţă  şi  vă  lăudaţi  că  El  locueşte  in  mijlocul  poporului  vostru  — 
foarte  bucuros  aş  vrea  eu  să-I  văd  odată».  Rabinul  î-a  răspuns:  «Intr’adevăr 
Dumnezeu  este  pretutindenea  de  faţă,  dar  nimenea  nu  poate  să-l  vadă  şi 
nici  ochiul  meu  nu  poate  privi  strălucirea  mărirei  Sale».  împăratul  însă 
răspunse,  că  el  totuş  ar  vrea  să  vadă  pe  Dumnezeu.  «Ei  bine»,  —  răs¬ 
punse  rabinul  —  «atunci  vino  să  vedem  mai  întâi  pe  unul  dintre  solii 
Săi»,  apoi  conduse  pe  împăratul  pe  câmp  şi-l  rugă  să  privească  drept  la 
soarele  care  era  tocmai  in  amează  şi  strălucea  cu  căldură.  «Aceasta  nu 
o  pot  face»  —  răspunse  împăratul  —  «căci  mă  orbeşte  lumina».  «Voi  nu 
puteţi  suportă  lumina  ce-o  răspândeşte  un  obiect  creat  de  Dumnezeu»  — 
—  adaose  rabinul  —  «atunci  cum  credeţi  că  aţi  putea  vedea  pe  Dum¬ 
nezeu?  Oare  lumina  şi  strălucirea  Lui  aţi  puteâ-o  suportă»? 

* 

In  contra  alcoolului.  In  Islanda  s’a  adus  legea  ca,  dupăce  se  va 
trece  cantitatea  de  alcool  produsă  până  acum,  să  nu  mai  fie  permis  ni¬ 
mănui  să  vândă  beuturi  alcoolice  în  ţara  întreagă,  in  Svedia  cârcimele  sunt 
închise  în  fiecare  Sâmbătă,  fiindcă  atunci  îşi  primesc  lucrătorii  plata,  pe 
când  cassele  de  păstrare  sunt  deschise  până  Ja  miezul  nopţii.  De  ase¬ 
menea  măsuri  înţelepte  este  într’ adevăr  mare  necesitate  şi  la  noi  1 


Tipicul  cultului  religios. 

Cazuri  liturgice ,  date  şi  indigitări  tipiconale  pe  lunile  Octomvrie  şi  Noemvrie  1913. 

Vineri  în  25  Octomvrie  la  vecernie :  Începerea  cea  obişnuită  cu  binecuvântare, 
cetirea  psalmului  de  seara  şi  ectenia  cea  mare  de  începere.  La  iDoarane  strigat-am» 
se  pun  toate  stihirile  mineiuîui  cu  «mărire  —  Astăzi  prâznuirea  cea  a  toată  lumea*,  şi 
«şi  acum  —  Preasfântă  stăpână  ajutâtoarea  lumii».  Vohod  —  Lumină  lină  —  prohi- 
menul  zilei  —  paremiile  —  ectenia  «să  zicem  toţi»  Invredniceşte-ne  Doamne  — 
ectenia  «să  plinim  rugăciunile  noastre  cele  de  seara»  şi  stihoavna  mineiuîui.  «Mărire  - 
Are  prea  dumnezeesc  şi  fără  de  prihană  sufletul  Tău»,  «şi  acum  —  Fecioară,  ceiace 
nu  şti  de  mire».  Acum  siobozeşte  —  Sfinte  Dumnezeule  —  Prea  sfântă  Treime  — 

Tată)  nostru.  —  După  vosglas  troparul  Sfântului  «Mare  apărător  te-a  aflat  întru  primejdii 
lumea »,  «mărire  —  Celce  cauţi  spre  pământ»  troparul  cutremurului;  «şi  acum»  iară 
troparul  sfântului.  încheierea  ca  de  obiceiu. 

Sâmbătă  în  26  Octomvrie.  Sfântul  măritul  şi  marele  mucenic  Dimitrie,  izvorîtorul 
de  mir  şi  pomenirea  marelui  şi  înfricoşatului  cutremur.  La  utrenie:  Binecuvântare,  cetirea 
psalmilor  de  dimineaţa  şi  ectenia  de  începere.  La  «Dumnezeu  este  Domnul»  troparul 
cutremurului  de  2  ori,  «mărire»  troparul  sfântului,  «şi  acum»  iar  al  cutremurului.  Ectenia 

—  seria  I-a  de  sedelne,  ectenie  seria  a  11-a  de  sedelne  din  mineiu  —  Polileul  cu  pri- 
pelele  Sfântului  —  ectenie  —  sedealna  Polileului  cu  «mărire  —  Lâudămu-te  pre  tine 
cu  credinţă»  şi  acum  —  «Ca  celce  te-ai  uitat  pre  pământ  cu  groază»  (autifon  4)  — 
antifoanele  glasului  4  la  sărbători  cu  prohimenu!  mineiului  «Minunat  este  Dumnezeu 
între  Sfinţii  lui,  Dumnezeul  lui  lsrail».  Evanghelia  utreniei  dela  Matei  *Zis-a  Domnul 
învăţăceilor  săi:  iată  eu  trimit  pe  voi»  După  psalm  50  «mărire  —  Pentru  rugăciunile 
purtătorului  de  chinuri  Dimitrie»,  «şi  acum  Pentru  rugăciunile  Născătoarei  de  Dum¬ 
nezeu»  milueşte-ne  Dumnezeule  —  Astăzi  împreună  ne  chiamă»  şi  catavasiile  Bunei 
vestiri. 

La  peasna  a  3-a  condacul  cutremurului,  sedealna  sfântului  şi  a  cutremurului,  la 
peasna  a  6-a  condacul  şi  icosul  mineiului.  Pesnei  a  8-a  îi  premerge  stihul  «să  lăudăm 
bine  să  cuvântăm»  iar  pesnei  a  9-a  imnul  Născătoarei  «măreşte  suflete  al  meu  -  Ceeace 
eşti  mai  cinstită».  După  peasna  a  9-a  şi  după  ectenie  urmează  sfetilna  «Mucenic  a  iui 
Hristos  Dimitrie»,  «mărire  —  şi  acmn  —  Pre  Domnul,  carele  s’a  întrupat  din  curat 
sângele  Tău»  şi  hvalitele  mineiului  pe  4  —  «Mărire  —  Pe  celce  şi-a  câştigat  cu  suliţe», 
«şi  acum  -  Izbăveşte-ne  din  nevoile  noastie  maica  lui  Dumnezeu»  şi  doxologia  cea 
mare  pe  melodia  antifonului  glasului  4. 

La  liturghie  fericirile  pe  melodia  antifonului  glasului  4  cu  «mărire  —  Eu,  zice  cel 
iubit,  eu  mire  sârguesc  în  urma  Ta»,  «şi  acum  —  Cu  moartea  s'a  stricat».  Apostolile  şi 
evangheliile  atât  a  cutremurului  cât  şi  a  Sfântului. 

Duminecă  în  27  Octomvrie.  Dumineca  a  21-a  după  Rusalii  glas  4  voscr.  10 
Evanghelia  la  liturgia  a  VI l-a  dela  Luca:  •■In  vremea  aceea  venit-a  un  om  cătră  Isus, 
numele  lui  lair ». 

Duminecă  în  3  Noemvrie.  Muc.  Achepsina ,  Dumineca  a  22-a  după  Rusalii  glas 
.5,  voscr.  11;  Evanghelia  la  liturgie  a  V-a  dela  Luca:  Zis-a  Domnul  pilda  aceasta;  eră 
un  om  oare- carele  bogaţi-. 

Joi  în  7  Noemvrie  la  vecernie;  Începutul  cel  obişnuit.  Preotul  dă  binecuvântarea 
şi  în  decursul  cetirii  psalmului  de  seara,  îşi  ceteşte  înaintea  iconostasului  în  faţa  uşilor 
împărăteşti  molitvele  de  seara  din  liturghier.  După  ectenia  de  începere  urmează  «Doamne 
strigat-am»  cu  8  stihiri  ale  mineiului  şi  cu  «mărire  —  Bucuraţi-vă  împreună  cu  noi  toate 
căpeteniile  cetelor  îngereşti»  «şi  acum  bucuraţi-vă  împreună  cu  noi  toate  cetele  fe¬ 
cioarelor»  tot  din  Mineiu.  Vohod  —  «Lumină  lină  —  prohimenul  zilei  —  paremiile 
mineiului  —  ectenia  «să  zicem  toţi»  —  Invredniceşte-ne  Doamne»  —  ectenia  «să  plinim 
rugăciunile  noastre»  —  stihoavna  mineiului  cu  «mărire  —  şi  acum  —  Ca  cela  ce  eşti 
mai  mare  Cetelor  şi  începător».  Acum  slobozeşte  —  Sfinte  Dumnezeule  —  Preasfântă 
Treime  —  Tatăl  nostru»  —  După  vosglas  troparul  «Mai  marilor  Voevozi  ai  oştilor 
cereşti»  de  2  ori,  «mărire  —  şi  acum  —  cătră  Născătoare  de  Dumnezeu  acum  cu 
osârdie  să  alergăm  noi  păcătoşii  şi  smeriţii»  şi  otpustul. 

Vineri  în  8  Noemvrie.  Soborul  mai  multor  arckistrahigi,  Mihail  şi  Qavril  şi  a 
tuturor  Puterilor  cereşti  celor  fără  de  trupuri.  La  utrenie:  începerea  ca  de  obiceiu  cu  bine¬ 
cuvântare,  cetirea  psalmilor,  ectenia  cea  mare.  La  «Dumnezeu  este^Domnul  >  care  se  cântă 
de  4  ori  pe  melodia  troparului  glasului  4,  se  pun  troparele  dela  încheierea  vecerniei. 
Ectenia  —  seria  primă  de  sedelne  —  ectenia  mică  -  seria  a  doua  de  sedelne  —  Poli- 
lenl  şi  pripelele  praznicului  —  ectenia  —  sedealna  Polileului,  cu  «mărire  —  şi  acum 

—  Ceeace  eşti  de  Dumnezeu  dăruită»  pe  an  tifon  8  —  antifoanele  glasului  4  dela  săr- 

bători  cu  prohimenul  «Celace  faci  pe  îngerii  Tai  duhuri  şi  slugile  Tale  pară  de  foc». 
Toată  suflarea  —  Evanghelia  utreniei  dela  Mateiu  «Zis-a  Domnul,  căutaţi  să  nu  de¬ 
făimaţi  pe  vre-unul  din  aceşti  mai  mici»  —  mărire  —  Pentru  rugăciunile  celor  fără  de 
trup»  —  «şi  acum  —  pentru  rugăciunile  Născătoarei»  —  «milueşte-ne  Dumnezeule  — 
îngerii  tăi  Hrisioase»  ectenia  «mântueşte  Dumnezeule  poporul  tău»  şi  catavasiile  «Bunei 
Vestiri».  La  peasna  a  3-a  după  ectenie  pe  antifonul  glasului  4  sedealna  mineiului  cu 
«mărire  —  Cetele  celor  fără  de  trup»  —  «şi  acum  --  Mulţămim  Ţie  pururea»  pe  anti¬ 
fonul  glasului  8,  la  peasna  a  6-a  ectenie  şi  condacul  şi  icosul  mineiului,  ia  peasna  a 
8-a  stihul  «să  lăudăm»  la  peasna  a  9-a  «măreşte  suflete  al  meu  —  Ceeace  eşti  mai 
cinstită*  —  Ectenia  —  cele  două  sfetilne  ale  mineiului  cu  «mărire  —  Stâpâniilor  Pute¬ 
rilor»,  şi  acum  —  Mai  cinstită  eşti»  şi  hvalitele  mineiului  cu  4  stihiri.  -Mărire  —  Unde 
urmează  darul  tău  Arhanghele»  pe  glas  5,  «şi  acum  —  Fericimu-te  pre  Tine»  şi  doxo- 
logia  cea  mare  pe  troparul  glasului  5. 

La  liturgie:  Fericire  pe  melodia  antifonului  glasului  8  cu  «mărire  —  Arhanghelii 
lui  Dumnezeu»  «şi  acum  —  Din  pântecele  celeia  ce  nu  ştie  de  bărbat»  dela  peasna  a 
6-a  a  canonului. 

Duminecă  in  10  Noetnvrie.  'Mac.  Erast,  dum.  a  23-a  după  Rusalii  glas  6  voscr. 
1.  Evanghelia  la  liturghie  a  Vlll-a  dela  Luca :  «In  vremea  aceea  venit-a  un  legiuitor 
la  li  sus  . 

Duminecă  în  17  Noemvrie.  Pr.  Grigoriu,  dum.  a  24-a  după  Rusatii  glas  7 
voscr.  2.  Evanghelia  la  liturghia  a  9-a  dela  Luca :  * Zis-a  Domnul  pilda  aceasta :  Unui 
om  bogat  foarte  i-a  rodit  ţarina ». 

Miercuri  în  20  Noemvrie  la  Vecernie.  începutul  cel  obicinuit.  La  «Doamne  stri- 
gat*am»  stihirile  mineiului  pe  8,  «mărire  -  şi  acum  —  După  ce  te-ai  născut  Tu,  dum- 
nezeească  mireasă,  Stăpână»,  Vohod,  «Lumină  lină»  -  prohimenul  zilei  —  paremiile 

—  ectenia  «să  zicem  toţi»,  «Invredniceşte-ne  Doamne»  ectenia  «să  plinim  rugăciunile 
noastre  cele  de  sara  Domnului»  şi  slihoavna  mineiului  pe  tropar  5.  «Mărire  -  şi  acum 

—  Astăzi  împreunările  credincioşilor  adunându-ne»  pe  troparul  glasului  6  —  «Acum 
slobozeşte  —  Sfinte  Dumnezeule  —  Preasfântă  Treime.  —  Tatăl  nostru»  —  După 
vosglas,  troparul  praznicului  de  3  ori  -  şi  încheierea. 

Joi  în  21  Noemvrie.  Intrarea  în  biserică  a  Preasfintei  Stăpânei  noastre  de  Dum¬ 
nezeu  Născătoarei  şi  pururea  fecioarei  Măriei.  La  «Dumnezeu  este  Domnul»  cântăm  tro¬ 
parul  praznicului  de  3  ori.  Urmează  apoi  sedelnele  mineiului  cu  ectenie  între  ele.  Po- 
lileu!  cu  pripelele  praznicului  —  ectenie  sedealna  poli  eului  —  antifoanele  glasului  4 
dela  sărbători  cu  prohimenul  «ascultă  fiică  şi  vezi».  Toată  suflarea,  -  evanghelia  utreniei 
«in  vremea  aceea  scnlându-se  Maria»  dela  Luca  —  psalm  bO,  stihirile  mineiului  şi  cata¬ 
vasiile.  « Deschide-voiu  gura  mea»  cu  cele  prescrise  de  miueiu  ia  peasna  a  3-a  şi  a  6-a. 
La  peasna  a  9-a  in  loc  de  imnul  Născătoarei  cântăm  pripelele  mineiului. 

Sfetilnele  —  hvalitele  mineiului  cu  «mărire  —  şi  acum  —  Astăzi  în  biserică  se 
aduce  Fecioara».  Doxologia  cea  mare  pe  antifon  2. 

La  liturgie:  Fericirile  pe  tropar  1  cu  «mărire  —  Părinte  şi  Fiule  şi  Duhule  cel 
drept»,  —  şi  acum  ■-  In  pântecele  Tău  încă  fiind»  dela  peasna  a  6-a  a  canonului.  In 
loc  de  «Cuvine-se  cu  adevărat»  cântăm  irmosul  praznicului  şi  la  Priceasină  «Păharul 
mântuirii  voiu  lua».  Cantor. 


